
TEIA 


CINE SUNTEM SI CUI NE ADRESAM 


entru orice om lucid, este evident cà România de astăzi se află în pragul 

colapsului, împreună cu sistemul global în care este angrenată. Dacă 
0 ar fi doar să enumerăm problemele pe care le avem, dimensiunile 
acestui cuvânt-înainte ar atinge cote nepermise. De la economie la cultură, de la 
agricultură la demografie, de la politică la ecologie, de la sănătate la invatamant, 
practic nu există domeniu în care să nu fie evident dezastrul în care ne aflăm — fie 
că vorbim, în particular, de „exodul creierelor“, de jaful politic generalizat, de raptul 
bancar, de rezultatele catastrofale la examenele de capacitate sau bacalaureat sau 
de calitatea precară a alimentelor pe care le consumăm; de febra consumeristă 
întreţinută permanent de marile corporaţii, de pământul fertil vândut pe nimic, pe 
cale să fie otrăvit cu insecticide şi pesticide, de izolarea profesioniştilor în favoarea 
incompetentilor sau de profunda decădere morală. Problemele pe care le avem sunt 
atât de complexe şi de interdependente încât a crede că există remedii globale pentru 
ele înseamnă o naivitate vecină cu orbirea. 


Noi, cei din TEI A, considerăm că nu există decât soluţii „la firul ierbii“ 
— soluţii demarate şi întreţinute de oameni care nu așteaptă subvenţii de la guvern şi 
sponsorizări de la corporaţii pentru a face binele. Oameni lucizi şi integri, care ridică 
semne de întrebare asupra direcţiei în care se îndreaptă lumea, cu noi cu tot. 


Graba în care suntem siliţi să trăim ne-a confiscat timpul de gândire — nu avem 
timp să discernem între bine şi rău, între adevăr şi simulacru, între informaţie şi 
minciună. lar graba noastră şi dezinformarea sunt extrem de profitabile pentru cei 
care ne repetă zilnic, fără încetare, că soluţiile unice de supraviețuire în ziua de astăzi 
sunt: job-urile epuizante, creditele pe zeci de ani pentru autoturisme sau locuinţe 
scumpe şi ineficiente şi consumul dus la maxim. 


TEI & s-a născut pentru a face accesibile informaţiile care dinamiteazà acest mod 
de gândire. Cărţile traduse de noi demonstrează fără greş că suntem, zi de zi, captivi ai unei 
imense iluzii — aceea că nu putem trăi decât asa cum trăim acum: stresaţi, obosiţi, vlaguiti 
de viata, înstràinati de valorile fundamentale care ne indreptatesc sà ne numim oameni. 


În contra unui Sistem al cărui mod de funcţionare implică inundarea constantă 
cu false informaţii, ne propunem să oferim publicului acele cunoştinţe folositoare, 
ignorate în mod sistematic de „mainstream“ din simplul motiv că de pe urma lor au de 
câştigat numai oamenii, nu şi corporatiile şi guvernele. În loc de reziduuri de gândire 
ambalate tipator, oferim acces la cunoaşterea practică. Complet gratuit, dar din dar, 
fără pretenţii, fără trufie şi fără clauze ascunse. O bibliotecă a independenţei reale 
fata de Sistemul absurd în care am fost aruncaţi în ultimile decade. O serie de cărţi 
care, nădăjduim, vor fi paşaportul de independenţă în gândire şi în fapte al fiecăruia 
dintre noi. 


Aşadar, cui se adresează în principal cărţile traduse de TEIA? 
Oamenilor care ştiu că veşnicia nu s-a născut la sat ca să moară la oraş. Celor care 
s-au săturat de asfalt, de blocuri, de rate şi de credite şi care caută să iasă din acest 
angrenaj cât mai repede, dar încă nu au curaj, pentru că nu ştiu că se poate şi încă 
nu ştiu cum se face. Celor care vor să acumuleze cunoştinţe solide de agricultură 
sustenabilă, permaculturà, arhitectură ecologică, energii alternative, tehnici si 
tehnologii domestice şi meşteşuguri. Celor care simt şubrezenia sistemului şi 
naufragiul global către care ne îndreptăm, oamenilor care au redus sau se pregătesc 
să reducă turatia motoarelor, pentru că ştiu că viteza nu va face decât să grăbească si 
să amplifice impactul inevitabil cu zidul. Celor care ştiu că revoluțiile încep din pragul 
propriei case şi tot acolo se termină. Țăranilor nescarbiti de sat şi încă nedescurajati, 
dar şi orăşenilor care încă stăpânesc mai bine tastatura decât grebla. În fine, tuturor 
celor care ştiu că orice bucată de pământ vine la pachet cu fâşia nemărginită de Cer 
de deasupra ei. 

TEIA 


AJUTA-NE SA AJUTĂM! 


artea pe care o citesti acum pe ecran sau o tii, deja tipàrità, în màini, 

este rezultatul a sute de ore de munca migaloasa — traducere, verificare 
mme terminologicà, adaptare, corecturà, editare, punere în pagina si desi 
Nenumărate e-mailuri si mii de corecturi. Nici un membru al grupului TEI 
fie el traducător profesionist sau amator - nu este plătit pentru munca sa; tot 
ceea ce facem, facem gratuit, fără să cerem burse, sponsorizări, fără să solicităm donaţii 
şi fără să aşteptăm medalii, diplome şi, eventual, statui în faţa ministerului agriculturii. 
Unii pot numi asta sacrificiu, alţii civism, alţii tâmpenie crasă şi pierdere de timp. 


TEI nu este umbrelă pentru nici un partid politic sau ONG; nici unul dintre noi 
nu are de gând să candideze la preşedinţie sau măcar pentru un post la consiliul local 
la următoarele alegeri, nici unul dintre noi nu are fabrică de produs insecticide. Dar 
asta nu înseamnă că nu avem şi noi, la rândul nostru, nevoie de ajutor. În schimbul 
faptului că, prin intermediul nostru, ai acces gratuit în limba română la cărţi de 
importanţă fundamentală, pe care nici o editură din România nu a avut puterea sau 
curajul să le traducă, te rugăm să ne dai o mână de ajutor. Dacă te simţi stăpân 
pe orice limbă de circulaţie internaţională si iti poţi sacrifica câteva ore 
lunar pentru a traduce câteva pagini împreună cu noi, dă-ne de ştire la 
adresa de mail: carti.din.tei@gmail.com. Cu cât vom fi mai multi, cu atât vom 
putea traduce mai multe volume într-un timp din ce în ce mai scurt — performanţă 
pe care nici o editură, din România sau chiar din străinătate, probabil că n-a atins-o 
vreodată. 


Şi chiar dacă nu eşti atât de deprins cu o limbă străină, tot ne poţi fi de mare 


folos - dă mai departe cartea de faţă şi celelalte cărţi din colecţia TEI A, anuntà-ti 
prietenii, recomand-o, tipăreşte-o, fă-o cadou, urmăreşte-ne pe Facebook, pe Scribd 
şi oriunde vom mai apărea. Poţi chiar să-ţi enervezi socrii dându-le din când în când 
citate din cărţile traduse şi publicate de noi, promitem că nu ne supărăm. Suntem 
siguri că, pe măsură ce creşte numărul oamenilor care ştiu despre TEI , citesc şi 
aplică cele scrise în cărţile noastre, vom fi o tara din ce în ce mai greu de minţit, de 


controlat şi de cumpărat. Iti mulţumim! TEI 


Pentru înscrieri, sugestii, recomandări, propuneri etc.: 


M carti.din.tei@gmail.com 

PRIVITI ACEST SPIC 


Cred cà o revolutie poate porni de la un singur spic. Privit în grabà, acest spic de orez ar 
putea pàrea mic si lipsit de importanta. Cu greu ar crede cineva cà de la el ar putea porni o 
revolutie. Cu toate acestea, eu am ajuns, totusi, sà înteleg greutatea si puterea acestui spic. 
Pentru mine, aceastà revolutie e foarte realà. 


Uitati-va la aceste lanuri cu secarà si orz. Ele vor da o recoltà de aproximativ 22 de 
banite (aprox. 600 kg) per acru’. Este o recoltă care se poate compara cu recoltele de vârf din 
Prefectura Ehime. Dacà se poate compara cu cele mai bune recolte din Prefectura Ehime, ar 
putea cu usurintà sà se compare cu recoltele de top din întreaga tarà, din moment ce Ehime 
este una din zonele cele mai bune pentru agriculturà din Japonia... si, totusi, aceste càmpuri 


nu au fost arate de 25 de ani. 
„++. SÌ, totuşi, aceste câmpuri 
Ca să seamăn, pur şi simplu nu au fost arate de 25 de ani.“ 


arunc toamna seminţe de secară si 
orz pe câmpuri separate, în timp ce 
orezul este încă în picioare. Câteva 
săptămâni mai târziu, recoltez 
orezul şi împrăştii paiele de orez 
înapoi pe câmp. La fel procedez şi 
cu semănarea orezului. Grânele de 
iarnă vor fi tăiate în jurul datei de 
20 mai. Cam cu două săptămâni 
înainte, arunc seminţe de orez 
peste recoltă de secară si orz. După 
ce recoltez secara şi orzul, sfărâm 
paiele si le arunc înapoi pe câmp. 


Presupun că această metodă 
de semănare a orezului si a grânelor 
de iarnă (secară, orz) este unică 
pentru acest gen de agricultură. Cu 


1 4047,86 m2 [TEI]. 


Masanobu Fukuoka - Revolutie într-un spic 


toate acestea, există o metodă si mai uşoară. Daca trecem la următorul teren, haideţi sà va 
arăt orezul care a fost însàmantat toamna trecută în acelaşi timp cu grânele de iarnă. Si 
întreaga activitate s-a terminat până în Anul Nou. 


S-ar putea să remarcati faptul că, în aceste lanuri, trifoiul alb si buruienile cresc 
împreună. Semințele de trifoi au fost semănate printre orez la începutul lui octombrie, cu 
putin timp înaintea secarei si orzului. Nu îmi bat capul cu sădirea buruienilor, deoarece 
ele apar singure cu multă uşurinţă. Deci, ordinea semănării este aceasta: la începutul lui 
octombrie, trifoiul este împrăștiat printre orez; seminţele pentru recolta de iarnă urmează 
să fie imprastiate la jumătatea lunii. 


La începutul lunii noiembrie, este recoltat orezul, apoi seminţele pentru urmatoarea 
recoltă sunt semănate si resturile paielor de la recolta anterioara sunt aruncate prin lan. 
Secara şi orzul pe care le vedeţi au fost crescute în acest fel. Dacă se ia în calcul un sfert de 
acru? de teren, unul sau doi oameni pot face toată treaba necesară pentru creşterea orezului 
şi a grânelor de iarnă în câteva zile. Pare puţin probabil să existe o modalitate mai uşoară de 
a creşte cereale. 


Această metodă contrazice în totalitate tehnicile moderne de agricultură. Ea aruncă pe 
fereastră toate cunoştinţele ştiinţifice şi tradiţionale de agricultură. Cu acest mod de abordare 
a agriculturii, care nu foloseşte nici o maşinărie, nici un fertilizator şi nici o substanţă chimică, 
este posibil să se obţină recolte la fel de bogate, sau chiar mai bogate, ca recoltele medii care 
se obţin într-o fermă japoneză. Dovada se coace în faţa ochilor dumneavoastră. 

ABSOLUT NIMIC 


Recent, am fost întrebat de ce am început sà practic acest gen de agriculturà, în urmà cu 
multi ani. Până acum, nu am discutat aceasta problema cu nimeni. As putea spune cà e o 
chestiune despre care e foarte greu să vorbesc. A fost pur şi simplu un soc, o stràfulgerare, o 
mică experienţă care a declanşat totul. 


Dacă aş fi nevoit să o transpun în cuvinte ar suna ceva de genul: „Omenirea nu ştie 
absolut nimic. Nu există valoare în absolut nimic şi orice acţiune e un efort inutil, fără sens“. 
Asta ar putea să sune revoltător, dar dacă e să o transpun în cuvinte, e singura exprimare 
care îmi vine. 


Acest „gând“ a încoltit brusc în mintea mea când eram încă tânăr. Nu ştiam dacă această 
cugetare, că toate cunoştinţele şi eforturile umane sunt inutile, era adevărată sau nu, dar, 
oricât mă gândeam la aceasta, nu găseam în interiorul meu nimic care să o contrazică. Doar 
credinţa că acest gând era adevărat, mă ardea pe interior. 


Se presupune, în general, ca nu există nimic mai splendid decât inteligenţa umană, 
că oamenii sunt fiinţe cu o valoare specială şi că realizările şi operele lor, aşa cum sunt ele 
oglindite în cultură şi istorie, sunt minuni de admirat. Asta este cel putin credinţa generală. 


Din moment ce eu credeam exact contrariul, nu eram în stare să comunic nimănui 
viziunea mea. În final, m-am hotarât să dau gândurilor mele o formă, să le pun în practică, şi 
astfel să îmi dau seama dacă ele erau corecte sau nu. Să îmi petrec viaţa făcând agricultură, 
să cresc orez şi grâne de iarnă — acesta a fost traseul pe care m-am decis să îl aleg. 


Şi totuşi, care a fost această experienţă care mi-a schimbat viaţa? 


Acum 40 de ani, când aveam 25 de ani, lucram la Biroul Vamal Yokohama, la Divizia 
de Inspectie a Plantelor. Principala mea sarcină era să inspectez de insecte purtătoare de 
boli plantele care intrau sau ieşeau din port. Eram norocos să am foarte mult timp liber, pe 
care îl petreceam în laborator, făcând cercetari care ţineau de specializarea mea în patologia 
plantelor. Laboratorul se afla lângă Parcul Yamate, pe faleză, iar mai jos se vedea portul 
Yokohama. Chiar in faţa clădirii se afla o biserică romano-catolică, iar la est era Şcoala de 
Fete Ferris. Era o zonă linişită, un mediu perfect pentru cercetare. 


Şeful Laboratorului de Patologie era Eiichi Kurosawa. Am studiat patologia plantelor 
cu Makoto Okera, profesor la Şcoala de Înalte Studii Agricole din Gifu, sub indrumarea lui 
Suehiko Igata, de la Centru de Teste Agricole al Prefecturii Okayama. 


Am fost foarte norocos să fiu studentul profesorului Kurosawa. Deşi a rămas în mare 
parte necunoscut în lumea academică, el este cel care a izolat şi a crescut, în cultură, ciupercile 
care provoacă boala bakanae la orez. El a fost primul care a extras, din cultura ciupercilor, 
hormonul de creştere al plantelor gibberellin. Acest hormon, atunci când este absorbit într-o 
cantitate mică de plantele tinere de orez, are ca efect, creşterea anormal de înaltă a acestora. 

Dar, atunci când este administrat in exces, hormonul produce reacţia inversă, provocând 
încetinirea creşterii plantelor. În Japonia, nimeni nu a dat atenţie acestei descoperiri, dar, 
peste mări, a devenit un subiect de cercetare. Curând după aceea, un american a făcut uz de 
gibberellin în dezvoltarea strugurilor fără sâmburi. 


Îl consideram pe Kurosawa-san (-san este un titlu oficial de adresare, în japoneză, 
atât pentru bărbaţi cât şi pentru femei) ca pe propriul meu tată şi, sub îndrumarea lui, am 
construit un microscop de disectie, dedicându-mă cercetării descompunerii care cauzează 
boli de răşină în trunchiul, ramurile si fructele citricelor americane şi japoneze. 


Uitàndu-mà prin microscop, am studiat culturi de ciuperci, am încrucişat diferite 
ciuperci si am creat noi variaţii ale bolilor. Eram fascinat de munca mea. Din moment ce 
această muncă cerea concentrare adâncă şi susţinută, se întâmpla adeseori să adorm în 
laborator. 


Aceasta a fost şi o perioadă plină de exuberantà tinerească, căci nu îmi petreceam tot 
timpul în laborator. Portul oraşului Yokohama era locul perfect de făcut prostii si de distracţii. 
În această perioadă a avut loc următoarea întâmplare. Intenţie, precum şi cu aparatul de 
fotografiat în mână, Mă plimbam concentrat, cu aparatul de fotografiat în mână, când, pe 
lângă debarcader, am zărit o femeie frumoasă. Gândindu-mă că ar fi un subiect minunat 
pentru o fotografie, am rugat-o să pozeze pentru mine. Am ajutat-o să urce pe puntea unei 
nave străine, ancorată acolo, şi am rugat-o să-mi pozeze, uitându-se într-o parte sau alta. Ea 
mi-a cerut să-i trimită copiile, atunci când fotografiile vor fi gata. Când am întrebat-o unde 
să i le trimit, ea a spus doar: „La Ofuna“, şi a plecat fără să-şi spună numele. 


După ce am developat filmul, am arătat imaginile unui prieten, întrebându-l dacă ştie 
cine este. El, uimit, mi-a zis: „E Mieko Takamine, celebrul star de film!“ Imediat, i-am trimis 
zece fotografii mari în orasul Ofuna. După mult timp, fotografiile cu autograf s-au întors 
prin poştă. Cu toate acestea, una lipsea. Mai târziu, gândindu-mă la asta, am realizat că era 
o fotografie din profil în care, probabil, i se vedeau câteva riduri pe faţă. Am fost încântat că 
am surprins ceva din psihicul feminin. Alteori, stângaci şi penibil cum eram, am frecventat 
o sală de dans din zona Nankingai. Acolo, am zărit o cântăreaţă celebră, Noriko Awaya, pe 
care am invitat-o la dans. Nu voi putea uita niciodată senzaţia acelui dans, copleşit fiind de 
corpul ei uriaş, încât nu-i puteam cuprinde talia. 


Eram, orice as zice, un tânăr foarte norocos, petrecându-mi zilele uimit de natura văzută 
prin lentilele microscopului, şocat de cât de asemanatoare este această lume minusculă 
cu infinitatea Universului. Seara, fie că eram îndrăgostit sau nu, pierdeam vremea şi mă 
distram. Cred că această viaţă fără scop, împreună cu oboseala de la locul de munca, au dus 
în final la episoade de leşin în sala de cercetare. Ca urmare, am făcut o pneumonie acută şi 
am ajuns în camera de tratament de la ultimul etaj al Spitalului Poliţiei. 


Era iarnă, iar printr-o fereastră spartă vântul sufla vârtejuri de zapadă în cameră. 
Sub pături era cald, dar faţa îmi era rece ca gheaţa. Asistenta venea, îmi lua temperatura şi 
dispărea într-o clipă. 


Cartea I 


Deoarece era o camera privatà, nimeni nu prea se uita înàuntru. Mà simteam ca làsat 
de izbeliste, si, dintr-o dată, m-am trezit izolat într-o atmosferă de singurătate si solitudine. 
M-am trezit fata în fata cu frica de moarte. Dacă mă gândesc acum, era o frică inutilă, dar la 
momentul respectiv am luat-o foarte în serios. 


Am fost, în cele din urmă, eliberat din spital, dar nu îmi puteam reveni din depresia 
care mă cuprinsese. Oare pe ce îmi bazasem încrederea până atunci? Fusesem fără griji şi 
mulțumit de viaţa mea, dar care fusese natura acestei mulţumiri? Eram în agonie si dubiu în 
legătură cu natura vieţii şi a morţii. Nu mai puteam dormi şi nu mă mai puteam concentra 
asupra muncii mele. În hoinărelile mele nocturne, deasupra falezei şi dincolo de port, nu 
găseam nici o eliberare. 


Într-o noapte, în timp ce hoinăream, m-am prăbuşit extenuat pe un deal de pe 
care se vedea portul, rezemându-mă de trunchiul unui copac mare. Am zăcut acolo, nici 
adormit, nici treaz, până la răsărit. Îmi amintesc şi acum, era dimineaţa zilei de 15 mai. 
Cuprins de ametealà, am văzut portul inundat de lumină, am văzut răsăritul şi totuşi, cumva 
nevăzându-l. Cum briza sufla de sub faleză, ceața dimineţii s-a risipit brusc. În acel moment, 
a aparut un bâtlan de noapte, a dat un țipăt ascuţit şi a zburat în depărtare. Puteam să îi 
aud bătăile aripilor. Deodată, toate dubiile şi ceața întunecată a confuziei mele au dispărut. 
Tot ce am crezut ca fiind sigur şi convingător, toate convingerile mele obişnuite pe care mă 
bazam de obicei, totul a dispărut pe aripile vântului. Simteam că am înţeles un singur lucru. 
Fără să mă gândesc la ele, cuvintele pur şi simplu mi-au venit pe limbă: „În această lume nu 
există absolut nimic...“. Simteam cà am înţeles nimicul („să inteleg nimicul“, în acest sens, 
înseamnă recunoaşterea insuficientei cunoaşterii intelectuale.) 


Simteam cum toate conceptele de care mà agàtasem până atunci, chiar şi existenţa 
însăşi, erau doar nişte concepte false. Spiritul meu a devenit uşor şi clar. Dansam nebuneşte cu 
bucurie. Auzeam păsărelele ciripind 
în copaci şi vedeam valurile sclipind 
departe în lumina soarelui. Frunzele 
dansau, verzi şi sclipitoare. Am simţit 
că acest lucru a fost cu adevărat raiul 
pe pământ. Tot ceea ce mă posedase, 
toate durerile au dispărut ca visele 
şi iluziile, şi ceea ce s-ar putea numi 
„adevărata natură“ mi s-a revelat. 


Aş putea spune că, de la această 
experienţă, viata mea s-a schimbat în 
totalitate. 

În ciuda schimbării, am rămas 


în sinea mea un om obişnuit şi prost, 
şi astă nu s-a schimbat de atunci până 

in prezent. Vazut din afarà, nu existà un pierde-varà mai mare ca mine, dar nici nu s-a 
întàmplat ceva extraordinar în legaturà cu viata mea. Însà, cu sigurantà, stiu cà, de atunci, 
acest lucru unic nu s-a schimbat. Am petrecut 30 de ani, 40 de ani, testànd dacà m-am 
înselat, reflectànd de-a lungul timpului, dar niciodatà nu am gàsit argumente care sà-mi 
slăbească convingerea. 


Că acestă realizare are o mare valoare, asta nu înseamna că vreo valoare specială mi se 
datorează mie. Eu rămân un simplu om, o cioară bătrână, ca să spun aşa. Unui observator, 
s-ar putea să îi par umil sau arogant. Celor tineri le spun într-una să nu încerce să mă imite, 
şi chiar mă deranjează dacă cineva nu ia în serios acest sfat. Le cer, în schimb, ca ei să 
traiască simplu, în natură, şi să se exprime pe ei înşişi în munca lor. Nu, nu e nimic special 
în legătură cu mine, doar ce am descoperit e foarte important. 


Cartea I 


INTOARCEREA LA TARA 


In ziua urmàtoare acestei experiente, pe 16 mai, m-am prezentat la serviciu si mi-am 
prezentat demisia pe loc. Superiorii si prietenii erau uimiti. Nu stiau ce sa inteleaga. Au tinut 
o petrecere de ramas bun intr-un restaurant, dar atmosfera a fost putin ciudata. Acest tanar 
care, pana in ziua anterioara, se intelesese bine cu toata lumea, care nu parea in mod special 
nesatisfacut cu munca lui, care, dimpotriva, se dedicase din toata inima cercetarii, a anuntat 
dintr-o data ca isi da demisia. Si iatà-mà, acolo eram eu, razand fericit. 


În acel moment m-am adresat tuturor: „Pe această parte este portul. Pe cealaltă parte 
este debarcaderul. Dacă credeţi că viaţa este pe partea asta, atunci moartea este pe partea 
cealaltă. Daca vreţi sà scăpati de ideea de moarte, atunci ar trebui să vă descotorositi de 
ideea că aici este viaţa. Viaţa şi moartea sunt una“. 


Când am spus asta, toată lumea a început să-şi facă mai multe griji pentru mine. „Ce 
vrea să spună? Probabil că a înnebunit“, vor fi gândit. În final m-au petrecut cu feţele foarte 
triste. Doar eu am plecat sprinten şi vioi. 


La momentul respectiv, colegul meu de cameră era extrem de îngrijorat pentru mine şi 
mi-a sugerat să îmi iau o perioadă de odihnă, poate în Peninsula Boso. Aşa că am plecat. Aş fi 
plecat absolut oriunde, dacă cineva mi-o cerea. M-am urcat într-un autobus şi am mers multe 
mile, uitându-mă la câmpurile striate şi la satele de pe marginea autostrăzii. La un stop, am 
văzut un mic indicator pe care scria „Utopia“. M-am dat jos din autobuz şi am luat-o într-acolo. 


Pe coastă se afla un han şi, urcând pe o stâncă, am găsit un loc cu o privelişte superbă. 
Am rămas la han şi mi-am petrecut zilele motàind prin iarba înaltă şi uitându-mă la mare. 
Cred că au trecut câteva zile, o săptămână, sau o lună, dar oricum am rămas acolo pentru un 
timp. Pe măsură ce zilele treceau, exaltarea a scăzut în intensitate şi am început să reflectez 
asupra celor întâmplate. Se poate spune că îmi reveneam în fire din nou. 


Am plecat la Tokyo şi am rămas acolo o perioadă, petrecându-mi zilele plimbându-mă 
prin parc, oprind oameni pe stradă şi vorbind cu ei, dormind ici si colo. Prietenul meu era 
îngrijorat si a venit să vadă cum o duc. „Nu trăieşti cumva într-o lume imaginară, într-un fel 
de iluzie?“, m-a intrebat. „Nu“, am răspuns, „tu eşti cel care trăieşte într-o lume imaginară.“ 
Amândoi am gândit: „Eu am dreptate şi tu trăieşti în lumea imaginară“. Când prietenul 
meu s-a întors să-şi ia rămas bun, eu i-am răspuns ceva de genul: „Nu spune ‘rămas bun’. O 
despărţire e doar o despărţire“. Prietenul meu parea că-şi pierduse orice speranţă. 


Am părăsit Tokyo, am trecut prin Kansai (zona Osaka, Kobe, Kyoto) şi am ajuns în 
sud, până la Kyushu. Mă simţeam foarte bine, hoinărind de ici colo. Provocam foarte multă 
lume cu convingerile mele că totul e fără sens, fără valoare şi totul se întoarce în nimicnicie. 


Dar, asta era prea mult, sau prea puţin, pentru omul obişnuit ca să conceapă. Nu 
exista, de fapt, nici un fel de comunicare între noi. Eu mă gândeam doar că acest concept de 
inutilitate este unul foarte folositor lumii şi, în particular, lumii prezente, care se mişcă aşa 
de rapid în direcţia opusă. Chiar hoinăream având intenţia de a face cunoscută această idee 

în întreaga tarà. Rezultatul a fost însà cà, oriunde mergeam, eram vazut ca un excentric. Asa 
cà m-am întors la ferma tatàlui meu, la tarà. 


În acea vreme, tatăl meu creştea mandarine, iar eu m-am mutat într-o coliba la munte si 
am început sà duc o viata foarte simplă şi primitivă. Credeam că aici, fiind crescător de citrice 
şi cereale, voi putea să pun în practică şi să demonstrez ideile mele, iar lumea va recunoaşte 
acest adevăr. În loc să ofer sute de explicaţii, nu cumva practicarea filosofiei ar fi cea mai 
bună metodă? Metoda mea de „a nu face nimic“: (prin această expresie, dl Fukuoka‘ atrage 
atenția asupra metodei sale uşoară prin comparaţie. Acest fel de agricultură necesită 
o muncă grea, în special la cules, dar cu mult mai puţină decât alte metode) aplicată în 
agricultură a început cu acest gând. Fra în al 13-lea an al împăratului, adică 1938. 


M-am stabilit la munte și totul a mers bine până în momentul când tatăl meu mi-a 
încredinţat livada cu pomi roditori. Tăiase deja crengile în forma „ceştilor de sake“, astfel 
încât fructele să poată fi uşor culese. În momentul când i-am abandonat în această stare, 
rezultatul a fost că crengile au început să se încâlcească, insectele au atacat şi întreaga livadă, 
în scurt timp, s-a ofilit. 


Crezul meu era că recolta creşte singură si că nu trebuie ajutată să crească. Actionasem 
în convingerea că totul trebuie lăsat să isi urmeze cursul natural, dar am aflat că, dacă aplici 
acest mod de gândire dintr-o dată, pe termen scurt, lucrurile nu merg chiar asa de bine. 
Aceasta era abandonare, nu agricultură naturală. 


Tatăl meu era şocat. Mi-a spus că ar trebui să mă redisciplinez, poate să îmi iau o 
slujbă undeva şi să mă întorc în momentul când îmi reveneam. La vremea respectivă, tatăl 
meu era conducătorul satului şi, pentru ceilalți membri ai comunităţii, era destul de dificil 
să relationeze cu fiul său cel excentric care, evident, nu se prea înţelegea cu lumea, trăind de 
capul lui în munţi. Mai mult decât atât, nu îmi surâdea deloc perspectiva serviciului militar, 
iar războiul devenea din ce in ce mai violent, aşa că m-am decis să urmez umil dorinţele 
tatălui meu si sà mă angajez. 


În acele timpuri, specialiştii erau rari. Staţia de Testare a Prefecturii Kochi a auzit de 
mine şi mi s-a oferit postul de cercetator-şef la controlul bolilor şi insectelor. Am lucrat aici 
opt ani. La Centrul de Testare am devenit supraveghetor la Divizia de Agricultură Ştiinţifică 
şi m-am dedicat creşterii producţiei de hrană pe timp de război. În toţi aceşti opt ani, 
meditam într-una la relaţia dintre agricultura științifică şi cea naturală. Agricultura pe bază 
de chimicale, care utiliza produsul inteligenţei umane, era recunoscută ca fiind superioară. 
Întrebarea care mă frământa mereu era dacă nu cumva agricultura naturală putea să se 
ridice peste ştiinţa modernă. 


Când războiul s-a sfârşit, am simţit o nouă briză de libertate şi, cu un oftat de eliberare, 
m-am întors în satul natal să mă apuc din nou de agricultură. 


3 Termenul se regăseşte si în taoism, sub denumirea „wu wei“, ,non-actiune“ [TEI]. 
4 Cercetător japonez în patologia plantelor, fermier şi filosof - adept al agriculturii naturale -, autor de cărţi de succes 
(2.02.1913-16.08.2008) [TEI]. 


Cartea I 


CĂTRE O AGRICULTURĂ „NU FA NIMIC“ 


Timp de 30 de ani am trăit doar la ferma mea, din agricultură, şi am avut foarte puţine 
contacte cu oamenii din afara comunităţii mele. In timpul acestor ani, m-am îndreptat in 
linie dreaptă către o agricultură „nu fă nimic“. 


Modul obișnuit de a dezvolta o nouă metodă era să te intrebi: „Ce ar fi să încerc asta?“, 
sau: „Ce ar fi să încerc aia?“, şi să încerci o varietate de tehnici una peste alta. Aceasta este 
agricultura modernă şi rezultatul este că îl face pe agricultor tot mai ocupat. 


Calea mea era exact opusă. Eu tinteam către o metodă de agricultură plăcută şi naturală 
(agricultura simplificată la maxim, în cooperare cu mediul natural, în loc de abordarea 
modernă, care presupune aplicarea tehnicilor tot mai complicate pentru a răstălmăci 
natura în întregime pentru beneficiul oamenilor), ceea ce făcea munca mai uşoară şi în nici 
un caz mai grea. „Ce ar fi să nu fac asta? Ce ar fi să nu fac aia?“ Asta era gândirea mea şi, în 
cele din urmă, am ajuns la concluzia că nu este nevoie să ar, nu este nevoie să aplic substanţe 
fertilizatoare, nu e nevoie de îngrăsământ, nu e nevoie de insecticide. Dacă tragi linie, sunt 
foarte puţine activităţi care sunt neapărat necesare. 


Motivul pentru care tehnicile complicate inventate de om par a fi necesare este 
că echilibrul natural a fost, în prealabil, aşa de tare destabilizat de aceleaşi tehnici, încât 
pământul a devenit dependent de ele. 


Acest mod de gândire nu e valabil doar în agricultură, ci şi în alte aspecte ale societăţii 
umane. Doctorii şi medicamentele devin necesare atunci când oamenii crează un mediu 
nesănătos. Scolarizarea nu are nici o valoare intrinsecă, dar devine necesară atunci când 
omenirea crează un mediu în care o persoană trebuie să fie educată doar pentru a putea trăi. 


Înainte de război, când m-am „Timp de 30 de ani am trăit doar la ferma mea, din agricultură...“ 
ocupat de livada de citrice şi am 
practicat ceea ce credeam atunci că 
este agricultura naturală, nuam tăiat 
cregile şi am lăsat livada de capul ei. 
Crengile s-au încâlcit, copacii au fost 
atacați de insecte şi aproape doi acri’ 
de mandarini s-au ofilit şi au murit. 
Din acel moment întrebarea: „Care 
e modelul natural?“ m-a frământat 
încontinuu. Până am ajuns la un 
răspuns, am mai distrus vreo 400 
de pomi dar, în final, am ajuns să 
spun cu certitudine: „Acesta este 
modelul natural“. 


5 8095,72 m2 [TEI]. 

În măsura în care pomii deviază de la forma lor naturală, tàiatul crengilor si exterminarea 
insectelor devin necesare; în măsura în care societatea umană se separă de viaţa apropiată 
de natură, scolarizarea devine necesară. In natură, scolarizarea formală nu are nici un rol. 


În creşterea copiilor, mulţi părinţi fac aceleaşi greşeli pe care le-am făcut eu la început, 
cu livada. De exemplu, predarea muzicii la copii este la fel de inutilă ca şi tăierea crengilor 
la pomi. Urechea unui copil prinde muzica. Susurul unui izvor, sunetul unei broaşte care 
crăcăie pe un mal, foşnetul frunzelor în pădure, toate aceste sunete naturale sunt adevărata 
muzică. Totuşi, când o varietate de sunete deranjante intră şi dezorientează auzul, aprecierea 
copilului - care este pură, directă -, degenerează. Dacă aceasta continuă, copilul va fi incapabil 
să audă chemarea unei păsări sau sunetul vântului ca o melodie. De aceea se ajunge la 
concluzia că educaţia muzicală este bună pentru dezvoltarea copilului. 


Copilul care este crescut cu un auz pur şi limpede, s-ar putea să nu fie în stare să 
interpreteze un cântec popular la vioară sau la pian, dar nu cred că asta are ceva de-a face cu 
abilitatea de a auzi adevărata muzică sau de a cânta. Atunci când inima este plină de cântec 
se poate spune că un copil este dăruit cu talent muzical. 


Aproape toată lumea crede că „natura“ este o chestie bună, dar puţini pot sesiza 
diferenţa dintre natural si nenatural. 


Dacă este tăiat un singur mugure de pe o creangă, acest fapt poate crea pagube 
ireparabile. Când cresc în armonie cu forma lor naturală, crengile se separă alternativ de 
trunchi şi frunzele primesc uniform lumina solară. Dacă această armonie este întreruptă, 
crengile intră în conflict, cresc una peste cealaltă şi se înnoadă, iar frunzele se usucă în zonele 
unde nu pătrunde lumina solară. În acest mod apar imediat şi stricăciunile create de insecte. 
Dacă anul următor crengile nu sunt tăiate, vor apărea mai multe crengi uscate. 


Oamenii, prin modificările pe care le aduc naturii, fac greşeala să lase mai departe răul 
făcut, iar când apar rezultatele negative lucrează din toate puterile să le corecteze. Şi, atunci 
când acţiunile de corectare par că au avut succes, trag, concluzia că aceste măsuri sunt nişte 
realizări màrete. Iar oamenii fac asta de fiecare dată. Este ca si cum un nebun şi-ar sparge 
acoperişul casei. Apoi, când plouă şi tavanul începe să putrezească, se apucă să-l repare şi, la 
sfârşit, ajunge la concluzia că a realizat cine ştie ce faptă măreaţă. 


La fel se întâmplă cu omul de ştiinţă. Stă zi şi noapte aplecat asupra cărţilor, obosindu- 
şi ochii încât aproape ajunge orb, iar dacă îl întrebi la ce Dumnezeu a lucrat în tot acest timp, 
îţi va spune cà a inventat o pereche de ochelari care să corecteze vederea slabă. 

Cartea I 


INTOARCEREA LA SURSA 


Rezemandu-ma pe coada lungà a coasei, fac o pauzà din munca mea în livada si mà uit catre 
munti si la dealul din vale. Ma intreb cum de s-a ajuns ca gandirea oamenilor sa se invarta 
mai repede decat anotimpurile. 


Calea pe care am urmat-o, aceasta metodà naturala de agriculturà, care le pare celor 
mai multi ciudata, a fost initial interpretata ca o reactie impotriva progresului si a dezvoltarii 
ştiinţei. Dar, tot ce am făcut, practicând acest gen de agricultură, a fost sà încerc să arăt ca 
omenirea nu stie nimic. Deoarece lumea se miscà cu asa o imensà energie in directia opusà, 
s-ar putea sà se spunà despre mine cà am ràmas in afara timpului, dar eu cred cu tàrie cà 
aceasta cale pe care am urmat-o este cea mai inteligenta. 


În ultimii ani, numărul oamenilor interesaţi de agricultura naturală a crescut 
considerabil. Se pare că ajungem la limitele dezvoltării ştiinţifice, greşelile făcute încep să 
se simtă, iar acum este timpul pentru o reevaluare. Ceea ce se credea a fi primitiv şi înapoiat 
este, pe neașteptate, descoperit ca fiind mult mai avansat decât ştiinţa modernă. Asta poate 
părea ciudat la început, dar mie nu mai îmi pare deloc ciudat. 


Am discutat, recent, acest aspect cu profesorul Iinuma, de la Univesitatea Kyoto. În 
urmă cu o mie de ani, în Japonia agricultura se făcea fără a se ara, şi abia cu 300-400 de 
ani în urmă, în era Togukawa, a început să se practice cultivarea de suprafaţă. Aratul adânc 
a intrat în Japonia odată cu agricultura vestică. Am spus că, pentru rezolvarea problemelor 
viitorului, generaţia următoare se va întoarce la metoda primitivă. 


Creşterea recoltei pe terenuri nearate ar putea să pară, la prima vedere, un regres dar, 
de-a lungul anilor, această metodă a dovedit, chiar în laboratoare universitare si în centre 
de cercetare agricolă, că este cea mai simplă, eficientă şi actuală metodă dintre toate. Cu 
toate că această metodă neagă ştiinţa modernă, a ajuns să stea acum în fruntea dezvoltării 
agriculturii moderne. 


Am prezentat această „metodă de însămânţare directă, fără cultivarea orezului si 
cerealelor de iarnă“ în jurnale de agricultură, acum 20 de ani. De atunci, a fost publicată 
de multe ori, şi a fost prezentată pe larg publicului la radio şi televiziune, dar nimeni nu i-a 
acordat mare atenţie. 


Acum, dintr-o dată, povestea s-a schimbat. Ai putea spune că agricultura naturală este 
acum la modă, iar jurnalişti, profesori şi cercetători se înghesuie să îmi viziteze terenurile şi 
coliba de la munte. 


Oameni diferiţi o văd din puncte de vedere diferite, o interpetează în felul lor şi, apoi, 
pleacă. Unul o vede ca primitivă, altul ca înapoiată, un altul o consideră o culme a realizărilor 
agricole, iar un al patrulea o aclamă ca o descoperire a viitorului. În general, oamenii sunt 
interesaţi doar dacă această agricultură este un progres spre viitor sau o reîntoarcere în 

trecut. Putini sunt cei care cu adevàrat reusesc sà sesizeze cà agricultura naturalà îsi trage 
esenta din centrul etern si neschimbat al dezvoltàrii agricole. 


În măsura în care oamenii se separă de natură, ei se mişcă tot mai departe de centru. 
În acelaşi timp, ia naştere un efect centripet şi renaşte dorinţa de întoarcere la centru. Dar, 
dacă oamenii ajung să fie prinşi în reacțiune, miscandu-se mai la stânga, sau mai la dreapta, 
în funcţie de condiţii, rezultatul este doar mai multă acţiune. Punctul nemişcat, de origine, 
care domneşte în afara tărâmului relativităţii, este total ignorat. Cred chiar că „mişcările de 
întoarcere la natura“, dar şi activităţile contra poluării, oricât de lăudabile ar fi, nu reprezintă 
o soluţie adevarată, atâta timp cât sunt doar o reacţie la supradezvoltarea pe care o vedem 
în vremurile noastre. 


Natura nu se schimbă, cu toate că modul în care o privim se schimbă invariabil de 
la o epocă istorică la alta. Nu contează perioada, pentru că agricultura naturală a existat 
dintotdeauna ca izvor nesecat al agriculturii. 

UN MOTIV PENTRU CARE NU S-A 
RASPANDIT AGRICULTURA NATURALA 


În ultimii 20 sau 30 de ani, aceastà metodà de crestere a orezului si a cerealelor de iarnà a 
fost testatà intr-o mare varietate de climate si conditii naturale. Aproape fiecare prefecturà 
din Japonia a facut teste de comparare a recoltei insamantarii directe, fara cultivare, în 
paralel cu recoltele de orez, secarà si orz cultivate modern. Aceste teste nu au fàcut nici o 
dovadà care sà contrazicà aplicabilitatea universalà a agriculturii naturale. 


Asa cà e normal sà te întrebi de ce acest adevàr nu s-a raspandit. Cred cà unul dintre 
motive este acela cà lumea a devenit atàt de specializatà încàt nu mai este posibil pentru 
nimeni sà sesizeze ceva în întregul lui. De exemplu, un expert în prevenirea stricàciunilor 
datorate insectelor, de la Centrul de Testare Agricol al Prefecturii Kochi, a ajuns sà se întrebe 
de ce sunt asa de puţini dăunători pe terenurile mele, desi nu folosisem insecticide. După 
ce a investigat mediul si echilibrul dintre insecte si dusmanii lor naturali, pàianjenii, s-a 
constatat cà pe terenurile mele sunt la fel de putine insecte ca si pe terenurile centrului, care 
sunt stropite de nenumàrate ori cu o mare varietate de substante chimice. 


Profesorul a fost, de asemenea, uimit sà remarce cà, deşi insectele dăunătoare erau la 
fel de puţine, duşmanii lor naturali erau mult mai numeroși pe terenurile mele decât în cele 
tratate cu chimicale. Abia apoi şi-a dat seama că echilibrul natural stabilit între variatele 
comunităţi de insecte era cel care tinea câmpul în această stare. A ajuns la concluzia că, dacă 
metoda mea ar fi adoptată în general, problema stricăciunilor datorate insectelor ar putea fi 
rezolvată. Apoi s-a urcat în maşina şi s-a intors la Kochi. 


De-aş fi intrebat dacă specialiștii de la Centrul de Fertilitatea Solului, sau în recoltă, 
au fost pe aici, răspunsul ar fi nu, nu au venit. Mai mult decât atât, dacă ar fi să sugerezi, la 
o conferinţa sau într-o adunare, că această metodă să fie aplicată pe scară largă, probabil că 
răspunsul ar fi: „Ne pare rău, e prea devreme pentru aşa ceva. Trebuie mai întâi să facem 
cercetări din toate punctele de vedere până să aprobam aşa ceva“. Ar dura ani până să se 
ajungă la o concluzie. 


Genul acesta de lucruri se întâmplă tot timpul. Pe la ferma mea au trecut specialişti şi 
tehnicieni din toată Japonia. Văzând lanurile mele din perspectiva specializării fiecăruia, toţi 
cei veniţi le-au găsit cel puţin satisfăcătoare, dacă nu chiar remarcabile. Cu toate acestea, în 
cei cinci sau şase ani de când profesorul de la Centrul de Cercetare a venit în vizită, lucrurile 
nu s-au schimbat deloc la Prefectura din Kochi. 


În acest an, Departamentul Agricol de la Universtitatea Kinki a demarat un proiect 
de agricultură naturală în care studenţi de la diferite departamente vor veni aici să facă 
cercetări. Această abordare ar putea fi un pas înainte, dar am senzaţia că următoarea mutare 
va fi doi paşi înapoi. 

Deseori, pretinsii experţi spun: „Ideea de bază este buna, dar nu ar fi mai convenabil sà 
recoltezi cu utilaje?“, sau: „Nu ar fi mai mare recolta daca ai folosi pesticide sau îngrăşăminte, 
în anumite cazuri sau în anumite momente?“ Existà tot timpul oameni care vor sà amestece 
agricultura naturală cu cea ştiinţifică. Dar, acest mod de gândire, pierde în totalitate din 
vedere esentialul. Fermierul care face compromisuri nu mai poate critica fundamentele 
ştiinţei. 


Agricultura naturală este sensibilă şi uşoară, arătându-ne întoarcerea la sursa 
agriculturii. Însă, un singur pas greşit te poate face să te ratacesti. 

OMENIREA NU CUNOASTE NATURA 


În ultima vreme, m-am tot gândit că trebuie să ajungem la momentul în care oamenii de 
ştiinţă, politicienii, artiştii, filosofii, oameni religioşi, toţi cei care lucrează în agricultură să 
se adune în fata acestor lanuri si să discute împreună aceste lucruri. Cred cà asta ar trebui sà 
se întâmple, dacă ne dorim ca oamenii să vadă dincolo de specializarea fiecăruia. 


Oamenii de ştiinţă cred că pot înţelege natura. Asta e poziţia lor. Pentru că sunt convinşi 
că pot înţelege natura sunt întru totul dedicati cercetării ei, pentru a o pune la muncă în 
folosul nostru. Totuşi, eu cred că înţelegerea naturii depăşeşte limitele inteligenţei umane. 


Adesea, le spun tinerilor care vin la mine, la munte, să mă ajute şi să înveţe despre 
agricultura naturală, că oricine poate să vadă copacii de pe munte. Pot să vadă frunzele, cu 
verdele lor si pot să vadă plantele de orez. Fi cred că ştiu, cunosc ce este verdele. Fiind în 
contact cu natura, dimineaţa şi seara, oamenii ajung uneori să creadă că ei cunosc natura. 
Totuşi, în momentul în care cineva crede că a început să cunoască natura, poate să fie sigur 
că a luat-o pe un drum greşit. 


Şi de ce ar fi imposibil să cunoşti natura? Pentru că ceea ce noi concepem a fi natură 
este doar o idee despre natura, care apare în mintea fiecăruia. Singurii care văd natura 
adevarată sunt copii. Ei văd direct şi clar, fără să gândească. Dacă doar numele unei plante 
este cunoscut, un mandarin din familia citricelor, un pin din familia coniferelor, natura nu 
mai este vazută în adevărata ei formă. 


Un obiect văzut separat faţă de întreg, nu este văzut în întreaga lui natură. 


Specialişti din diferite domenii se strâng împreună şi studiaza otulpina deorez. Specialistul 
în insecte vede doar efectul produs de insecte; specialistul în nutriţie ia în considerare doar 
vigoarea plantei. Aceasta este inevitabil datorită nivelului la care ne aflăm în prezent. 


De exemplu, i-am spus 
unui domn de la Staţiunea de 
Cercetare care studia relaţia 
dintre lăcustele si păianjenii din 
câmpurile mele: „Profesore, din 
moment ce studiati păianjenii, 
sunteţi interesat doar de unul 
dintre nenumàratii duşmani 
naturali ai lăcustei. Anul acesta, 
păianjenii au apărut în număr 
mare, dar anul trecut au fost 
broaştele râioase. Înainte de 
asta, broscutele au predominat. 
Există nenumărate variaţii“. 

Cercetarea specializatà nu poate surprinde rolul unui singur dusman natural, într-un 
anumit moment, în complexitatea relatiilor dintre insecte. Sunt perioade cand populatia de 
làcuste este redusà, deoarece existà multi pàianjeni. Sunt perioade cand ploua foarte mult si 
broastele fac ca pàianjenii sà dispara, sau perioade cand ploua foarte putin si nu apar deloc 
nici lacuste, nici broaste. 


Metodele de control ale insectelor, care ignora relatiile ce exista chiar intre insecte, 
sunt cu adevarat inutile. Cercetarea paianjenilor si a lacustelor trebuie obligatoriu sa ia in 
considerare si relatiile dintre broaste si pàianjeni. Cand se ajunge in acest punct, este deci 
nevoie si de un specialist in broaste. Cate un expert in paianjeni si lacuste, altul in grau si 
încă un expert în managementul apei, toţi trebuie să se alăture acestui efort. 


Mai mult, pe aceste terenuri există patru sau cinci tipuri de păinjeni. Îmi amintesc 
acum cativa ani, când cineva a sosit în grabă la mine acasă întrebându-mă dacă mi-am 
acoperit câmpurile cu o plasă de mătase, sau ceva asemănător. Nu mi-am dat seama despre 
ce vorbeşte, aşa că m-am grăbit să văd despre ce e vorba. 


Tocmai terminasem de recoltat orezul şi, peste noapte, miriştea unde fusese orezul 
se acoperise în întregime cu pânze de păianjen, asemănătoare mătăsii. Unduindu-se şi 
strălucind în ceata dimineţii, era un spectacol magnfic. 


Partea ciudată este că, atunci când se întâmplă aşa ceva, şi se întâmplă foarte rar, 
durează doar o zi sau două. Dacă te uiţi cu atenţie, sunt câţiva păianjeni pe fiecare bucăţică 
de pământ. Sunt atât de deşi încât abia găseşti câte un spaţiu gol printre ei. Câte mii, câte 
milioane trebuie să fie într-un sfert de acru“! Dacă te uiţi la câmp peste două sau trei zile, 
se poate observa că firele de păianjen lungi de câţiva metrii s-au rupt şi acum se unduiesc 
în vânt cu câte cinci sau şase păianjeni atârnând de fiecare fir. Este asemănător cu puful de 
păpădie sau seminţele de conifere suflate de vânt. Tinerii păianjeni se tin de aceste fire si 
sunt trimişi să navigheze peste câmpii. 


Spectacolul este o uimitoare dramă naturală. Când vezi asta, iti dai seama că ai nevoie 
şi de poeţi, şi artişti ca să mai înţelegi ceva. 


Atunci când pe un câmp se aplică substanţe chimice, tot acest echilibru este distrus 
într-o secundă. Într-o vreme credeam că nu e nimic greşit să împrăştii cenuşa de pe foc peste 
pământ (dl Fukuoka făcea compost din cenuşă şi alte resturi organice pe care le arunca în 
mica lui grădină de bucătărie). Rezultatul a fost şocant. Două sau trei zile mai târziu, pe 
teren nu mai erau păianjeni. Cenusa a dus la dezintegrarea firelor de păinjen. Oare câte mii 
de păianjeni au cazut victime unei singure mâini de cenuşă, care, în aparenţă, nu putea face 
nimic rău? Aplicarea unui insecticid nu este doar o simplă modalitate de a elimina làcustele 
şi duşmanii lor naturali. Multe alte drame ale naturii se întâmplă exact în acelaşi timp. 


Nu este, încă, înteles fenomenul acestor imense pânze de păinjeni, care apar toamna 
pe terenurile cu orez, pentru a dispărea apoi peste noapte, ca nişte artişti care evadează. 
Nimeni nu ştie de unde apar, cum supraviețuiesc peste iarnă, sau unde se duc când dispar. 


6 1011,72 m2 


16 


Cartea I 


Aşadar, folosirea substanţelor chimice nu este doar problema entomologului. Filosofii, 
oamenii religioşi, artiştii şi poeţii, toţi trebuie să-şi dea cu părerea dacă este permisă folosirea 
substanţelor chimice în agricultură, şi care va fi efectul folosirii chiar şi a fertilizatorilor 
naturali. 


Vom recolta cam 22 de banite” de orez şi 22 de banite de cereale de iarnă de pe fiecare 
acru®. Dacă recolta ajunge la 29 de banite?, cum deseori se întâmplă, s-ar putea sà nu poţi 
găsi în întreaga ţară o producţie mai mare. Din moment ce tehnologia avansată nu a avut nici 
o contribuţie la creşterea acestei recolte, apare astfel o contradicţie asupra presupunerilor 
noastre despre ştiinţa modernă. Oricine va veni, va vedea aceste terenuri si va accepta 
mărturia lor, va începe să aibă profunde îndoieli atunci când va reflecta asupra faptului 
dacă omul poate sau nu să cunoască natura, şi dacă natura poate fi cunoscută în interiorul 
limitelor înţelegerii umane. 


Ironia este că ştiinţa a servit doar ca să ne arate cât de îngustă este înţelegerea umană. 


7 Aprox. 600 kg [TEI] 
3 4047,86 m2 [TEI] 
9 Aprox. 790 kg [TEI] 

PATRU PRINCIPII ALE 
AGRICULTURII NATURALE 


Plimbati-va cu grijă pe aceste câmpuri. Libelule si fluturi zboară într-o continuà agitaţie. 
Albinele bâzâie din floare în floare. Daţi la o parte frunzele şi veţi vedea insecte, păianjeni, 
broscute, şopârle şi multe alte animale micute fremătând în umbra răcoroasă. Mai jos de 
suprafaţa pământului, scormonesc cartite şi ràme. 


Acesta este un teren cu un ecosistem echilibrat. Insecte şi comunităţi de plante menţin 
aici o relaţie stabilă. Nu este un lucru neobişnuit ca o anumită boală de plante să treacă prin 
zonă, fără să afecteze grânele de pe acest teren. 


Acum, uitati-và pentru un moment la terenul vecinului. Buruienile au fost toate 
eliminate cu ierbicide. Animalele din sol şi insectele au fost eliminate prin otrăvire. Solul 
a fost curăţat de materie organică şi microorganisme prin aplicarea substanţelor chimice. 
Vara, îi vezi pe fermieri la muncă purtând măşti de gaze si mănuși lungi de protecţie. Aceste 
câmpuri de orez, care au fost folosite încontinuu de agricultori, pentru mai bine de 1500 de 
ani, au fost acum pustiite de viaţă prin practicile agriculturii abuzive a unei singure generaţii. 


Patru principii 


Primul principiu este FĂRĂ CULTIVARE, adică fără ararea sau întoarcerea solului. 
De secole, fermierii au presupus că aratul este esenţial pentru creşterea recoltei. Totuși, 
NECULTIVAREA este fundamentală pentru agricultura naturală. Pământul se ară singur 
prin acţiunea de penetrare a rădăcinilor plantelor şi prin activitatea microorganismelor, a 
micilor animale şi a ràmelor. 


AI doilea principiu este FĂRĂ FERTILIZATORI CHIMICI SAU COMPOST PREPARAT 
(pentru fertilizare, dl Fukuoka creşte doar un aşternut leguminos de trifoi alb, aruncă paiele 
recoltei anterioare înapoi pe câmp şi mai adaugă puţin îngrăşămant natural de orătănii). 
Oamenii intervin asupra echilibrului natural şi, oricât ar încerca, nu mai pot vindeca rănile 
care rezulta. Practicile lor agricole nesàbuite seacă solul de nutrienti esentiali, iar rezultatul 
este o epuizare, o secare pe care pământul o sufera astfel an de an. Dacă e lăsat de capul sau, 

pământul îşi mentine fertilitatea naturală, în acord cu ciclul obişnuit de viata al plantelor si 
al animalelor. 


Al treilea principiu este FĂRĂ ELIMINAREA BURUIENILOR PRIN ARAT SAU 
FOLOSIREA DE IERBICIDE. Buruienile joacă şi ele rolul lor bine stabilit în asigurarea 
fertilităţii solului şi în echilibrarea comunităţii biologice. Ca un principiu fundamental, 
buruienile trebuie controlate, nu eliminate. Pe terenurile mele, mulciul de paie, un 
aşternut de trifoi alb printre cereale şi inundarea temporara asigura un control eficient 
al buruienilor. 


Al patrulea principiu este FĂRĂ DEPENDENȚĂ DE CHIMICALE (dl Fukuoka îşi 
creşte recolta fără nici un fel de chimicale. În unele livezi de pomi, el foloseşte, ocazional, 
emulsie de ulei de maşina pentru controlul insectelor). Din momentul în care plantele slabe 
au început să se dezvolte datorita practicilor artificiale, cum sunt aratul şi fertilizarea, bolile 
şi dezechilibrele cauzate de insecte au devenit o mare problemă în agricultură. Natura, lăsată 
în pace, este într-un echilibru perfect. Insecte şi boli dăunătoare au existat tot timpul, dar ele 
nu apar în natură în aşa măsură încât să necesite folosirea substanţelor chimice otrăvitoare. 
O abordare inteligentă a problemei bolilor şi a insectelor dăunatoare înseamnă creşterea 
unor recolte robuste într-un mediu sănătos. 


Aratul 


Când solul este arat, mediul natural este destabilizat în aşa hal încât devine de 
nerecunoscut. Consecința acestui fapt a cauzat coşmaruri pentru fermieri de-a lungul mai 
multor generaţii. De exemplu, 
când o zonă naturală ajunge sub 
plug, buruienile foarte puternice 
ajung uneori să domine vegetaţia. 
Când se instalează aceste buruieni, 
fermierul este pus în faţa unei 
necesităţi aproape imposibile de 
a se ocupa de ele în fiecare an. 
Deseori, terenul este abandonat. 


Pentru a face fata unei astfel 
de probleme, singura abordare 
rezonabilă este să intrerupem, 
chiar de la început, şirul practicilor 
artificiale care au dus la această 
situaţie. Fermierulare, deasemenea, 
responsabilitatea de a repara 
răul pe care l-a făcut. Întoarcerea 
solului ar trebui întreruptă. Dacă 
în locul substanţelor chimice făcute 

de om şi a războiului de anihilare dus cu utilaje agricole se vor practica măsuri blânde, cum 
sunt împrăştierea de paie sau însàmantarea de trifoi alb, atunci mediul îşi va reveni încet la 
echilibrul său natural şi chiar şi cele mai puternice buruieni pot fi ţinute sub control. 


Fertilizarea 


În discuţiile pe care le purtam cu diferiţi experţi în fertilitatea solului, îi intrebàm: 
„Dacă un câmp este lăsat de capul lui, fertilitatea solului va creşte sau va scădea?“ De obicei 
luau o pauză şi răspundeau ceva de genul: „Păi, să vedem... Fertilitatea va scădea“. „Nu, nu, 
dacă ne amintim că, atunci când creşti orez pentru o lunga perioadă de timp în acelaşi câmp, 
recolta se stabilizează cam la 9 banite’ pe sfert de acru. Pământul nici nu se imbogateste, 
nici nu se epuizează.“ 


Aceşti specialişti se referă la un câmp cultivat si inundat; dar, dacă natura este lăsată 
în pace, fertilitatea creste. Rămăşiţele organice ale plantelor şi animalelor se acumulează 
şi sunt descompuse la suprafață de bacteri şi ciuperci. Prin mişcarea apei de ploaie, 
nutrientii sunt duşi adânc în sol şi devin hrană pentru microorganisme, râme şi alte 
animale micute. Rădăcinile plantelor străpung apoi acest strat inferior şi trag nutrientii 
înapoi spre suprafaţă. 


Dacă vrei să-ţi faci o idee despre fertilitatea naturală a pământului, fă o plimbare 
în sălbăticie, în munţi, şi priveşte copacii gigantici care cresc fără fertilizare şi fără arat. 
Fertilitatea naturală, aşa cum e ea, depăşeşte cu mult imaginaţia. 


Distrugeti asternutul natural de pădure, plantați pini roşii japonezi sau cedri 
pentru câteva generaţii si solul se va epuiza si va fi în pericol de eroziune. Pe de altă 
parte, luaţi un munte sterp, cu sol sărăcăcios, cleios şi plantați conifere sau cedru 
împreună cu un aşternut de trifoi şi lucernă. Pe măsură ce îngrăşămintele verzi (cum 
sunt trifoiul, măzărichea, lucerna care hrănesc solul) se îmbogàtesc şi înmoaie solul, 
buruienile şi tufele încep să crească sub copaci şi, astfel, ia naştere un ciclu abundent 
de regenerare. Sunt cazuri când primii zece centimetri de sol s-au îmbogăţit în mai 
puţin de zece ani. 


De asemenea, pentru creşterea recoltelor agricole, poate fi stopată folosirea 
fertilizatorilor preparati de către om. În majoritatea cazurilor, sunt suficiente un asternut 
permanent de îngrășământ verde şi reîmprăştierea paielor din recolta trecută pe câmp. 
Pentru a asigura îngrăsământ natural care să ajute la descompunerea paielor, eu 
obisnuiam să las libere rațele pe câmp. Daca ràtustele mici sunt introduse în acest mediu, 
când plantele sunt încă tinere, rațele şi orezul vor creşte împreună. Zece rate vor asigura 
tot îngrăsământul natural necesar pentru un sfert de acru: si vor ajuta, de asemenea, la 
controlul buruienilor. 


1 Aprox. 238 kg [TEI] 
2 1011,72 m? [TEI] 
3 1011,72 m? [TEI] 

Am practicat asta timp de multi ani, pana cand construirea unui drum national a facut 
imposibilă trecerea ratelor peste drum, în camp. Acum folosesc putin îngrăsământ de la puii 
de găină că să ajut la descompunerea paielor. În alte zone, se pot folosi încă rațele sau alte 
orătănii mici. 

Şi aplicarea de prea mult fertilizator poate duce la probleme. Într-un an, chiar după 
strămutarea orezului, am închiriat pentru un an un acru şi un sfert+ de câmp proaspăt 
însămânţat cu orez. Am scurs toată apa afară din lan si am continuat fără să folosesc 
fertilizatori, aplicând doar îngrășământ de la pui. Patru din lanuri s-au dezvoltat normal, 
dar în al cincilea, orice aş fi făcut, plantele de orez au crescut prea groase şi au fost atacate 
de boală. Când am întrebat proprietarul despre asta, mi-a mărturisit că, peste iarnă, folosise 
acel lan ca o groapă de gunoi pentru gàinatul de pui. 


Folosind paie, îngrăşământ verde si putin îngrășământ de la orătănii, se pot obţine 
recolte bogate fără a adauga compost sau fertilizatori comerciali. De câţiva zeci de ani, deja, 
am stat şi am observat metodele naturii de fertilizare şi cultivare. În timp ce observam toate 
acestea, pe deasupra am şi cules recolte bogate de legume, citrice, orez şi cereale iernatice, 
ca un fel de dar din partea fertilităţii naturale a pământului. 


Intelegerea cu buruienile 


Iată câteva puncte-cheie de ţinut minte, pentru a face fata buruienilor: 


Imediat cum se intrerupe cultivarea (aratul), numàrul buruienilor va scàdea brusc. De 
asemenea, se vor schimba variatiile de buruieni de pe un anumit teren. 


Daca semintele sunt sàdite in timp ce recolta precedenta inca se coace pe camp, aceste 
seminte vor germina inaintea buruienilor. Buruienile de iarna apar doar dupa ce orezul a 
fost recoltat, dar pana atunci recolta de iarna deja a luat un avans. Buruienile de vara apar 
imediat dupa recoltarea secarei si a orzului, dar, pana atunci, orezul deja creste puternic. 
Sincronizarea insamantarii în asa fel încât sà nu existe nici un gol în succesiunea recoltelor, 
le asigura cerealelor un mare avantaj in fata buruienilor. 


Imediat dupa recoltare, daca intregul teren este acoperit cu paiele recoltei, germinarea 
buruienilor este stopată din start. Insàmantarea trifoiului alb odată cu cerealele, ca un 
asternut al solului, ajuta, de asemenea, la tinerea sub control a buruienilor. 


Modul obisnuit de a face fata buruienilor este de a cultiva si ara solul. Dar, atunci 
cand aram, seminte care se afla ingropate adanc in sol, care altfel nu ar fi germinat, sunt 
rascolite si li se dà o sansa sa încolteascà. Mai mult, varietatile de buruieni care incoltesc 
si cresc repede primesc, in aceste conditii, un avantaj. In concluzie, s-ar putea spune cà 
fermierul care încearcă să controleze buruienile prin ararea solului, isi însàmanteazà la 
propriu sămânţa propriului nenoroc. 


1 5059,58 m? [TEI] 

Controlul ,,parazitilor“ 


Trebuie să precizăm, de la început, că încă există oameni care cred că, dacă nu vor 
folosi substanţe chimice, pomii lor fructiferi şi recoltele se vor veşteji sub ochii lor. De fapt, 
adevărul este că prin folosirea acestor substanţe, oamenii au creat fără să vrea exact condiţiile 
neceare pentru ca această frică a lor sa devină realitate. 


Recent, pinii roşi japonezi au suferit pagube majore din cauza unei epidemii de 
gărgăriţe care atacau scoarţa copacilor. Într-o tentativa de a opri epidemia, pădurarii au 
folosit elicoptere pentru stropirea aeriană a pădurilor cu substanţe chimice. Nu neg că pe 
termen scurt aceasta este o soluţie eficientă, dar ştiu că trebuie să existe şi o altă cale. 


Conform ultimelor cercetări, boala provocată de gàrgàrite nu este o infestare directă a 
pinilor, ci este doar urmarea acţiunii unor alte organisme intermediare, nematode. Acestea 
se înmulţesc în scoarţa pinilor şi blochează transferul de apă si nutrienti, cauzând, în final, 
ofilirea şi moartea pinilor. Cauza primară a acestei boli este, desigur, încă necunoscută. 


Nematodele se hrănesc cu o ciupercă din scoarţa copacului. Dar de ce s-a răspândit 
această ciupercă asa de mult în scoarţa copacului? Oare ciuperca a început să se înmulțească 
după apariţia nematodelor? Sau nematodele au apărut deoarece ciuperca era deja prezentă. 
În final, totul se reduce la întrebarea cine a apărut primul: nematodul sau ciuperca. 


Mai mult, există încă un microb despre care se ştie foarte putin, însotind tot timpul 
acestă ciupercă, precum un virus toxic al ciupercii. Efectele urmează alte efecte, în toate 
direcţiile şi, singurul lucru care poate fi determinat cu certitudine, este că pinii se ofilesc 
într-un număr foarte mare. 


Oamenii nu au habar care este adevărata cauză a bolii de care suferă pinii şi, de 
asemenea, habar nu au care vor fi consecinţele „remediului“ pe care ei îl aplică. Situaţia fiind 
tratată cu atâta nestiintà, este clar că tocmai s-au aşternut seminţele pentru următoarea 
mare catastrofă. Nu, eu nu mă pot bucura de faptul că răul imediat al acestei boli a fost redus 
prin folosirea substanţelor chimice. Folosirea acestor substanţe în agricultură este cel mai 
nepotrivit mod de a rezolva astfel de probleme şi va duce doar la probleme mai mari în viitor. 


Cele patru principii ale agriculturii naturale (fără cultivare - arat -, fără fertilizatori 
chimici şi compost preparat, fără plivire sau ierbicizare a buruienilor si fără dependenţă de 
chimicale) corespund ordinii naturale si duc la completarea bogăției naturale. Toate ideile 
mele merg pe această linie de gândire. Ele reprezintă chiar inima metodei mele de a creşte 
legume, cereale şi citrice. 

AGRICULTURA PRINTRE RADACINI 


Pe terenurile mele cresc multe feluri de buruieni, impreuna cu cerealele si cu trifoiul. Paiele 
de orez, ràspàndite pe càmp anul trecut, s-au descompus deja într-un humus bogat. Recolta 
va fi cu siguranţă de vreo 22 de banite (aprox. 600 kg) pe sfert de acru®. 


Ieri, cand profesorul Kawase, o autoritate de varf în materie de ierburi de nutret, si 
profesorul Hiroe, care cerceteaza plante stràvechi, cand au vazut asternutul frumos de orz si 
îngràsàmant verde, l-au descris ca o minunată operă de artă. Un fermier local, care se aşteptă 
să vadă terenurile mele complet invadate de buruieni, a fost surprins să vadă orzul crescând cu 
atâta vigoare printre celelalte plante. Au ajuns pe aici şi experţi tehnici care, după ce au văzut 
buruienile, macrisul şi trifoiul crescând peste tot au plecat dând din cap cu amuzament. 


Acum douăzeci de ani, pe când încurajam folosirea asternuturilor verzi permanente în 
livezile de pomi fructiferi, nu exista în toată ţara un fir de iarbă în lanuri sau livezi. Văzând 
însă livezi ca a mea, oamenii au început să înţeleagă faptul că pomii fructiferi cresc destul de 
bine printre buruieni şi ierburi. Astăzi, livezile acoperite cu iarbă sunt un lucru obişnuit în 
toată Japonia, pe când cele fără iarbă au devenit tot mai rare. 


Acelaşi lucru este valabil şi pentru lanurile cu cereale. Orez, orz şi secară, toate pot fi 
crescute cu succes în lanuri acoperite de-a lungul întregului an cu trifoi şi buruieni. 


Permiteti-mi sà recapitulez în detaliu orarul semănatului si al recoltàrii în aceste lanuri. 
La începutul lui octombrie, înaintea recoltei, trifoi alb şi cereale iernatice care cresc repede sunt 
împrăştiate pe lanurile în care orezul încă se coace (trifoiul alb este sădit cam jumătate de kg pe 
sfert de acru®; cerealele de iarnă cam 3-6 kg pe sfert de acru; pentru fermierii fără experienţă 
sau pentru solurile mai tari sau sărace, este recomandată, pentru început, folosirea unei 
cantități mai mari de seminţe. Treptat, pe măsură ce solul seîmbogàteste prin descompunerea 
paielor şi a îngrăsămintelor verzi, 
şi, pe măsură ce fermierul devine 
tot mai experimentat, cantitatea de 
seminţe poate fi redusă). Trifoiul, 
orzul sau secara încoltesc şi cresc 
deja 3-5 cm până când orezul este 
gata de a fi recoltat. În timpul 
recoltei, seminţele incoltite sunt 
călcate în picioare de către fermierul 
care recoltează, dar îşi revin în scurt 
timp. După ce se treiera, paiele de 
orez sunt aruncate înapoi pe câmp. 


„Într-o singură zi, se pot face suficiente tablete pentru a însămânța câțiva acri“ 


5 1011,72 m? [TEI]. 
6 1011,72 m? [TEI]. 

Dacă orezul este şi el semănat de cu toamnă şi e lăsat neacoperit, seminţele sunt 
deseori mâncate de şoareci şi păsări, ori putrezesc în pământ. Din această cauză, înainte 
de a le arunca pe câmp, eu împăturesc seminţele de orez în mici tablete de pământ. Pentru 
asta, împrăştii seminţele pe un plan întins, care este scuturat înainte şi înapoi într-o mişcare 
circulară. În acest timp arunc peste ele pământ fin şi, din când în când, puţină apă. Astfel se 
formează nişte mici tablete de 1-2 cm. 


o : T iù Mai existà o metodà de a face 
„In octombrie, după ce orezul este cules si seminţele anului următor 
sunt plantate, paiele sunt împrăștiate pe câmp.“ aceste tablete. Pentru inceput, 


seminţele de orez nedecojite sunt 
ţinute în apă pentru câteva ore. 
Apoi sunt frământate cu pământ 
umed, cu mâna sau cu picioarele. 
Apoi pământul este împins printr- 
un panou de gard de sârmă, pentru 
a fi separat în bulgări mai mici. 
Aceşti bulgări trebuie lăsaţi să se 
usuce o zi sau două, apoi pot fi cu 
uşurinţă modelati cu mâna în mici 
tablete. În mod ideal este o singură 
sămânță în fiecare tabletă. Într-o 
singură zi se pot face suficiente 
tablete pentru a însămânţa câţiva 
acri. 


În funcţie de condiţii, uneori 
pun în acest gen de tablete şi 
seminţele pentru alte cereale sau 
chiar legume. 


Undeva, între mijlocul 
lui noiembrie si mijlocul lui 
decembrie, este timpul potrivit 
pentru a arunca aceste tablete cu semințele de orez în lanurile cu secară sau orz tânăr, dar 
ele pot fi aruncate şi primăvara (orezul este insamantat cam 2 kg până la 4,5 kg pe sfert de 
acru’. Spre sfârşitul lui aprilie, dl Fukuoka verifică încoltirea semințelor de grâu sădite în 
toamna precedentă si mai aruncă noi tablete, dacă e nevoie). Peste câmp, este asternut un 
strat subțire de îngrăşământ de pui pentru a ajuta la descompunerea paielor si, astfel, este 
terminată însămânțtarea pentru tot anul. 


În mai, cerealele de iarnă sunt recoltate. După treierat, toate paiele sunt din nou 
aruncate pe câmp. 


7 1011,72 m? [TEI]. 

Apei i se permite să stea pe câmpuri pentru o săptămână sau două. Aceasta cauzează 
slăbirea trifoiului si a buruienilor, permiţând totodată orezului să incolteasca si să se ridice 
printre paiele aruncate pe câmp. Apa de ploaie este suficientă pentru plante în lunile iunie- 
iulie. În august, apa proaspată este rulată prin câmp în fiecare săptămână, fără a i se permite 
să stea. Recolta de toamnă este acum aproape gata. 


Acesta este ciclul anual de creştere pentru orez/cereale de iarnă, după metoda naturală. 
Semănatul şi recolta urmează aşa de strâns tiparul naturii încât ar putea fi considerate mai 
mult un proces natural decât o tehnică agricolă. 


Durează o oră, două pentru un fermier sà însàmanteze şi sà împrăştie paiele pe un 
sfert de acru. Cu excepţia recoltei, cerealele de iarnă pot fi lucrate de unul singur si, doi sau 
trei oameni, pot face toată treaba necesară pentru creşterea orezului, folosind doar unelte 
tradiţionale japoneze. Probabil că nici nu există o metodă mai simplă si mai uşoară de a 
creşte cereale. Nu presupune aproape nimic mai mult decât împràstierea seminţelor si a 
paielor, deşi mi-a luat 30 de ani ca să ajung la această simplitate. 


Această metodă agricolă a evoluat în funcţie de condiţiile naturale ale insulelor japoneze, 
dar simt că agricultura naturală ar putea fi, de asemenea, aplicată şi în alte zone, precum 
şi pentru alte soiuri de cereale. În zonele unde apa nu este atât de disponibilă, de exemplu, 
pot fi crescute orezul de munte sau alte cereale: grâu, sorg sau mei. În locul trifoiului alb, o 
altă specie de trifoi, lucerna sau măzărichea se poate dovedi un aşternut verde mai potrivit 
pentru lanuri. Agricultura naturală ia, bineînţeles, forme diferite, în funcţie de condiţiile 
unice unde este aplicată. 


Pentru a realiza tranziţia către acest model de agricultură, la început s-ar putea să fie 
nevoie de puţină plivire a buruienilor, de compost sau de ajustarea crengilor la pomi, dar 
aceste măsuri ar trebui să fie gradual reduse an de an. În cele din urmă, nu contează atât de 
mult metoda agricolă folosită, ci mai degrabă starea mentală a fermierului. 


Din decembrie, grauntele de orez pătrund 
printre paie și rămân în stare latentă 
până în primăvară. 


8 1011,72 m? [TEI]. 

AGRICULTURA CU PAIE 


Împrăştierea paielor pe câmp poate fi privită ca o chestiune lipsită de importanţă, dar ea e 
fundamentală pentru metoda mea de a creşte orez şi cereale de iarnă. Este legată de tot: de 
fertilitate, de germinare, de buruieni, de ţinerea vrăbiilor la distanţă, de managementul apei. 
Atât în practică, cât şi în teorie, folosirea paielor este esenţială. Oricât aş insista, se pare că 
nu reuşesc îndeajuns să îi fac pe oameni să înţeleagă acest fapt. 


Impràstierea paielor netàiate 


Centrul de Testare Okayama experimentează în prezent, în 80% din câmpuri, metoda 
de însămânţare directă a orezului. Le-am sugerat să împrăștie pe câmp paiele netăiate, dar 
nu au fost de acord şi au derulat experimentul tocând paiele cu o maşină mecanizată. Când 
le-am vizitat câmpurile acum câţiva ani, am observat că acestea erau împărțite în câmpuri 
unde se folosiseră paie tocate, paie întregi şi câmpuri unde nu se folosiseră deloc paie. Exact 
aşa am procedat şi eu pentru o perioadă lungă de timp, şi, din moment ce spicele netăiate au 
funcţionat cel mai bine, doar asta am folosit de atunci. 


DI Fuji, profesor la Liceul Agricol Yasuki din Prefectura Shimane, a vrut să încerce 
însămânţarea directă (fără arat) şi a venit în vizită la ferma mea. I-am sugerat să imprastie 
paiele netăiate. Anul următor a revenit şi mi-a relatat că experimentul eşuase. După ce i-am 
ascultat povestea, am aflat că pusese paiele pe jos foarte drept si ordonat. Dacă le asezi asa, 
seminţele nu vor germina aproape deloc. În cazul paielor de orz si secară, de asemenea, dacă 
sunt împrăştiate prea aliniate şi îngrijit, seminţelor de orez le va fi greu să iasă la suprafaţă. 
Cel mai bine e să imprastiati paiele în toate direcţiile, ca si când ar fi căzut singure. 


Paiele de orez sunt foarte bune pentru cerealele de iarnă, iar paiele de la cerealele de 
iarnă (orz, secară) merg foarte bine pentru recolta de orez. Vreau să fie foarte clar: există mai 
multe boli care vor infecta recolta de orez dacă punem pe câmp tot paie de orez. Aceste boli 
ale orezului nu vor afecta însă cerealele iernatice, iar dacă paiele de orez vor fi împrăştiate 
toamna, ele vor fi complet descompuse până primăvara, când încolteste orezul. 


Paiele proaspete de orez sunt potrivite pentru alte cereale, la fel şi paiele de hriscà, 
iar paiele altor cereale pot fi folosite pentru recolta de orez sau hrișcă. În general, paiele 
proaspete de cereale iernatice, cum sunt grâul, orzul şi secara, nu ar trebui folosite pentru 
alte cereale iernatice, deoarece, de asemenea, pot apărea boli. 


Toate paiele şi cojile ce rămân după treierat, ar trebui reimprastiate pe câmp. 

Paiele imbogatesc solul 


Împrăştierea paielor mentine structura solului şi îmbogàteste pământul, astfel încât 
folosirea altor fertilizatori preparati devine inutilă. Acest fapt are, desigur, legătură cu non- 
aratul. Câmpurile mele s-ar putea sa fie singurele din Japonia care nu au fost arate de peste 
20 de ani, iar calitatea solului se îmbogàteste cu fiecare sezon. Estimez că, în aceşti ani, 
stratul de suprafaţă, bogat în humus, a ajuns să aibă o grosime de cel putin 10 cm. Aceasta 
este, în principal, rezultatul reîmprăştierii pe câmp a tot ce a crescut aici, mai puţin boabele 
cerealelor. 


Nu mai e nevoie să preparati compost 


Nu mai e nevoie sà preparati compost. Nu spun cà nu aveti nevoie de compost, spun 
doar cà nu e nevoie sà munciti din greu pentru a-l obtine. Daca paiele sunt làsate pe camp 
primavara sau toamna si sunt acoperite cu un strat subtire de gunoi de pui sau de rate, în 
sase luni se vor descompune de tot. 


Pentru a face compost prin metoda traditionalà, fermierul munceste ca un nebun în 
soarele fierbinte, maruntind paiele, adăugând apa si alimente, întorcând gramada si cărând-o 
pe câmp. Se supune la toată aceasta suferinţă deoarece crede că „aşa e mai bine“. As prefera 
să văd oamenii doar imprastiind prin lanuri paie, coji sau resturi de lemne. 


Călătorind de-a lungul liniei Tokaido, în vestul Japoniei, am observat că paiele sunt 
mai putin màruntite decât prima dată când am vorbit despre aruncarea paielor netăiate pe 
câmp. Trebuie să le recunosc asta fermierilor. Dar experţii moderni încă spun că cel mai 
bine e să folosesti o anumită cantitate de paie pe un acru?. De ce nu spun să pui înapoi toate 
paiele? Privind pe fereastra trenului, poţi vedea cum fermierii au tăiat şi împrăștiat cam 
jumătate din paie, iar restul le-au lăsat separate de-o parte, să putrezească în ploaie. 


Dacă toţi fermierii din Japonia s-ar aduna şi ar începe să pună toate paiele înapoi pe 
câmp, rezultatul ar fi o mare cantitate de compost înapoiată pământului. 


Germinatia 


De sute de ani, fermierii au avut mare grijă în prepararea ràzoarelor de sămânță pentru 
a creşte răsaduri puternice de orez. Micile răzoare erau îngrijite de parcă erau altarele 
familiei. Pământul era săpat, nisip şi cenuşă de la cojile de orez erau împrăștiate peste tot şi, 
pe deasupra, se mai spunea şi o rugăciune pentru ca răsadurilor să le meargă bine. 


Nu este, deci, de neînțeles că ceilalţi săteni m-au considerat nebun atunci când au 
văzut cum împrăștiam seminţele de orez pe când cerealele iernatice încă se coceau pe câmp, 
laolaltă cu buruieni şi paie care se descompuneau peste tot. 


9 4047,86 m2 [TEI]. 

Desigur, seminţele încoltesc bine atunci când sunt puse într-un câmp bine arat, dar, 
dacă plouă şi terenul se transformă în noroi, nu mai poţi umbla prin el, iar însàmantatul 
trebuie amânat. Metoda fără arat este mai sigură din această perspectivă, dar, pe de altă 
parte, sunt probleme cu micile animale, precum cartita, greierele, soarecele şi melcul, cărora 
le place să mănânce seminţele. Tabletele de pământ care înfăşoară sămânţa rezolvă această 
problemă. 


La insamantarea cerealelor iernatice, metoda obişnuită este sà sădeşti seminţele si 
apoi să le acoperi cu pământ. Dacă sunt sădite prea adânc, vor putrezi. Eu obisnuiam să 
arunc seminţele în mici găuri în pământ, sau într-o brazdă, fără să le mai acopăr cu pământ, 
dar am experimentat multe eşecuri cu ambele metode. 


În ultima vreme am devenit mai leneş şi, în loc să mai fac brazde sau găuri în pământ, 
împăturesc seminţele în tablete de pământ si le arunc direct pe câmp. Germinatia se produce 
cel mai bine la suprafaţă, sub acţiunea oxigenului. Am descoperit că, acolo unde tabletele 
sunt acoperite cu paie, seminţele vor germina bine şi nu vor putrezi nici măcar în anii foarte 
ploiosi. 


Paiele ajuta în lupta cu buruienile si vrabiile 


În mod ideal, un sfert de acru” va asigura cam 400 kg de paie de orz. Dacă, toate paiele 
sunt aruncate înapoi pe câmp, întreaga suprafaţă va fi acoperită. Chiar şi cu o buruiană 
dificilă, cum e iarba crabului, cea mai mare problemă a metodei de însămânţare fără arat, 
poate fi ţinută sub control. 


Vrăbiile mi-au dat multă bataiede cap. Însămânţarea 
fără arat nu are şanse dacă nu găsim o soluţie să facem 
fata păsărilor, şi există multe zone unde agricultura fara 
arat nu s-a răspândit chiar din cauza acestui motiv. Poate 
multi dintre dumneavoastră au aceeaşi problemă cu 
vrăbiile si ştiţi despre ce vorbesc. 


Îmi aduc aminte când aceste păsărele stăteau chiar 
în spatele meu si devorau toate seminţele pe care le 
sădeam chiar înainte de a termina de sădit tot câmpul. 
Am încercat cu sperietori de ciori, plase şi sârme cu căni 
zăngănitoare, dar nimic nu a funcţionat. Dacă cumva 
vreuna din aceste metode se întâmpla să funcţioneze, 
efectul ei nu dura mai mult de un an sau doi. 


Treierătoare tradițională, cu pedală și tambur rotativ (Kyoto). 
Boabele sunt apoi vânturate și stocate, iar paiele împrăștiate pe câmpuri. 


1 1011,72 m? [TEI]. 

Propria experientà mi-a aràtat cà problema vràbiilor poate fi cel mai bine tinutà sub 
control prin sàdirea semintelor în timp ce recolta anterioarà este inca pe camp, astfel incat 
semintele sà fie ascunse printre ierburi si trifoi, càt si prin aruncarea càt mai repede dupà 
recoltà, înapoi pe camp, a paielor de orez, orz sau secarà. 


Experimentànd de-a lungul anilor, am facut multe greseli si am suferit tot felul de 
esecuri. Cred cà stiu mai mult decat oricine din Japonia despre ce poate merge rau în 
agricultura. Cand, pentru prima data, am avut succes în cresterea orezului si a cerealelor 
iernatice fără sà mai ar pământul, m-am simţit, probabil, cum s-a simţit Columb atunci când 
a descoperit America. 


30 


Cartea a II-a 


CREȘTEREA OREZULUI 
ÎNTR-UN CÂMP USCAT 


La începutul lunii august, orezul din lanurile vecinilor este deja crescut până în talie, în 
timp ce plantele de pe câmpurile mele sunt abia la jumătate. Cei care mă vizitează, spre 
sfârşitul lunii iulie, sunt tot timpul sceptici şi mă întreabă: „Fukuoka-san, orezul ăsta chiar 
o să crească?“ „Cu siguranţă“, le răspund, „nu sunt motive de îngrijorare“. 


Nu încerc să cultiv plante care cresc repede, înalte si cu frunze mari. In schimb, păstrez 
plantele cât pot de apropiate. Tine-ti minte: nu supraalimentati plantele şi lasă-le să crească 
natural. 


De obicei, orezul foarte înalt produce frunze mari şi lasă impresia că va produce 
mult orez dar, din păcate, doar frunzele cresc aşa bogate. Planta pierde multă energie cu 
creşterea frunzelor, eficienţa este scăzută şi nu mai rămâne multă energie pentru creşterea 
boabelor de orez. De exemplu, dacă plantele înalte şi prea mari produc aprox. 900 kg de 
paie, producţia de orez va fi de aprox. 454-544 kg. Pentru plantele mai mici, ca cele de pe 
terenurile mele, aprox. 907 kg de paie produc cam 907 kg de orez. În cazul unei producţii 
bogate, recolta de pe câmpurile mele va atinge aprox. 1088,4 kg, asta însemnând că este cu 
20% mai grea decât paiele. 


Orezul crescut într-un În iunie, terenul este acoperit cu apă pentru a slăbi buruienile 
x z si trifoiul si a permite orezului sà înmugureascà, 
camp uscat nu creste asa de înalt. prin acoperire a solului. 


Lumina soarelui este primită 
uniform si ajunge pana la baza 
plantei, adicà si pe frunzele de jos. 
Un tol pătrat” de frunze e de ajuns 
să producă şase boabe de orez. Trei 
sau patru frunze mici sunt de ajuns 
să producă 100 de boabe de orez în 
vârf. Sădesc puţin mai des şi rămân 
cu vreo 20-25 plante pe metru 
pătrat. Dacă ai multe seminţe 
încoltite, si nu încerci să cresti 
plante prea mari, poţi să te alegi cu 
o recolta frumoasă fără vreun efort 
deosebit. Asta e valabil şi pentru 
grâu, orz, hrişcă, ovăz, mei, dar şi 
alte cereale. 


u 1tol=2,54 cm [TEI]. 

Desigur, metoda obisnuità este sà mentii cativa centimetri de apa în parcelà pe 
parcursul sezonului de crestere. De atàtea secole fermierii au crescut orezul în apà, astfel 
încât majoritatea cred că nici nu se poate altfel. Varietàtile de orez pentru câmp umed sunt 
destul de puternice dacă cresc într-un lan inundat, dar pentru plantă nu este foarte bine să 
crească aşa. Orezul creşte cel mai bine atunci când conţinutul de apă din sol este între 60 şi 
80% din capacitatea de apă a terenului. Când parcela nu e inundată, plantele dezvoltă rădăcini 
mai puternice şi sunt foarte rezistente la atacuri din partea bolilor şi insectelor. 


Principalul motiv pentru creşterea orezului în parcele inundate este controlul 
buruienilor într-un mediu în care foarte puţine dintre ele pot supravieţui. Cele care rezistă, 
trebuie smulse cu mâna, sau întoarse cu o unealtă manuală. După metoda tradiţională, care 
consumă timp şi crează mari dureri de spate, această operaţiune trebuie repetată de mai 
multe ori, în fiecare sezon. 


În iunie, în timpul anotimpului ploios, menţin apa în lanuri pentru aproximativ o 
săptămână. Puţine buruieni pot supravieţui chiar şi unei perioade aşa de scurte fără oxigen, 
iar trifoiul de asemenea slăbeşte si se ingalbeneste. Ideea este sà nu omoràm trifoiul, ci doar 
să îl slăbim, astfel încât să îi permitem orezului să se stabilizeze. Când scurgem apa (cât mai 
repede), trifoiul îşi revine şi acoperă suprafaţa câmpului, de sub orez. După asta, nu prea 
mai fac nimic în legătură cu apa. În prima jumătate a sezonului nu irig deloc. Chiar şi în anii 
cu foarte puţină ploaie, solul se menţine umed sub stratul de paie şi nutreţ verde. În august, 
mai las câte puţină apă în lan, dar niciodată să stea. 


> Ji Daca arăţi unui fermier o planta de orez de 


>i ™ la mine din lan, va sti imediat că arată exact cum 


pe mp ti 
Au ai 


ar trebui să arate o plantă de orez şi că are forma 
ideală. Va sti că seminţele au încoltit natural si 
cà nu au fost transplantate, va sti cà planta nu 
a crescut în multà apà si cà nu au fost aplicati 
fertilizatori chimici. Orice fermier îti poate spune 
aceste lucruri, de fapt doar uitàndu-se, în mare, 
la forma plantei, la forma rădăcinilor si la spaţiul 
dintre articulatiile de pe tulpinà. Daca întelegi 
forma idealà, totul se reduce la cum sà cresti 
o plantà de acea formà în conditiile unice ale 
câmpului tau. 


Nu sunt de acord cu ideea profesorului 
Matsushima ca e cel mai bine daca a patra frunza 
din varf e cea mai lunga. Uneori, cand a doua sau 
a treia frunzà e cea mai lungà, se obtin rezultate 
mai bune. Daca cresterea e incetinita cat timp 
planta e tànarà, prima sau a doua frunza ajung 
cele mai mari, si totusi se obtine o recolta buna. 

Teoria profesorului Matsushima a reieşit din experimente în care a folosit orez fragil, 
crescut cu fertilizatori în pepinieră, şi apoi l-a transplantat. Orezul meu, pe de altă parte, a 
fost crescut în concordanţă cu ciclul natural de viaţă al orezului, ca şi când ar fi crescut în 
sălbăticie. Eu aştept cu răbdare ca planta să se dezvolte şi să se maturizeze în propriul ei 
ritm. 


În ultimii ani, am încercat un tip vechi de orez lipicios, din sud. Fiecare sămânță sădită 
toamna produce în medie cam 12 tulpini cu aproximativ 250 de boabe de orez pe fiecare 
dintre ele. Cu acest tip de orez cred că voi reuşi să obţin într-o bună zi o recoltă apropiată de 
recolta maximă care se poate atinge într-un lan, în funcţie de cantitatea de energie solară ce 
ajunge pe câmp. Pe unele terenuri am obţinut deja cu acest orez recolte de aprox. 750 kg, pe 
un sfert de acru”. 


Văzută prin ochii sceptici ai unui tehnician, metoda mea de crescut orez poate fi 
considerată provizorie şi cu rezultate doar pe termen scurt. S-ar putea spune: „Dacă 
experimentele ar continua, sigur ar apărea vreo problemă“. Oricum, eu am crescut orez 
în acest fel pentru mai bine de 20 de ani, iar recoltele continuà să crească si solul sà se 
îmbogăţească. 


2 1011,72 m? [TEI]. 

LIVADA DE POMI 


De asemenea, pe dealurile din preajma casei mele, cresc câteva varietăţi de citrice. După 
război, când m-am apucat de agricultură, am început cu 134 acri” de citrice si 3/8 acri de 
orez, dar, acum, doar livada de citrice singură are 1212 acri. Am ajuns la această suprafaţă 
preluând dealurile dimprejur, care fuseseră abandonate si pe care le-am curăţat manual. 


Pinii de pe câteva din aceste pante fuseseră tăiaţi cu câţiva ani înainte şi, tot ce am 
avut de făcut, a fost sà sap nişte gropi si sà plantez seminţele de citrice. Noi lăstari de pini 
apăruseră deja din buturugile pe jumătate cufundate în apă şi, odată cu trecerea timpului, 
începuseră să înflorească iarba japoneză de pampas“, iarba cogon'5 şi numeroase soiuri de 
ferigă. Puietii de citrice erau pierduţi prin vegetaţia încâlcită. 


Am tăiat majoritatea pinilor şi am lăsat doar câţiva, ca protecţie împotriva vântului. 
Apoi am tăiat vegetaţia crescută şi iarba, după care am plantat trifoi. 


Într-un final, după şase sau şapte ani, lămâii au dat roade. Am săpat pământul în spatele 
copacilor, pentru a forma terase, iar acum livada pare puţin diferită faţă de oricare alta. 


Mi-am păstrat, bineînţeles, principiile: să nu ar, să nu folosesc fertilizatori chimici 
şi pesticide contra buruienilor. Un lucru interesant, care s-a întamplat la început, a fost 
acela că, în timp ce seminţele cresteau sub pinii reîncoltiti, nu era nici urmă de vreo insectă 
dăunătoare. Abia după ce am curăţat copacii şi vegetaţia, iar terenul a început să arate mai 
puţin sălbatic şi mai mult ca o livadă, abia atunci au apărut şi insectele. 


Cel mai bine este să îi permiti unui pom fructifer să-şi urmeze, de la început, forma 
lui naturală. Un pom de citrice urmează acelaşi model de creştere ca şi un cedru sau un pin, 
adică un singur trunchi central care creşte drept, cu crengi întinse alternativ. Bineînţeles, 
nu toate varietățile de citrice cresc exact la fel de mari sau ca formă. Speciile Hassaku si 
Shadock cresc foarte înalte, mandarinii de iarnă Unshu sunt scunzi şi îndesati, specia de 
mandarini Satsuma sunt mici la maturitate, dar toţi au un singur trunchi central. 


Nu omorâţi dușmanii naturali 


Cred că toată lumea ştie că, din momentul în care cei mai comuni paraziți, ruby wax 
scale:* şi horned wax scale”, au duşmani naturali, nu mai este nevoie să aplicăm pesticide 
pentru a-i ţine sub control. Într-un timp, în Japonia se folosea insecticidul Fusol. Duşmanii 


13 1acru = 4046,86 m2 [TEI]. 

14 Sengokuhara Susuki (Japanese pampas grass), plantă perenă, creste până la 2 m, fiind simbolul toamnei în haiku-uri [TET]. 

15 Tip de iarbă înaltă (Imperata cilindrica), specifică Asiei de Sud-Est, folosită la acoperirea caselor, drept furaje pentru 
animale si contra eroziunii solului [TET]. 

16 Insectă-parazit (Ceroplastes rubens) acoperită cu secreție de ceară [TEI]. 

17 Insectà-parazit (Ceroplastes pseudoceriferus) acoperită cu secreție de ceară [TEI]. 

naturali au fost complet eliminaţi şi această problemă încă persistă în unele prefecturi. Cred 
că, majoritatea fermierilor, după această experienţă, au ajuns să înţeleagă faptul că este de 
nedorit să eliminăm duşmanii naturali, deoarece, pe termen lung, insectele vor provoca un 
dezastru mai mare. 


În ceea ce priveşte gâzele şi păduchii, dacă aplicăm o soluţie de ulei de maşină, un 
chimical relativ inofensiv pentru duşmanii naturali, diluat de 200-400 de ori şi pulverizat 
uşor, în mijlocul verii, iar apoi comunităţile de insecte sunt lăsate să-şi atingă singure 
echilibrul, problema se va rezolva, de obicei, de la sine. Această metodă nu va funcţiona 
dacă, în iunie sau iulie, a fost aplicat un pesticid fosforos organic, deoarece acesta deja a 
omorât duşmanii naturali. 


Nu vreau să spun că încurajez folosirea pulverizarii „organice“ inofensive, cum sunt 
soluţia de usturoi cu sare sau emulsia de ulei de maşină, nici că sunt în favoarea introducerii 
duşmanilor naturali în livada de pomi, pentru controlarea insectelor. Pomii vor slăbi şi vor 
fi atacați de insecte în măsura în care sunt deviati de la forma lor naturală. Dacă pomii cresc 
după un model artificial şi sunt abandonaţi în acea stare, crengile se vor înnoda şi vor apărea 
dezastrele provocate de insecte. Deja v-am povestit cum am devastat, în acest mod, câţiva 
acri de citrice. 


Cu toate acestea, dacă pomii sunt corectaţi gradual, ei îşi vor reveni măcar aproximativ 
la forma lor naturală. Pomii devin puternici şi nu mai e nevoie de măsuri pentru controlul 
insectelor. Dacă un pom este plantat cu grijă şi i se permite să urmeze forma lui naturală de 
la început, nu mai e deloc nevoie de tăiatul crengilor sau de vreo stropire. Dar, majoritatea 
lăstarilor au fost stricati încă din pepinieră sau crengile le-au fost tăiate, înainte să fie mutati 
în livadă, ceea ce face necesară tăierea crengilor de la început. 


Pentru a îmbunătăţi solul livezii, am încercat să plantez diferite varietăţi de copaci. 
Printre ei a fost Morishima acacia'8. Acest copac creste tot anul, scoțând muguri noi în fiecare 
sezon. Afidele, care se hrănesc cu aceşti muguri, încep sà se înmulțească în număr mare. 
Gărgăriţele se hrănesc cu afide iar, în curând, creste si numărul lor. După ce devorează toate 
afidele, coboară pe pomi şi încep să se hrănească cu alte insecte. 


Creşterea fructelor fără tăierea crengilor, fără fertilizatori sau chimicale este posibilă 
doar într-un mediu natural. 


18 Specie de salcâm japonez, numită de Masanobu Fukuoka si „arbore fertilizator“ [TEI]. 

LIVADA PAMANT 


Edelasineinteles că îmbunătăţirea solului este preocuparea fundamentală a managementului 
unei livezi. Dacă folosim fertilizatori chimici, copacii cresc într-adevăr mai mari dar, an de 
an solul devine tot mai epuizat. Fertilizatorii chimici seacă pământul de toată vitalitatea lui. 
Dacă se folosesc chiar şi pentru o singură generaţie, solul suferă considerabil. 


În agricultură, nu există cale mai înteleaptà decât îmbunătăţirea sănătoasă a solului. 
Acum 20 de ani, această parte de munte era doar un teren gol, de argilă roşie, aşa de tare 
că abia puteai să bagi lopata în el. Aşa erau o mare parte din terenurile de aici. Oamenii 
creşteau cartofi până solul devenea epuizat şi apoi terenul era abandonat. Ai putea spune că, 
de când cresc citrice şi legume, aici sus, am ajutat la revenirea fertilităţii solului. 


Hai să vorbim puţin despre cum am reabilitat aceste pante golaşe de munte. După război, 
pentru livada de citrice, era încurajată tehnica cultivatului (aratului) adânc şi a săpatului de 
găuri pentru adăugarea de materie organică. După ce m-am întors de la Centrul de Testare, am 
încercat să fac şi eu asta în livada mea. După câţiva ani am ajuns la concluzia că această metodă, 
Pe langa faptul că este epuizantà »Acum 20 de ani, aceasta parte de munte era doar un teren gol, 
fizic, este absolut inutila in ceea ce de argilă rosie, asa de tare că abia puteai să bagi lopata în el.“ 
priveste imbunatatirea solului. 


La inceput, am ingropat paie 
si ferigi pe care le-am adus jos din 
munti. Era o treaba grea sa car 
gramezi de 45 de kg, dar, dupa doi 
sau trei ani, nu era nici màcar de 
ajuns humus cat sa iei in palme. 
Santurile săpate ca să îngrop materia 
organicà s-au pràbusit în interior si 
s-au transformat în gropi deschise. 


Apoi, am încercat sà îngrop 
lemn. Se pàrea cà paiele sunt cel mai 
bun ajutor pentru imbunatatirea 
solului dar, judecând dupa 
cantitatea de sol format, lemnul 
este mai bun. Asta e în regulă 
atâta timp cât sunt copaci de tăiat. 
Totuşi, pentru cineva fără copaci 
pe aproape, este mai uşor să creşti 
lemnul chiar în livadă, decât să îl 
cari de la distanţă. 

În livada mea sunt pini şi cedri, câţiva peri, curmali japonezi, cireşi japonezi şi multe 
alte varietăţi care cresc pe lângă citrice. Unul dintre cei mai interesanti copaci, desi nu e 
nativ, este Morishima acacia. Este acelaşi copac pe care l-am menţionat anterior în legătură 
cu gargaritele si protecţia duşmanilor naturali ai insectelor. Lemnul este tare, florile atrag 
albine şi frunzele sunt bune pentru nutreţ. Ajută la prevenirea pagubelor provocate de 
insecte, funcţionează ca un paravan de vânt şi bacteria Rhizobium, care trăieşte în rădăcini, 
fertilizează solul. 


Copacul a fost adus, acum câţiva ani, în Japonia din Australia, şi creşte mai repede 
decât orice alt copac pe care l-am văzut. În doar câteva luni face rădăcini puternice şi, în şase 
sau şapte ani, ajunge la înălţimea unui stâlp de telefon. În plus, acest copac fixează azotul, 
aşa ca, dacă plantați vreo şase ori zece astfel de copaci la un sfert de acru”, îmbunătăţirea 
solului este realizată şi în straturile adânci ale solului, astfel încât nu mai e nevoie să ne 
rupem spatele pentru a căra buşteni din munţi. 


Cât pentru stratul de suprafaţă al solului, am sădit în terenul sterp un amestec de trifoi 
alb şi lucernă. A durat câţiva ani până au prins dar, în final, au crescut şi au acoperit dealurile 
livezii. De asemenea, am plantat ridiche albă japoneză (,,daikon“)?°. Rădăcinile acestei 
legume viguroase penetrează adânc în pământ, adăugând materie organică si deschizând 
canale pentru circulaţia aerului si a apei. Se reinsamanteaza singură cu uşurinţă si, dupa 
prima sădire, poţi aproape să uiţi de ea. 


Pe măsură ce solul s-a îmbogăţit, au început să revină buruienile. După şapte sau opt 
ani, trifoiul aproape a dispărut printre rădăcini, așa că, vara târziu, am mai aruncat nişte 
sămânță de trifoi, după ce am mai tăiat din buruieni (dl Fukuoka taie cu o coasă buruienile, 
mărăcinii şi lăstarii copacilor care cresc sub pomi). Ca rezultat al acestui acoperământ gros 
de buruieni şi trifoi, în ultimii 25 de ani stratul de suprafaţă al livezii, care fusese argilă roşie 
şi tare, a devenit pământ negru, liber, bogat în râme şi materie organică. 


Cu ajutorul îngràsàmantului verde, care fertilizează solul de suprafaţă, şi cu rădăcinile 
Morishima acacia, care imbogateste solul în adâncime, poţi să te descurci destul de bine 
fără îngrășământ artificial şi nu e nevoie să sapi între pomii din livada. Cu copaci înalţi, ca 
paravan pentru vânt, pomii de citrice în mijloc şi un îngrășământ verde dedesubt, am găsit 
o cale de a-mi uşura treaba şi a lăsa livada să se descurce singură. 


19 1011,72 m? [TEI]. 
20 Raphanus sativus, legumă specifică zonei (jap. „rădăcină mare“) (Nota TEI) 

CRESTEREA LEGUMELOR 
CA SI PLANTE SALBATICE 


In continuare, să vorbim despre creşterea legumelor. Cineva poate folosi grădina din spatele 
casei pentru a-şi aproviziona gospodăria cu legume, sau le poate creşte pe un teren deschis, 
nefolosit. 


Pentru grădina din spatele casei, este de ajuns să spun că trebuie să creşti legumele 
potrivite la timpul potrivit, într-un sol tratat cu compost organic si îngrășământ natural. În 
vechea Japonie, metoda creşterii legumelor pentru masă se împletea foarte bine cu ciclul 
natural al vieţii. Copii se jucau sub pomii fructiferi din spatele casei. Porcii mâncau resturile 
din bucătărie şi scărmănau prin pământ. Câinii lătrau, iar fermierul planta seminţele în 
solul bogat şi roditor. Viermi si insecte creşteau odată cu legumele; găinile mâncau viermi şi 
făceau ouă pentru masa copiilor. 


Familia rurală obişnuită din Japonia a crescut legume, în acest fel, până acum nu mai 
mult de 20 de ani. 


Bolile plantelor erau prevenite prin creşterea legumelor tradiţionale la timpul potrivit, 
păstrarea solului sănătos prin aducerea resturilor organice rămase, cât si prin rotația 
culturilor. Insectele dăunătoare erau culese cu mâna sau mâncate de găini. În Shikoku de 
Sud, există o specie de găină care mănâncă viermi şi insecte de pe legume, fără a le face nici 
un rău. 


Unii oameni ar putea fi reticenti în folosirea îngrășămintelor provenite de la oràtànii 
sau a resturilor umane, gândind ca este primitiv sau murdar. Oamenii de azi vor legume 
„curate“, aşa că fermierii le cresc în sere fără a folosi pământ deloc. Culturile în pietriș, nisip 
sau hidroponice” sunt tot mai populare în ziua de azi. Legumele sunt crescute cu chimicale 
şi lumina filtrată prin folii de plastic. Este ciudat cum oamenii au ajuns să considere aceste 
legume crescute cu chimicale ca fiind „curate“ şi bune pentru mâncat. În realitate, cea mai 
bună şi mai curată hrană este cea crescută în pământul echilibrat de acţiunea viermilor, 
microorganismelor şi a îngrășămintelor descompuse. 


In varianta semisălbatică de a creşte legume pe un loc liber sau un mal de râu, ideea 
mea este doar să aruncaţi la întâmplare seminţele si să lăsaţi legumele să crească laolaltă cu 
buruienile. Eu, personal, cresc legumele pe pantele munţilor, în spaţiile dintre copacii cu 
citrice. 


Cel mai important este să ştii momentul potrivit când să plantezi. Pentru legumele de 
primavară, timpul potrivit este imediat după ce buruienile de iarnă au murit şi înainte ca 
buruienile de vară să răsară (această metodă de creştere a legumele a fost dezvoltată de 


21 Metodă de creştere a plantelor folosind alt suport decât solul, de ex. o soluţie de elemente minerale într-un mediu 
inert, cum ar fi perlitul (sticlă vulcanică), pietrişul, vata minerală, argila expandată sau cojile de nucă de cocos [TEI]. 

dl Fukuoka după numeroase încercări şi experimente, în acord cu condițiile locale. Acolo 
unde traieşte dânsul există ploi de primăvară, pe care te poți baza, şi un climat suficient 
de cald, pentru a creşte legume în orice anotimp. De-a lungul anilor, el a ajuns să ştie care 
legumă poate fi crescută printre care buruieni şi ce îngrijire necesită fiecare. În cele mai 
multe parti ale Americii de Nord, această metodă specifică a d-lui Fukuoka, ar fi ineficace. 
Depinde de fiecare fermier, care vrea să crească legume într-un mod semisălbatic, să 
dezvolte o tehnică potrivită pentru condiţiile şi vegetaţia locală). Pentru însămânţarea de 
toamnă, seminţele trebuie împrăștiate când buruienile de vara pălesc şi buruienile de iarnă 
încă nu au apărut. 


Cel mai bine e sà se aştepte o ploaie, care e foarte probabil să dureze câteva zile. Tàiati 
o brazdă prin buruieni și puneţi acolo seminţele. Nici nu e nevoie să le acoperiţi cu pământ; 
doar puneţi înapoi peste seminţe buruienile tăiate, ca pe un mulci şi ca pe un strat protector 
împotriva păsărilor si a orătăniilor, până încoltesc. De obicei, buruienile mai trebuie tăiate 
de vreo două, trei ori, ca să le dăm un avantaj legumelor, dar uneori şi o singură dată este de 
ajuns. 


Acolo unde buruienile si trifoiul nu sunt prea dese, puteţi pur şi simplu împràstia 
seminţele pe jos. Gainile vor mânca câteva, dar multe vor încolti. Dacă le plantați în şir sau 
într-o brazdă, sunt şanse ca gândacii sau alte insecte să mănânce foarte multe, deoarece 
merg, în linie dreaptă. Găinile, de asemenea, găsesc un petec care a fost curăţat şi încep să 
scormonească împrejur. Din experienţa mea este mai bine să aruncaţi seminţele ici şi colo. 


Legumele crescute în acest fel sunt mai puternice decât cred majoritatea oamenilor. 
Dacă încoltesc înaintea buruienilor, nu vor avea probleme mai târziu. Sunt şi unele legume, 
ca spanacul şi morcovii, care nu încoltesc asa de uşor. Tinerea lor în apă pentru o zi sau două 
şi apoi învelirea lor într-o tabletă de pământ ar trebui să rezolve problema. 


Dacă sunt sădite sănătos, ridichile japoneze, napii şi diferitele specii de legume de 
toamnă cu frunze verzi, vor fi suficient de puternice să concureze cu succes buruienile de 
iarnă si de primavară, devreme. Câteva rămân tot timpul nerecoltate, şi se reinsamanteaza 
singure an de an. Au o aromă deosebită si sunt foarte gustoase. 


Este o privelişte minunată să vezi atâtea legume care nu cresc, de obicei, împreună, 
ivindu-se, ici şi colo, pe pantele munţilor. Ridichile albe japoneze si napii sunt jumătate în 
sol şi jumatate afară. Morcovii şi brusturele, de obicei, cresc mici si îndesati cu multe fire 
pe rădăcină şi cred că aroma lor picantă, puţin amară, este moştenită de la predecesorii lor 
sălbatici. Usturoiul, ceapa numită „Perla japoneză“ şi prazul chinezesc, odată sădite, vor 
creşte singure an de an. 


Cel mai bine este să plantăm legumele primăvara. Mazărea şi fasolea sunt uşor de crescut 
şi dau recolte bogate, an de an. Germinarea timpurie este esenţială în creşterea mazărei, 
fasolei roşii azuki, soiei, fasolei pinto şi a fasolei normale, O să le fie greu să germineze fără 
destulă ploaie si, de asemenea, trebuie să aveţi grijă la păsări şi insecte. 


Când sunt tinere, roşiile şi vinetele nu sunt suficient de puternice să concureze cu 
buruienile, aşa că ar trebui crescute într-o pepinierà şi apoi trasplantate. În loc să le priponiti 

pe tàrus, làsati rosiile sà se întindà pe sol. Radacinile vor creste în jos, din nodulii de pe 
tulpina principalà, si noi tulpini vor apàrea care vor da fruct. 


Pentru castraveti, soiul care se tàràste pe sol este cel mai bun. Trebuie sà aveti grijà de 
plantele tinere, tàind ocazional buruienile, dar apoi castravetii vor creste puternici. Asterneti 
pe jos bambus sau crengi de copac, si castravetii se vor impleti peste tot în jurul lor. Crengile 
tin fructul deasupra solului doar atàt càt sà nu putrezeascà. 


Aceastà metodà de a creste castraveti functioneazà, de asemenea, pentru pepenele 
galben cat si pentru dovlecei. 


Cartoful si mazarichea sunt plante foarte puternice. Odatà plantate, vor creste în fiecare 
an in acelasi loc si nu vor fi niciodatà depàsite de buruieni. Cand recoltati, lasati doar càtiva 
în pământ. Dacă solul e tare, plantati mai întâi ridichi albe japoneze. Rădăcinile lor cresc si 
slăbesc rezistenţa pământului, astfel încât, după cativa ani, se pot planta, în locul lor, cartofi. 


Am aflat că trifoiul alb este foarte bun pentru stoparea buruienilor. Creşte des şi poate 
slăbi chiar buruieni mai puternice. Dacă trifoiul este sădit amestecat cu seminţele legumelor 
va acţiona ca un mulci viu, imbogatind solul şi păstrându-l umed şi aerisit. 


Pentru legume, este important să alegeţi timpul potrivit atunci când sà sàditi trifoiul. 
Vara târziu, sau toamna, este cel mai bine; rădăcinile se dezvoltă în lunile reci de iarna 
dându-i trifoiului un avans în faţa ierburilor anuale de primavară. Trifoiul se va descurca 
de asemenea bine şi dacă e sădit primăvara devreme. Este la fel de bună și plantarea prin 
împràstiere, ca şi plantarea în şir, cam la 30 cm distanţă. Odată ce trifoiul prinde rădăcină, 
nu mai e nevoie să îl plantați timp de cinci sau şase ani. 


Scopul principal al acestei agriculturi semisălbatice este creşterea legumelor cât de 
natural se poate, pe terenuri care altfel ar sta nefolosite. Dacă încercaţi să folosiţi tehnici 
îmbunătăţite sau să obţineţi recolte mai mari, rezultatul va fi un eşec. În majoritatea 
cazurilor, eşecul se va datora insectelor sau bolilor. Dacă diferite soiuri de ierburi şi legume 
vor fi crescute împreună printre vegetaţia naturală, răul făcut de insecte şi boli va fi minim, 
nemaifiind nevoie să pulverizam sau să adunăm gândacii cu mâna. 


Se pot creşte legume în orice loc unde cresc soiuri puternice si diverse de buruieni. 
Este important să vă familiarizați cu ciclul anual si modelul de creştere al buruienilor si 
ierburilor. Uitându-vă la varietatea şi mărimea buruienilor dintr-o zonă, vă puteţi face o idee 
despre ce fel de sol este acela şi dacă există vreun neajuns sau nu. 


În livada mea, eu cresc în acest mod semisălbatic brusturi, varză, roşii, morcovi, muştar, 
fasole, napi şi multe alte feluri de ierburi şi legume. 

CONDIŢIILE PENTRU 
ABANDONAREA CHIMICALELOR 


Astăzi, în Japonia, creşterea orezului se află la o răscruce importantă. Fermieri şi specialişti se 
întreabă ce cale să urmeze: să continue transplantarea orezului sau să treacă la însămânţare 
directa şi, dacă aleg a doua variantă, să are sau nu. Am spus de peste 20 de ani cà însămânţarea 
directă fără arat se va dovedi în cele din urma cea mai bună. Este evidentă viteza cu care 
însămânţarea directa se întinde în toată Prefectura Okayama. 


Există, desigur, şi aceia care spun că e de neconceput întoarcerea la o agricultură fără 
substanţe chimice pentru a furniza hrana populaţiei. Ei susţin că tratamentele chimice 
trebuie susţinute pentru a controla bolile orezului. Însă, dacă aceste boli ar dispărea, si 
folosirea substanţelor chimice ar deveni inutilă, dacă fermierii ar înceta să folosească specii 
slăbite „îmbunătăţite“, ar înceta să adauge prea mult azot în sol si ar reduce cantitatea de apa 
irigată, astfel încât orezul să poată dezvolta rădăcini puternice. 


La început, solul roşu şi argilos de pe terenurile mele era slab şi nepotrivit pentru 
creşterea orezului. Foarte des apărea boala „petelor maro“. Dar, pe măsură ce câmpul a 
crescut în fertilitate, incidenţa acestei boli a scăzut. Mai târziu, nu a mai apărut deloc. 


Cu pagubele create de insecte, situaţia e la fel. Cel mai important lucru este să nu 
omorâm duşmanii naturali. Tinerea câmpului inundat tot timpul sau irigarea cu apă poluată 
sau stătută va duce, de asemenea, la probleme cu insectele. Cei mai problematici paraziți, 
lăcustele de vară sau toamnă, pot fi tinuti sub control prin îndepărtarea apei de pe câmp. 


Lăcustele de orez, care trăiesc iarna în buruieni, pot deveni gazde pentru viruşi. Dacă 
se întamplă asa, rezultatul e de cele mai multe ori o pierdere de 10-20% din recoltă. Totuși, 
dacă nu dăm cu substanţe chimice, vor exista multi păianjeni în câmp si se poate lăsa toată 
munca pe seama lor. Păianjenii sunt însă foarte sensibili la cea mai mică acţiune umană, de 
aceea trebuie avută foarte mare grijă. 


Majoritatea oamenilor cred că, dacă s-ar abandona substanţele şi îngrăşămintele 
chimice, recoltele ar scădea la o fracțiune din cât sunt acum. Experții în insecte estimează ca 
pierderile în primul an de renunțare la insecticide ar fi cam de 5%. Probabil ca, de asemenea, 
s-ar pierde alte 5%, datorate abandonării îngrăşămintelor chimice. 


Asta înseamnă că, dacă s-ar restrânge folosirea apei pe terenurile de orez şi, dacă s-ar 
abandona folosirea îngrășămintelor şi a pesticidelor chimice, pierderile medii în primul an 
ar atinge probabil 10%. Dar puterea de regenerare a naturii depăşeşte cu mult imaginaţia şi, 
după aceasta pierdere iniţială, cred că recolta ar creste si, în final, va depăşi nivelul initial. 


Pe când lucram la Centrul de Testare Kochi, am facut nişte experimente pentru 
prevenirea insectelor care sfredeleau tulpina. Aceste insecte intrau si se hrăneau cu tulpina 

plantelor de orez, provocand albirea si slàbirea acesteia. Metoda de estimare a pagubelor e 
simplà: se numàrà cate tulpini albe de orez existà. Dintr-o sutà de plante, 10 sau 20% din 
tulpini pot fi albe. În cazuri mai grave, când pare că întreaga recoltă a fost stricată, paguba 
reală este de aproximativ 30%. 


Pentru a evita această pagubă, un câmp de orez a fost stropit cu insecticid; alt câmp 
a fost lăsat netratat. Când s-au calculat rezultatele, s-a dovedit că lanul netratat, care avea 
mai multe tulpini slăbite, avea totuşi recolta mai mare. La început, nu mi-a venit să cred nici 
mie şi am crezut că a fost o eroare experimentală. Dar, totuşi, datele păreau reale, aşa că am 
cercetat mai departe. 


Faptul că insectele atacau plantele mai slabe, a produs un efect de rărire. Ofilirea unor 
tulpini a lăsat mai mult loc pentru celelalte plante. Astfel, lumina soarelui a putut să pătrundă 
în straturile mai joase. Plantele de orez, care au rămas sănătoase, au putut să crească mai 
puternice şi, ca rezultat, au făcut mai multe boabe, producând o recoltă mai mare decât ar 
fi putut fără să fie rărite. Când densitatea tulpinilor e prea mare, şi insectele nu se ocupă de 
exces, plantele par sănătoase, dar, de multe ori, dau o recoltă scăzută. 


Dacă studiem rapoartele de la Centrul de Cercetare, putem găsi rezultatele folosirii 
oricăror substanţe existente. Totuşi, ceea ce nu realizăm, este că poate doar jumătate din 
rezultate sunt raportate. Desigur, nu există intenţia de ascunde ceva, ci doar că, atunci când 
rezultatele sunt publicate de companiile chimice, ca şi în cazul reclamelor, rezultatele opuse 
se anulează reciproc. Rezultatele care arată recolte mici, ca si în cazul insectelor sfredelitoare, 
sunt şterse şi considerate discrepante. Există, desigur, şi cazuri în care exterminarea 
insectelor duce la creşterea recoltei, dar sunt şi cazuri în care recolta scade. Rapoartele 
despre acest ultim caz sunt rareori publicate. 


Dintre substanţele chimice folosite în agricultură, cel mai greu este să îi convingi pe 
fermieri să renunţe la ierbicide. Din vremuri străvechi, fermierul a fost profund chinuit de 
ceea ce se poate numi „lupta cu buruienile“. Aratul, plivitul printre rânduri, chiar ritualul 
transplantării, toate sunt, în principal, îndreptate spre eliminarea buruienilor. Înainte de 
În livadă, baracă având pereți din chirpici. inventarea ierbicidelor, fermierul 
trebuia să umble mulţi km prin 
câmpul de orez plin de apă, trăgând 
după el o unealtă de îndepărtat 
buruieni, sau smulgând buruienile 
manual. Este, deci, uşor de înteles 
de ce ierbicidele au fost percepute 
ca trimise de Dumnezeu. Dar, prin 
folosirea paielor şi a trifoiului ca 
si prin inundarea temporară a 
câmpurilor, am găsit o metodă 
simplă de a controla buruienile, 
fără munca grea şi istovitoare şi 
fără să folosesc substanţe chimice. 

LIMITELE METODEI ȘTIINȚIFICE 


Înainte ca cercetătorii să devină cercetători, ar trebui să devină filosofi. Ar trebui sà se 
gândească atenţi la scopul oamenilor şi la ceea ce ar trebui să creeze umanitatea. Doctorii ar 
trebui să afle de ce anume depinde, la un nivel elementar, viaţa oamenilor. 


Aplicând teoria mea în agricultură, am experimentat creşterea recoltei în diferite 
moduri, tot timpul având în minte să găsesc o metodă cât mai apropiată de natură. Am 
realizat asta renunțând la toate practicile agricole inutile. 


Agricultura ştiinţifică modernă, pe de altă parte, nu are o astfel de viziune. Cercetarea 
rătăceşte fără scop, fiecare cercetător văzând doar unul din infinitatea factorilor naturali 
care afectează recoltele. Mai mult decât atât, aceşti factori se schimbă de la an la an şi în 
funcţie de loc. Deşi este vorba despre acelaşi sfert de acru, fermierul trebuie să-şi crească 
recolta în mod diferit în fiecare an, în funcţie de vreme, insecte, starea solului şi mulţi alţi 
factori naturali. Natura este pretutindeni în mişcare continuă; condiţiile nu sunt niciodată 
la fel în doi ani diferiţi. 


Cercetarea modernă împarte natura în părţi mici şi face teste care nu sunt conforme 
nici cu legile naturale, nici cu experienţa practică. Rezultatele sunt aranjate să convină 
cercetarii, nu nevoilor ţăranilor. E o greşeală enormă să credem că aceste concluzii pot fi 
puse în aplicare şi să obţină, invariabil, succes pe terenurile ţăranilor. 


Recent, profesorul Tsuno, de la Universitatea Ehime, a scris o carte detaliată despre 
relaţia dintre metabolismul plantelor şi recolta de orez. Acest profesor vine destul de des la 
mine pe câmpuri, sapă câţiva zeci de centimetri să verifice solul, aduce studenţi să măsoare 
unghiul luminii solare şi umbra, şi câte şi mai câte, iar apoi ia câteva plante înapoi în 
laborator pentru analiză. Deseori îl intreb: „Când te întorci în laborator, ai să încerci metoda 
de însămânţare fără arat?“ El îmi raspunde râzând: „Nu, am să las asta în seama ta. Eu 
rămân doar la cercetare“. 


Aşa merge treaba. Studiezi cum funcţionează metabolismul plantei si cum absoarbe ea 
nutrienti din sol, scrii o carte si apoi obţii un doctorat în ştiinţe agricole. Insă, nu se întrebă 
dacă această teorie foloseşte recoltei. 


Chiar dacă poţi explica cum metabolismul afectează productivitatea când temperatura 
medie este de aprox. 290 C, sunt locuri unde temperatura nu este de 290 C. Mai mult, dacă 
temperatura este, anul acesta, în Ehime de 290 C, la anul s-ar putea să fie doar aprox. 240 C. 
Să spui, pur şi simplu, că intensificarea metabolismului va spori producţia este o greşeală. 
Geografia şi topografia locului, starea şi structura solului, textura, drenajul, expunerea la 
lumină, relaţiile dintre insecte, variatatea de seminţe folosite, metoda de cultivare — un 


22 1011,72 m? [TEI]. 


43 


Masanobu Fukuoka - Revolutie într-un spic 


infinit de factori — toti trebuie luati în considerare. Este imposibilà o metodà stiintificà de 
cercetare care sà tinà cont de toti factorii relevanti. 


Auzim tot mai mult, în ultima vreme, despre beneficiile „Mişcării Orezului Bun“ sau 
a ,Revolutiei Verzi*. Deoarece aceste metode se bazeazà pe folosirea varietatilor slabe, 
dar „îmbunătăţite“, de seminţe, ţăranul este nevoit să folosească substanţe chimice si 
insecticide de 8 până la 10 ori în timpul sezonului agricol. În scurt timp, solul este secat de 
microorganisme şi materie organică. Viaţa solului este distrusă şi recolta devine dependentă 
de nutrienti externi, sub formă fertilizatorilor chimici. 


În final, pare că treaba merge mai bine atunci când ţăranul aplica tehnici „ştiinţifice“, dar 
asta nu înseamnă că ştiinţa îi vine în ajutor, deoarece fertilitatea naturală este insuficientă. 
Înseamnă doar că ajutorul e necesar deoarece fertilitatea naturală a fost distrusă. 


Împrăştiind paie, crescând trifoi şi returnând solului toate resturile organice, pământul 
ajunge să deţină toţi nutrientii necesari pentru a creşte orez şi recolte de iarnă, în acelaşi 
câmp, an după an. Prin agricultura naturală, câmpuri, care au fost distruse prin arat sau 
folosirea substanţelor chimice, pot fi reabilitate cu succes. 

Cartea a Ill-a 
MARTURIA UNUI TARAN 


In ultima vreme se vorbeste foarte mult, justificat de altfel, despre deteriorarea continuà 
a mediului si a hranei pe care o folosim. Oamenii au organizat boicoturi si demonstratii 
largi pentru a protesta fata de indiferenta autoritatilor politice si industriale. Totusi, aceste 
activităţi, dacă sunt continuate în același spirit, nu sunt decât o risipà de energie. A vorbi 
despre curatarea unor cazuri specifice de poluare este ca si cand ai vorbi despre tratarea 
simptomelor unei boli, în timp ce cauzele fundamentale ale maladiei continuà sà se extindà. 


Acum doi ani, de exemplu, Centrul de Management si Cercetare Agricola impreuna cu 
Consiliul de Agricultura Organica şi Nada CO-OP au organizat o conferinţă pentru a se discuta 
despre poluare. Preşedintele conferinţei a fost dl Teruo Ichiraku, conducătorul Asociaţiei 
Agricultorilor Organici din Japonia, care este, de asemenea, una din personalităţile cele 
mai importante din Agenţia Agricolă CO-OP a guvernului. Recomandările acestei asociaţii, 
în privinţa recoltelor si varietàtilor de seminţe ce urmează a fi folosite, fertilizatorilor si 
substanţelor chimice de aplicat, sunt urmate de aproape toţi ţăranii din Japonia. 


Deoarece la conferinţă au fost prezente persoane așa de importante, am participat şi 
eu, sperând că se vor decide măsuri care să aibă un efect pozitiv pe termen lung. 


Aceasta conferinţă, din punct de vedere al publicităţii problemei poluării produselor 
alimentare, a fost un succes. Dar, ca la alte întâlniri, discuţia a degenerat într-o serie de 
rapoarte tehnice prezentate de diverşi specialişti şi mărturii personale despre ororile 
contaminării hranei. Nimeni însă nu a părut dispus să atace baza problemei. 


Într-o discuţie despre otrăvirea cu mercur a tonului, de exemplu, reprezentantul 
Biroului de Pescuit a vorbit mai întâi despre cât de înspăimântătoare a devenit această 
problemă. La acea vreme, poluarea cu mercur era discutată în fiecare zi la radio şi în ziare, 
aşa că toată lumea a ascultat cu atenţie discursul. 


Vorbitorul spunea că volumul de mercur din corpul tonului era extrem de ridicat, 
indiferent dacă a fost pescuit în Oceanul Antarctic sau lângă Polul Nord. Totuşi, când un 
specimen de laborator de acum câteva sute de ani a fost disecat şi analizat, s-a constatat, 
contrar aşteptărilor, că şi acesta conţinea mercur. Concluzia nesigură sugera faptul că 
mercurul este necesar pentru ca peştele să poată trăi. 

Oamenii din sala s-au uitat unii la altii cu neîncredere. Scopul intalnirii era parca sà se 
determine cum sà rezolvàm problema poluàrii, care deja contaminase mediul, si sà gàsim 
soluţii de redresare. În schimb, iată-l pe acest reprezentant al Biroului de Pescuit care ne 
spunea că mercurul este necesar pentru supraviețuirea tonului. La asta mă refer când spun 
că oamenii nu înţeleg pe deplin adevăratele cauze ale poluării, ci o privesc doar dintrun 
punct de vedere îngust şi superficial. 


M-am ridicat în picioare şi am sugerat să întreprindem acţiuni comune şi imediate 
pentru a combate problema poluării. Nu ar fi mai bine să vorbim direct despre stoparea 
folosirii substanţelor chimice care produc poluarea? Orezul, de exemplu, poate fi crescut 
foarte bine fără folosirea chimicalelor, la fel şi citricele, şi nu e greu să creştem nici legume 
în acest fel. Am spus că toate acestea se pot face şi că eu însumi fac acest lucru la ferma mea 
de mulţi ani, dar că, atâta timp cât guvernul continuă să încurajeze folosirea substanţelor 
chimice, nimeni nu va încerca să practice o agricultură curată. 


Erau prezenţi la întâlnire membri ai Biroului de Pescuit, la fel şi membri ai Ministerului 
Agriculturii şi Pădurilor, ca şi de la Agenţia Agricolă CO-OP. Dacă aceştia şi preşedintele 
întâlnirii, dl Ichiraku, chiar voiau să facă ceva, ar fi putut măcar sugera ţăranilor din toată 
tara să încerce să crească orez fără substanţe chimice, si ar fi putut să apară unele schimbări. 


Dar era o problemă majoră. Dacă recoltele urmau să crească fără substanţe chimice, 
fertilizatori şi utilaje, companiile gigant care ofereau aceste lucruri ar deveni inutile, iar 
Agenţia Agricolă CO-OP ar fi devenit la rândul ei de prisos. Pentru a spune lucrurilor pe 
nume, am adăugat că Agenţiile Agricole şi cei care fac politicile agricole depind de capitalul 
companiilor care produc substanţele chimice, fertilizatorii şi utilajele folosite în agricultură 
pentru a-şi menţine puterea. Ca să pornim într-o direcţie fără utilaje agricole şi fără aceste 
substanţe chimice, aceasta ar produce schimbări majore în economie si chiar în structurile 
sociale. Astfel că nu văd nici un motiv pentru ca dl Ichiraku, agenţiile agricole sau oficialii 
guvernului să vorbească în favoarea măsurilor de stopare a poluării. 


Când am vorbit în acest fel, preşedintele conferinţei a spus: „D-le Fukuoka, tulburati 
discuţia cu remarcile dumneavoastră“, închizându-mi gura. Ei bine, chiar aşa s-a întâmplat. 

SOLUTIE MODESTA 
PENTRU O PROBLEMA DIFICILA 


Se pare, deci, cà agentiile guvernamentale nu au nici o intentie sà stopeze poluarea. O altà 
dificultate este cà toate aspectele poluàrii hranei trebuie adunate si rezolvate în acelasi timp. 
Problema nu poate fi rezolvatà de oameni care sunt preocupati doar de unul din aspectele ei. 


Poluarea nu va înceta atàta timp cat nu se va schimba fundamental constiinta fiecàrui 
om. 


Taranul, de exemplu, crede cà Marea Interioara (zona dintre insulele Honshu, Kyushu 
si Shikoku) nu este problema lui. El crede cà e treaba Biroului de Pescuit sà aibà grijà de 
peşti si a Consiliului de Mediu să aibă grijă de poluarea oceanului. În acest mod de gândire 
stă problema. 


Cele mai des folosite îngrăşăminte chimice, sulfatul de amoniu, ureea, superfosfatul 
şi altele, sunt folosite în cantităţi enorme, şi numai o mică fracțiune sunt absorbite de 
plantele de pe câmp. Restul, se scurge în izvoare şi râuri, ajungând în cele din urmă în Marea 
Interioară. Aceşti compuşi ai azotului devin hrană pentru alge si plancton, care se multiplică 
în număr mare, cauzând apariţia mareei roşii. Desigur, contaminarea industrială cu mercur 
şi alte deşeuri contribuie, de asemenea, la poluare dar, în cea mai mare parte, poluarea apei 
din Japonia se datorează substanţelor chimice din agricultură. 


Deci, chiar ţăranul este cel care ar trebui să-şi asume responsabilitatea pentru mareele 
roşii. Țăranul care foloseşte substanţele chimice poluante, corporatia care le produce, 
oficialităţile care încurajează folosirea lor şi asigură asistenţa tehnica necesară: dacă toţi 
aceşti oameni nu vor cugeta adânc la această realitate, problema poluării apelor nu se va 
rezolva. 


Dar, la felul în care merg lucrurile acum, doar aceia care sunt direct afectaţi devin activi 
pentru a face fata problemei, cum e cazul luptei pescarilor cu companiile producătoare de 
petrol, după deversarea de lângă Mizushima. Altfel, doar câte un profesor încearcă să rezolve 
problema, propunând săparea unui canal prin Insula Shikoku pentru a lăsa apa relativ curata 
din Oceanul Pacific să intre în Marea Interioară. Acest gen de lucruri sunt cercetate şi unori 
încercate, dar o soluţie reală nu va veni niciodată în acest mod. Realitatea este că, orice am 
face, situaţia se înràutàteste. 

CU CAT MAI ELABORATE SUNT 
CONTRAMASURILE, CU ATAT MAI 
COMPLICATÀ DEVINE PROBLEMA 


Să presupunem că s-ar face o conductă prin Insula Shikoku si că apa ar fi pompatà din 
Oceanul Pacific în Marea Interioarà. Sà presupunem cà asta ar curàta Marea Interioarà. Dar 
de unde va veni energia electricà necesarà pentru a alimenta uzina care va produce aceastà 
imensà conductà de otel? Dar energia necesarà pentru a pompa toatà aceastà apà? Ar fi 
necesarà o uzinà electricà nuclearà. Pentru a o construi, sunt necesare ciment si multe alte 
materiale, asa cà trebuie construit si un centru de procesare a uraniului. Cand solutiile se 
dezvoltà în acest fel, ele doar seamanà semintele pentru a doua si apoi a treia generatie de 
probleme de poluare, care vor fi mai dificile si mai ràspàndite decat problema initiala. 


Este ca si în cazul tàranului lacom care deschide prea larg canalul de irigatie si lasà 
apa sà năvălească pe câmpul cu orez. Dar apare o crăpătură şi barajul se fisurează. În acest 
moment, e nevoie de lucrări de consolidare. Pereţii sunt întàriti şi canalul de irigație lărgit. 
Volumul crescut de apă măreşte însă pericolul potenţial, iar data viitoare, când barajul se va 
slăbi, va fi necesar un efort mult mai mare pentru reconstrucţie. 


Când se ia decizia de luptă cu simptomele unei probleme, se presupune, de obicei, că 
măsurile corective vor rezolva însăşi problema. Dar, rareori se întâmplă aşa. Inginerii se pare 
că nicicum nu înţeleg asta. Aceste măsuri se bazează doar pe o definiţie prea restrânsă a ceea 
ce este în neregulă. Aceste măsuri şi contramăsuri umane acţionează dintr-o perspectivă 
limitată de judecată şi de adevăr ştiinţific. Astfel, nu poate lua naştere o soluţie reală (prin 
„perspectivă limitată de judecată şi de adevăr ştiinţific“, dl Fukuoka se referă la lumea 
percepută şi construită de intelectul uman. El consideră această percepţie ca fiind limitată 
la un cadru limitat prin presupuneri proprii.) 


Soluţiile mele modeste, cum sunt împrăştierea paielor şi creşterea trifoiului, nu creeaza 
deloc poluare. Ele sunt eficiente, deoarece elimină sursa problemei. Până când credinţa 
modernă în soluţii tehnologice majore va fi răsturnată, poluarea doar se va înràutàti. 

RODUL TIMPURILOR GRELE 


Consumatorii, în general, trăiesc cu impresia că ei nu au nimic de-a face cu producerea 
poluării agricole. Mulţi dintre ei solicită hrană care nu a fost tratată chimic. Dar, hrana tratată 
chimic este un răspuns tot la preferinţele consumatorului. Cumpărătorul este cel care cere 
produse mari, strălucitoare, nepătate şi cu forme regulate. Pentru a satisface această cerere, 
au ajuns să se folosească urgent substanţe chimice care nu fuseseră folosite în urmă cu cinci 
sau şase ani. 


Cum de am ajuns în această situaţie proastă? Oamenii spun că nu le pasă dacă porumbul 
este drept sau îndoit, şi că fructele nu trebuie neaparat să arate bine pe dinafară. Dar, haideţi 
să aruncăm o privire asupra pieţei de gros din Tokyo şi o să vedem cum preţul răspunde 
cererilor clienţilor. Dacă fructul arată putin mai bine, ai să primeşti 10 sau 20 de centi mai 
mult la kg. Când fructul este clasificat „Mic“, „Mediu“ sau „Mare“, preţul pe kg se poate dubla 
sau tripla de la o mărime la alta. 


Disponibilitatea cumpărătorului de a plăti preţuri mari pentru hrana produsă în 
extrasezon a contribuit, de asemenea, la folosirea metodelor artificiale şi a substanţelor chimice. 
Anul trecut, mandarinele Unshu crescute în seră pentru a fi vândute vara (acest fruct se coace 
natural toamna târziu) au ajuns la preţuri de 10 sau 20 de ori mai mari decât mandarinele de 
sezon. În loc de preţul obişnuit de 10-15 centi pe jumătatea de kg, s-au plătit preţuri ieşite din 
comun de 80 centi, 1$ sau chiar 1,75$. Deci, dacă investeşti câteva mii de dolari cumpărând 
echipament, combustibil şi muncind suplimentar, poţi să faci un profit serios. 


Astfel, agricultura în extrasezon a devenit tot mai populară. Ca să aibă mandarine doar 
cu o lună mai devreme, oamenii par destul de fericiţi încât să plătească pentru investiţia 
fermierului în muncă şi echipament. Dar, dacă întrebi cât de important este - de fapt - pentru 
oameni să aibă acest fruct cu o lună mai devreme, adevărul este că nu e important deloc şi 
banii nu sunt singurul pret pe care îl plătim pentru acest lux. 


Mai mult, un agent de colorare care nu se mai folosea de câţiva ani, a început din nou să 
fie folosit. Cu acesta, fructul devine pe deplin colorat cu o săptămână mai repede. În funcţie 
de faptul dacă fructul este vândut cu o săptămână înainte sau după 10 octombrie, preţul 
se dublează sau scade la jumătate, aşa că fermierul foloseşte aceşti acceleranti chimici de 
colorare şi, după recoltare, ţine fructele într-o cameră de coacere pentru a le trata cu gaz. 


Totuşi, deoarece fructul e trimis prea devreme, încă nu e destul de dulce, aşa că se mai 
folosesc şi nişte îndulcitori artificiali. În general, se crede că aceştia au fost interzişi, dar 
îndulcitorul cu care se stropesc citricele nu a fost, deoarece se pune întrebarea dacă intră sau 
nu în categoria substanţelor chimice. În orice caz, aproape toată lumea îl foloseşte. 


Fructele sunt apoi duse la centrul de sortare pentru a fi împărţite pe mărimi mari şi 
mici, apoi sunt rostogolite la vale câteva sute de metri pe o bandă rulantă. Sunt frecvente 

cazurile de zgariere si lovire a fructelor. Cu cat este mai mare centrul de sortare, cu atàt 
mai mult fructele sunt vàtàmate pe aceste benzi rulante. Dupà spàlare, mandarinele sunt 
stropite cu conservanti si un agent colorant. În final, se aplică un ultim retus, o parafină 
transparentà, si fructul este lustruit de iti ia ochii. 


Deci, din momentul in care fructul este recoltat, pana ajunge pe raft, se folosesc cinci 
sau sase substante chimice. Asta dacà nu tinem cont de fertilizatorii chimici folositi înainte 
de recoltare. Si toate acestea se datorează doar oamenilor, care doresc sà cumpere fructe 
ceva mai atrăgătoare. Această mică preferinţă l-a pus pe ţăran în această situaţie incomodă. 


Aceste tratatamente nu se folosesc deoarece ţăranului îi place să lucreze astfel, sau 
deoarece oficialii din Ministerul Agriculturii găsesc vreo plăcere în a-l pune pe ţăran la 
această muncă suplimentară. Dar, până când sistemul general de evaluare nu se va schimba, 
nici lucrurile nu se vor îmbunătăţi. 


Acum 40 de ani, când lucram la Oficiul Vamal Yokohama, lămâile şi portocalele 
Sunkist erau tratate în acest fel. M-am opus cu tărie introducerii acestui sistem în Japonia, 
dar cuvintele mele nu au putut opri adoptarea acestui sistem. 


Dacă o singură fermă sau asociaţie adoptă o nouă tehnică, de exemplu ceruirea 
mandarinelor, datorită atenţiei suplimentare profitul este mai mare. Celelalte asociaţii 
observă şi, în curând, adoptă şi ele această tehnică. În doi sau trei ani, noua tehnică pune 
stăpânire pe toată tara. Concurența face apoi ca preţurile să scadă si, tot ce-i rămâne 
fermierului, sunt munca şi costurile suplimentare, căci acum el trebuie să ceruiască în 
continuare. 


Ca rezultat, bineînţeles că suferă şi consumatorul. Hrana care nu mai e proaspătă, 
poate fi vândută deoarece arată proaspătă. Din punct de vedere biologic, fructele care 
sunt putin zbârcite îşi tin „respiraţia şi consumul de energie“ la un nivel minim. E ca si o 
persoană în stare de meditaţie: metabolismul, respiraţia şi consumul caloric ating un minim 
extrem. Chiar dacă nu mănâncă nimic, energia din corp este conservată. În acelasi fel, când 
mandarinele se zbârcesc, când fructele se încretesc, când legumele se veştejesc, ele se află în 
starea în care îşi menţin calităţile hrănitoare cel mai mult timp posibil. 


Este o greşeală să încerci sà mentii doar aparenţa prospetimii, asa cum fac vânzătorii 
care arunca apa în continuu peste legumele lor. Cu toate că legumele arată proaspete, aroma 
şi valoarea lor nutritionalà se deteriorează rapid. 


Toate cooperativele şi centrele de sortare au ajuns să practice aceste activităţi inutile. 
Iar asta se cheamă „modernizare“. Produsul este împachetat şi trimis apoi clientului. 


Ca să rezumăm: până nu se schimbă scara valorilor, care acum dă mai multă importanţă 
mărimii decât calităţii, problema poluării hranei nu se va schimba. 

MARKETINGUL HRANEI NATURALE 


În ultimii ani, am trimis cam 88-110 banite! de orez la diferite magazine cu hrană naturală 
din diverse parti ale ţării. De asemenea, am trimis cu camioane de 10 tone, 400 de làdite de 
15 kg cu mandarine către asociaţia din Districtul Suginami din Tokyo. Şeful asociaţiei voia 
să vândă produse nepoluate şi aceasta a fost baza înţelegerii noastre. 


Primul an a fost destul de satisfăcător, dar s-au înregistrat şi unele plângeri. Mărimea 
fructelor varia prea mult, exteriorul era puţin prea murdar, coaja era uneori zbârcită, şi aşa 
mai departe. Trimiteam marfa în làdite din carton nemarcat şi existau unii oameni care 
suspectau, fără motiv, că e vorba doar de marfă de calitate scăzută. Acum, o trimit în ladite 
inscripţionate cu „mandarine naturale“. 


Din moment ce hrana naturală se poate produce cu cel mai mic efort şi cheltuială, 
m-am gândit că se şi vinde la cel mai mic preţ. Anul trecut, în Tokyo, fructele mele au fost 
cele mai ieftine. După cum spuneau mulţi vânzători, aroma era cea mai delicioasă. Ar fi cel 
mai bine, desigur, dacă fructele ar putea fi vândute local, eliminand timpul şi cheltuiala 
transportului, dar, chiar şi aşa, preţul era corect, fructele erau fără substanţe chimice şi 
aveau un gust bun. În acest an, mi s-a cerut să trimit de două, trei ori mai multe fructe ca 
până acum. 


În acest punct, apare întrebarea: cât de mult se poate răspândi vânzarea directă a 
hranei naturale. În ultima vreme, crescătorii de fructe cu chimicale s-au trezit înghesuiți 
pe o nişă economică foarte strânsă, şi asta face, pentru ei, producţia hranei naturale mai 
atractivă. Indiferent cât de mult se străduiesc să aplice chimicale, coloranţi, ceară şi aşa 
mai departe, vor putea vinde producţia la un preţ care abia le vor acoperi cheltuielile. Anul 
acesta, chiar şi o fermă care produce fructe excepţionale, va putea scoate un profit de maxim 
5 centi la jumătate de kg, iar o fermă cu produse putin mai slabe calitativ nu va scoate deloc 
profit. 


Deoarece în ultimii ani preţurile au scazut brusc, asociaţiile agricole şi centrele de 
sortare au devenit foarte pretentioase, selectând doar fructele de cea mai bună calitate. Cele 
de calitate inferioară nici nu mai pot fi vândute prin centrele de sortare. După ce munceşte o 
zi întreagă să recolteze fructele din livadă, să le încarce în cutii si să le transporte în magazie, 
fermierul trebuie să mai muncească până la 11-12 noaptea, alegând, unul câte unul, doar 
fructele cu formă şi mărimea perfectă (fructele respinse sunt vândute la jumătate de pret 
unei companii private care face suc din ele). 


Fructele „bune“ reprezintă uneori doar 25-50% din totalul recoltei, dar chiar şi unele 
din acestea sunt respinse de asociaţie. Dacă profitul rămas mai e de 2-3 centi pe jumatate 
de kg e destul de bine. Săracul fermier de citrice lucrează din greu zilele astea şi abia se 
descurcă. 


1 banita = aprox. 21-34 [TEI]. 

Cresterea fructelor fàrà aplicarea de substante chimice, fertilizatoare si fàrà aratul 
solului implicà mai putinà cheltuialà, iar profitul fermierului e mai mare. Fructele pe care le 
trimit eu, sunt, practic, nesortate. Doar împachetez fructele într-o cutie, le trimit la piatà si 
mà culc devreme. 


Fermierii, vecini cu mine, isi dau seama cà ei lucreazà din greu doar cà sà ramana cu 
aproape nimic în buzunare. Creste sentimentul cà nu e mare lucru sà produci hranà naturalà 
iar producatorii sunt gata sà se schimbe si sà nu mai foloseascà substante chimice. Totusi, 
pana cand produsele naturale nu vor fi vandute local, fermierul isi va face griji cà nu va avea 
o piatà de desfacere. 


In ce-l priveste pe consumator, credinta generalà e cà hrana naturalà ar trebui sà fie 
mai scumpà. Daca nu e scumpà, oamenii suspecteazà cà nu e naturalà. Un vanzator imi 
povestea cà nimeni nu cumpàra produse naturale dacà nu erau suficient de scumpe. 


Eu, totusi, cred cà hrana naturalà ar trebui vanduta mai ieftin decàt cealaltà. Acum 
cativa ani mi s-a cerut sà trimit mierea din livada de citrice si ouàle gàinilor pentru a fi 
vandute intr-un magazin de produse naturale din Tokyo. Cand am aflat cà vanzatorul le 
vindea la preturi extravagante m-am infuriat. Stiam cà un astfel de vanzator, care profita 
de clientii lui, probabil cà va amesteca produsele mele cu alte produse pentru a castiga mai 
mult. Imediat am încetat sà-i mai trimit marfà. 


Dacă hrana naturală este prea scumpă, înseamnă cà vanzatorul isi face un profit excesiv. 
Mai mult, dacă hrana naturală e scumpă, devine un produs de lux şi doar bogatii şi-o vor 
permite. 


Pentru ca hrana naturală să devină disponibilă peste tot, ea trebuie să fie vândută local 
la un preţ rezonabil. Dacă şi cumpărătorul îşi va da seama că preţul scăzut nu înseamnă că 
hrana nu e naturală, atunci toată lumea începe să gândească în direcţia corectă. 

AGRICULTURA COMERCIALĂ VA EȘUA 


M-am opus chiar de când a apărut prima oară conceptul de agricultură comercială. În Japonia, 
pentru ţăran, agricultura comercială nu e profitabilă. Printre comercianţi există obiceiul ca, 
dacă un produs - care iniţial are un preţ -, este prelucrat în continuare, i se va adăuga, atunci 
când va fi vândut, un cost suplimentar. Dar, în agricultura japoneză, lucrurile nu sunt chiar 
asa de corecte. Fertilizatori, nutreturi, echipament si chimicale, multe sunt cumpărate la 
prețuri fixate în străinătate şi nimeni nu poate spune care va fi costul pe kg când se folosesc 
aceste produse de import. Depinde în întregime de vânzător. Şi, astfel, cu preţul de vânzare 
fixat, venitul acestui ţăran se află la mila unor forţe pe care el nu le controlează deloc. 


În general, agricultura comercială e o chestiune instabilă. Țăranul s-ar descurca mult 
mai bine crescând hrana de care are nevoie fără să se gândească la bani. Dacă plantezi un 
bob de orez, el devine mai mult de o mie de boabe. Un singur rând de ceapă iti ajunge pentru 
toată iarna. Dacă urmezi acest mod de gândire, vei avea destul să mănânci si, chiar mai mult, 
fără să te chinui prea tare. Dar, dacă decizi să faci nişte bani, atunci te urci fără să vrei în 
vagonul profitului şi acesta fuge cu tine cu tot. 


M-am gândit, în ultima vreme, la găinile albe (Leghorn). Deoarece specia îmbunătăţită 
de găină albă face ouă mai mult de 200 de zile pe an, creşterea lor pentru profit este 
considerată o afacere bună. Când sunt crescute pentru profit, aceste găini sunt ţinute în 
rânduri lungi de cuşti mici, asemănătoare celulelor de închisoare şi, în cursul întregii lor 
vieţi, picioarele lor nu ating niciodata pământul. Bolile sunt foarte obişnuite, iar găinile sunt 
îndopate cu antibiotice şi hrănite cu o dietă de vitamine şi hormoni. 


Se spune că găinile locale, care au fost crescute din vremuri străvechi, speciile maro 
şi negre, shamo si chabo, au doar jumătate din capacitatea de a oua. Ca rezultat, acestea 
aproape că au disparut din Japonia. Am lăsat două găini şi un cocos liberi pe munte si, 
după un an, erau 24. Când părea că 
se făceau puţine ouă, găinile erau 
ocupate să-şi crească puii. 


Pregătirea unei zile de lucru. 


În primul an, găina albă are 
o eficienţă de ouat mai mare decât 
găinile locale, dar, după un an, 
aceasta e extenuată şi trebuie pusă 
deoparte, în timp de găina locală, 
cu care am început, a făcut încă 10 
găini sănătoase care aleargă prin 
livada de pomi. Mai mult, găinile 
albe fac multe ouă deoarece sunt 
hrănite cu mâncare îmbogăţită 

artificial, adusă din tari străine si care trebuie cumpărată. Găinile locale scormonesc prin jur 
şi se hrănesc liber cu seminţe şi insecte din zonă şi fac ouă naturale, gustoase. 


În cazul în care crezi cumva că legumele comerciale sunt mai naturale, te înşeli amarnic. 
Aceste legume sunt un amestec de azot, fosfor şi potasiu, cu putin ajutor din partea semintei. 
Si exact asa au şi gustul. La fel si ouăle comerciale (poţi să le spui ouă, dacă vrei) sunt doar 
un amestec de hrană sintetică, chimicale şi hormoni. Acesta nu este un produs al naturii, ci 
un produs sintetic în forma de ou, făcut de om. Pe ţăranul care produce astfel de ouă, eu îl 
numesc fabricant. 


Acum, dacă vorbim despre producţie, va trebui să faci nişte calcule măiastre dacă vrei 
să faci un profit. Deoarece ţăranul comercial nu prea le are cu banii, el e ca un vânzător care 
nu ştie să calculeze. Acest tip de individ e luat de prost, de către ceilalţi, iar banii lui sunt 
luaţi de politicieni şi vânzători. 


In vremurile vechi, existau luptători, ţărani, mestesugari şi negustori. Agricultura era 
considerată mai aproape de origine decât comerțul sau producţia, iar ţăranul se zicea cà e 
„paharnicul zeilor“. Tot timpul se descurca şi avea ce să mănânce. 


Dar acum, e toată această bătaie de cap cu făcutul banilor. Se cresc produse foarte 
la modă, ca roşii, struguri şi pepeni. În sere, în extrasezon, se produc flori şi fructe. S-a 
dezvoltat piscicultura şi creşterea vitelor, deoarece cresc profiturile. 


Acest model arată clar ce se întâmplă când agricultura se urcă în caruselul economic. 
Fluctuatiile de preţ sunt violente. Există profituri, dar există si pierderi. 


Esecul e inevitabil. Agricultura japoneză şi-a pierdut viziunea şi a devenit instabilă. S-a 
îndepărtat de principiile ei de bază şi a devenit o afacere. 

CERCETARE, ÎN FOLOSUL CUI? 


Când am început sa practic însămânţarea directă a orezului şi a cerealelor de iarnă, plănuiam 
să recoltez cu o seceră manuală, aşa că m-am gândit că ar fi mai bine să pun seminţele 
în rânduri regulate. După multe încercări, ca un amator, am făcut o unealtă manuală de 
însămânţat. Crezând că această unealtă poate fi de folos şi altor ţărani, am dus-o la Centrul 
de Testare. Dar acolo mi s-a spus că ne aflăm în era utilajelor mari și să nu îi deranjez cu 
„drăcia“mea. 


Apoi, m-am dus la un producător de utilaje agricole. Mi s-a spus că o sculă ca a mea, 
orice i-ai face, nu s-ar putea vinde cu mai mult de 3,5 $ bucata. „Dacă producem astfel 
de unelte, ţăranul ar putea să înceapă să creadă că nu are nevoie de tractoarele pe care le 
vindem cu mii de dolari.“ Mi-a spus că, în zilele acestea, ideea e să inventezi rapid masinàrii 
de plantat orez, să le vinzi cât mai mult şi apoi să introduci un utilaj nou. În loc de tractoare 
mici, ei vroiau să vândă tractoare tot mai mari, iar unealta mea era, pentru ei, un pas înapoi. 
Pentru a satisface cerinţele vremii, resursele se folosesc în direcţia cercetării fără rost, şi, 
până în ziua de azi, invenţia mea a rămas pe raft. 


La fel se întâmplă şi cu substanţele fertilizatoare şi chimice. În loc să se dezvolte 
substanţe gândindu-se la ţărani, accentul se pune pe inventarea a ceva nou, indiferent ce, 
doar pentru a face profit. Când tehnicienii de la centrele de testare îşi părăsesc slujbele, sunt 
angajaţi direct la marile companii producătore de substanţe chimice. 


Am vorbit, recent, cu dl Asada, un oficial din Ministerul Agriculturii şi Pădurilor, şi mi-a 
spus o poveste interesantă. Legumele crescute în sere sunt complet lipsite de savoare. Auzind 
că vinetele făcute iarna nu au vitamine si castravetii nici o aromă, el a cercetat chestiunea 
şi a găsit cauza: anumite raze ale soarelui nu puteau penetra stratul de sticlă sau plastic în 
care legumele erau crescute. A continuat apoi să investigheze sistemul de iluminare folosit 
în sere. 


Întrebarea fundamentală este dacă chiar e necesar ca oamenii să mănânce vinete şi 
castraveți iarna. Dar, lăsând asta deoparte, singurul motiv pentru care sunt crescute iarna 
e acela cà pot fi vândute la un preţ foarte bun. Cineva descoperă un mijloc de a le creste si, 
după ceva timp, se descoperă că aceste legume nu au nici o valoare nutritionalà. Atunci, 
tehnicianul se gândeşte că, dacă se pierd nutrientii, trebuie sà se găsească o cale pentru a se 
evita asta. Deoarece se credea că problema e la sistemul de iluminare, a început să cerceteze 
razele de lumină. Era convins că totul va fi în regulă dacă va reuşi să producă o vânătă de sera 
cu vitamine în ea. Mi s-a spus că există unii tehnicieni care-şi dedică întreaga viaţă acestui 
gen de cercetare. 


Normal, deoarece s-au investit atâta efort şi resurse pentru producerea acestor vinete, 
şi se spune că au valoare nutritivă mare, se vor vinde bine la preţuri chiar mai mari. „Dacă e 
profitabil şi dacă se vinde, atunci nu poate fi nimic în neregulă cu ele.“ 

Oricat ar incerca oamenii, ei nu pot imbunatati fructele si legumele crescute natural. 
Produsele crescute pe cài artificiale satisfac dorintele trecàtoare ale consumatorilor, dar ele 
slăbesc organismul si altereaza procesele corporale, astfel încât corpul devine dependent de 
acest fel de hranà. Odatà cu asta, devin necesare suplimentele de vitamine si medicamentele. 
Aceastà situatie creazà doar greutàti pentru tàran si suferintà pentru cumparator. 

CE ESTE HRANA UMANA? 


Zilele trecute, cineva de la Televiziuea NHK a trecut pe la mine si m-a rugat sà spun cateva 
cuvinte despre aroma hranei naturale. Am discutat, si, mai tàrziu, l-am rugat sà compare 
ouale făcute de gàinile de la asociaţiile agricole cu ouăle făcute de gainile mele, care alergau 
libere prin livadă. A descoperit cà galbenusul ouălor făcute de găinile crescute la o fermă 
tipică de găini erau moi şi apoase, iar culoarea lor era un galben pal. A observat că gălbenuşul 
ouălor făcute de găinile mele erau tari şi aveau culoarea portocaliu aprins. Când bătrânul, 
care conduce restarantul de sushi din oraş, a gustat unul din aceste ouă naturale a spus că 
era un „ou adevărat“, ca în vremurile bune, şi s-a bucurat ca de o comoară prețioasă. 


Sus, în livada de mandarine, sunt multe legume care cresc printre buruieni şi trifoi. 
Napi, brusture, castraveți şi dovlecei, alune, morcovi, crizanteme comestibile, cartofi, 
ceapă, frunze de muştar, varză, câteva specii de fasole şi multe alte ierburi cresc împreună. 
Discutia a ajuns la întrebarea dacă nu cumva aceste legume, care creşteau într-o maniera 
semisălbatică, aveau un gust mai bun decât legumele crescute în grădină sau cu ajutorul 
fertilizatorilor chimici. Când le-am comparat, gustul era complet diferit şi ne-am dat seama 
că legumele „sălbatice“ aveau o aromă cu mult mai bogată. 


I-am spus reporterului că, atunci când legumele sunt crescute într-un teren pregătit 
special, li se adaugă fertilizatori chimici, azot, fosfor şi potasiu. Dar, atunci când legumele 
sunt crescute cu sol îmbogăţit natural, cu materie organică de ierburi şi buruieni, ele obţin o 
dietă mai echilibrată de nutrienti. O varietate mai mare de ierburi şi buruieni înseamnă că o 
varietate mai mare de nutrienti şi micronutrienti esentiali sunt disponibile pentru legume. 
Plantele care cresc într-un mediu aşa de echilibrat au o aromă cu mult mai subtilă. 


Ierburile comestibile şi legumele sălbatice, plantele care cresc pe munte si pe pajiști, 
sunt foarte bogate în elemente nutritive şi sunt bune inclusiv ca medicamente. Hrana şi 
medicina nu sunt două lucruri diferite: ele sunt faţa şi dosul aceleiaşi monezi. Legumele 
crescute cu chimicale pot fi mâncate ca hrană, dar nu pot fi folosite ca medicamente. 


Dacă aduni şi mănânci „cele şapte ierburi de primavară“ (mdcris, traista ciobanului, 
rapità sălbatică, buruiana bumbacului, studenità, ridiche sălbatică, urzică), spiritul tău 
devine mai blând. Iar dacă mănânci muguri de ferigă, ferigă paniculată şi traista ciobanului, 
devii mai calm. Pentru a calma insomniile şi sentimentele de nerăbdare, traista ciobanului 
e cea mai bună. Se spune că dacă copiii mănâncă traista ciobanului, muguri de salcie sau 
insecte care trăiesc în copaci, acestea vor vindeca crizele de violenţă şi, în vremurile mai 
vechi, copiii erau deseori puşi să le mănânce. „Daikon“ (ridichea japoneză) are ca si stràmos 
planta numită „nazuna“ (traista ciobanului), şi acest cuvânt, „nazuna“, e înrudit cu cuvântul 
„nagornu“, care înseamnă „a fi înmuiat“. „Daikon“ este „iarba care îmblânzeşte dispoziţia“. 


Dintre alimentele naturale, insectele sunt deseori trecute cu vederea. În timpul 
războiului, în timp ce lucram la Centrul de Testare, am fost însărcinat să aflu care insecte 

din Asia de Sus-Est erau comestibile. In timp ce fàceam cercetàri în aceastà problemà, am 
fost uimit sà descopàr cà aproape toate erau comestibile. 


De exemplu, nimeni nu se gàndea cà pàduchii sau purecii puteau fi folositi la ceva, dar 
paduchii adunati si mancati cu cereale de iarnà sunt un remediu pentru epilepsie, iar purecii 
sunt buni ca medicament pentru degerături. Toate larvele insectelor sunt comestibile, dar 
trebuie sà fie vii. Rasfoind texte mai vechi, am gasit povesti despre ,,delicatesele“ preparate 
din viermi de latrinà, iar aroma familiarului vierme de mătase se spune că era excelentă, 
dincolo de orice comparaţie. Chiar şi fluturii, dacă scuturi mai întâi praful de pe aripi, sunt 
foarte gustoşi. 


Deci, fie din punct de vedere al aromei, fie din punct de vedere al sănătăţii, multe lucruri 
considerate respingătoare sunt de fapt foarte gustoase şi, de asemenea, bune pentru sănătate. 


Legumele care sunt mai apropiate de strămoşii lor sunt cele mai gustoase şi mai 
hrănitoare. De exemplu, in familia de plante care include „nira“?, usturoiul, prazul chinezesc, 
ceapa verde şi ceapa cu bulb, „nira“ 
şi prazul chinezesc sunt cele mai 
bogate nutritional, bune ca ierburi 
medicinale şi, de asemenea, 
folositoare ca tonic general. Totuși, 
pentru majoritatea oamenilor, 
speciile mai domestice, cum sunt 
ceapa verde si ceapa cu bulb, sunt 
considerate că au gustul cel mai 
bun. Din diferite motive, omul 
modern preferă gustul legumelor 
care s-au depărtat de starea lor 
sălbatică. 


Într-o parcelă de muștar și napi sălbatic. 


Preferinte similare de gust 
apar şi în cazul produselor din 
carne. Păsările sălbatice sunt cu 
mult mai bune pentru organism 
decât carnea de pasăre domestică, 
precum găinile şi rațele, deşi 
aceste păsări, crescute într-un mediu rupt de aria lor naturală, sunt considerate ca fiind mai 
gustoase, fiind vândute la prețuri mari. Laptele de capră are o valoare hrănitoare cu mai 
mare decât laptele de vacă, dar laptele de vacă e mai cerut. 


Hrana care s-a îndepărtat de starea ei naturală, precum si cea crescută cu substanțe 
chimicesauîntr-un mod completartificial, dezechilibrează chimia corpului. Cu câtorganismul 
unei persoane este mai dezechilibrat, cu atât mai mult îsi doreşte hrană artificială. Această 
situație e foarte periculoasă pentru sănătate. 


2 Usturoi negru (Allium tuberosum), folosit în bucătăria japoneză [TEI]. 

E greşit să spui că mâncarea unei persoane este doar o chestiune de alegere, deoarece 
o dieta nenaturalà sau exotică creează greutăţi pentru ţăran şi pescar. Mi se pare că cu cât 
cineva îşi doreşte mai mult, cu atât are de muncit mai mult, ca să fie satisfăcut. Unii peşti, ca 
tonul şi „coadă galbenă“ (yellowtail) trebuie prinşi la distanţă, dar sardinele, plătica şi alti 
pești mai mici pot fi prinşi din belşug în apele Mării Interioare. Vorbind nutritional, speciile 
care trăiesc în apele dulci din râuri şi pârâuri, cum sunt crapul, racul împlătoşat, crabul de 
mlastinà si altele sunt mai bune pentru corp decât cele din apele sărate. Apoi urmează peştii 
din apele oceanice de suprafaţă şi, în final, peştii de apă adâncă şi sărată din depărtare. 
Hrana care e cea mai apropiată e cea mai bună pentru om, iar cea pentru care trebuie să se 
zbată cel mai mult să o obţină e cea mai puţin sănătoasă. 


Ca să spunem aşa, dacă cineva acceptă ce are la îndemână, toate merg bine. Dacă 
ţăranii care trăiesc în acest sat mănâncă doar hrana care poate fi crescută aici, nu va exista 
nici o greşeală. În final, ca şi grupul de tineri care trăiesc în adăposturile de pe munte, unul 
îşi va da seama cà e cel mai simplu să mănânce orez brun şi orz nedecorticat, mei şi hriscà, 
împreună cu plante sezoniere şi legume semisălbatice. Astfel, te alegi cu cea mai bună hrană; 
are gust şi e şi bună pentru organism. 


Dacă 22 de banite* de orez şi 22 de banite de cereale de iarnă sunt recoltate de pe un 
câmp de un sfert de acru5, atunci acest câmp va putea susţine între cinci si zece persoane, 
fiecare muncind în medie mai puţin de o oră pe zi. Însă, dacă transformăm câmpul în păşune 
sau dacă cerealele sunt oferite ca hrană vitelor, doar o persoană va putea trăi dintr-un sfert 
de acru de pământ. Carnea devine un lux atunci când producerea ei necesită teren care ar 
putea hrăni direct omul. Acest fapt a fost demonstrat clar şi definitiv. Fiecare persoană ar 
trebui să se gândească serios la câte greutăţi crează răsfătându-se cu o hrană aşa scump de 
produs. 


Carnea şi celelalte produse de import sunt un lux deoarece au nevoie de mai multă 
energie şi resurse decât legumele şi cerealele tradiţionale produse local. Înseamnă că 
oamenii, care se limitează la o dieta simplă şi locală, muncesc mai puţin şi folosesc mai puţin 
teren decât cei cu un apetit pentru mâncarea de lux. 


Dacă oamenii continuă să mănânce carne şi produse importate, e o certitudine că în 
zece ani Japonia va cădea într-o criză a hranei. În 30 de ani, vor fi lipsuri copleşitoare. A mai 
apărut de undeva şi ideea absurdă cum că trecerea de la hrănirea cu orez la pâine indică o 
îmbunătăţire a vieţii de zi cu zi a japonezilor. De fapt, nu e aşa. Orezul brun şi legumele s-ar 
putea să pară ca fiind o hrană de proastă calitate, brută, dar aceasta este cea mai bună dietă 
nutritionalà şi le permite oamenilor să trăiască simplu si direct. 


Dacă vom avea o criză a hranei, nu va fi provocată de productivitatea insuficientă a 
naturii, ci de extravaganta dorințelor umane. 


3 Diferite specii de peste oceanic; autorul face referire la Yelowtail amberjack (Seriola lalandi) sau Japanese amberjack 
(Seriola quinqueradiata), folosit în prepararea mâncării tradiţionale japoneze sushi [TEI]. 

4 Aprox. 600 kg [TEI]. 

5 1011,72 m? [TEI]. 

O MOARTE BLANDA PENTRU ORZ 


Acum 40 de ani, datorita cresterii ostilitatii politice dintre Statele Unite si Japonia, a devenit 
imposibil importul de gràu din America. Speciile de gràu folosite aveau nevoie de un sezon 
lung de crestere si, în cele din urmà, graul a ajuns la maturitate în mijlocul sezonului ploios 
din Japonia. Chiar si după ce țăranul a depus eforturi mari să-l crească, grâul deseori putrezea 
în timpul recoltării. Aceste specii s-au dovedit a fi foarte nepotrivite şi sensibile la boli, aşa că 
ţăranii n-au mai vrut să crească grâu. Când era maruntit si prăjit în modul traditional, avea 
un gust atât de oribil, încât iti venea să-l scuipi. 


Însă, speciile japoneze tradiţionale de secară şi orz pot fi recoltate în mai, înainte de 
sezonul ploios, aşa că sunt, prin comparaţie, culturi sigure. Cu toate acestea, ţăranii au fost 
forţaţi să cultive grâu. Toată lumea râdea şi spunea că nu e nimic mai rău decât să cultivi 
grâu, dar au urmat cu răbdare politica guvernamentală. 


După război, grâul american a început din nou să fie importat în Japonia în cantităţi 
uriaşe, provocând scăderea preţului grâului crescut în Japonia. Aceasta s-a adăugat celorlalte 
motive pentru a stopa creşterea grâului. , Renuntati la grâu, renuntati la grâu!“ era sloganul 
propagat în toată ţara de liderii agricoli guvernamentali, iar ţăranii au renunţat cu bucurie la 
grâu. În același timp, datorită preţului scăzut al grâului de import, guvernanţii i-au încurajat 
pe ţărani să nu mai cultive nici culturile tradiţionale iernatice de secară şi orz. Această 
directivă a fost şi ea îndeplinită, iar ogoarele japoneze au rămas necultivate peste iarnă. 


Cam acum zece ani, am fost ales să reprezint Prefectura Ehime în cadrul unei competiţii 
televizate „Cel mai bun fermier al anului“ la televiziunea NHK. Am fost întrebat, de către un 
membru al comisiei: „D-le Fukuoka, de ce nu renuntati la cultivarea secarei şi a orzului?“ Am 
răspuns: „Secara şi orzul sunt uşor de crescut şi, crescându-le alternativ cu orezul, putem 
obţine cel mai mare număr de calorii într-un câmp japonez. De asta nu renunţ la ele“. 


Era clar că cineva, care cu încăpățânare se opune voinţei Ministerului Agriculturii, nu 
putea fi numit „Cel mai bun fermier al anului“, şi am spus: „Dacă asta mă împiedică să obţin 
titlul de “Cel mai bun fermier”, atunci mi-e mai bine fără el“. Unul din membrii comisiei mi-a 
mărturisit, mai târziu: „Dacă ar fi să părăsesc universitatea şi să mă apuc de agricultură, 
probabil că şi eu aş cultiva orez vara iar secară şi orz iarna, cum se făcea înainte de război“. 


Nu mult după acest episod, am apărut din nou într-un program la Televiziunea NHK şi, 
într-o discuţie cu diferiţi profesori universitari, am fost întrebat din nou: „De ce nu renuntati 
la secara şi orz?“ Am afirmat din nou, foarte clar, că nu aveam de gând să renunţ la secară 
şi orz dintr-o duzină de motive. Cam în acelaşi timp, sloganul pentru oprirea cultivarii 
cerealelor de iarnă cerea „o moarte blândă“. Astfel, cultivarea cerealelor de iarnă în alternanță 
cu orezul trebuia lăsată să moară în linişte. Dar „moartea blândă“ e un termen prea gingaş; 
Ministerul Agriculturii voia, de fapt, să moară în şanţ. Când mi-a devenit clar că scopul 
principal al programului era să promoveze o stopare rapidă pentru creşterea cerealelor de 
iarnă, lăsând-o „moartă pe marginea drumului“ că să zic aşa, am explodat cu indignare. 

Cu 40 de ani în urmà, se cerea sà crestem gràu, sà crestem gràu stràin, sà crestem 
o cultura inutilà si imposibilà. Apoi, s-a spus cà speciile japoneze de secarà si orz nu au 
o valoare nutritionalà asa de înaltà ca gràul american si tàranii au renuntat, cu regret, la 
cresterea acestor culturi traditionale. Standardul de viatà a crescut rapid si a venit moda sà 
mâncăm carne, să mâncăm ouă, să bem lapte si să mâncăm pâine in loc de orez. Porumbul, 
soia şi grâul erau importate în cantităţi tot mai mari. Grâul american era ieftin, astfel încât 
a fost abandonată cultivarea secarei şi a orezului japonez. Agricultura japoneza a adoptat 
măsuri care i-au forţat pe ţărani să îşi ia slujbe cu ziua în oraş pentru a-şi putea cumpăra 
cerealele pe care li s-a spus sà nu le mai cultive. 


Iar acum, au apărut noi 
temeri privind criza resurselor 
alimentare. Este din nou susţinută 
rentabilitatea cultivării secarei 
si orzului. Se vorbeşte chiar 
de acordarea unor subvenţii. 
Dar nu e de ajuns să creşti 
culturi tradiţionale câţiva ani 
şi apoi să renunti din nou la 
ele. Trebuie stabilità o politica 
agricolă sănătoasă. Dar, deoarece 
Ministerul Agriculturii nu are 
nici o idee clară despre ceea ce ar 
trebui cultivat şi nu înţelege legătura dintre ce creşte pe câmp şi sănătatea oamenilor, o 
politică agricolă credibilă este ca şi inexistentă. 


Conducerea ministerului, dacă s-ar duce în munţi si pe pajişti, ar aduna „cele şapte 
ierburi de primavara“ şi „cele şapte ierburi de toamnă“ şi le-ar gusta, atunci ar afla care este 
sursa alimentaţiei umane. Dacă ar cerceta mai mult, ar vedea că se poate trăi foarte bine din 
cereale tradiţionale ca secară, orz, orez, hrişcă precum şi din legume, iar abia apoi ar putea 
să-şi dea seama că asta e cam tot ce are nevoie să cultive agricultura japoneză. Dacă asta e 
tot ce ţăranii trebuie să cultive, atunci agricultura devine foarte simplă. 


Până acum, printre economiştii moderni, a persistat premisa că agricultura de 
subzistență e ceva greşit — că e o forma primitivă de agricultură — si că ar trebui eliminată cat 
mai repede. Se spune că suprafaţa terenurilor trebuie mărită, astfel încât să suporte trecerea 
la agricultura la scară mare, după modelul american. Acest mod de gândire nu se aplică doar 
zonelor noi, ci priveşte toate suprafeţele cultivate. 


Scopul este să avem doar câţiva oameni care să se ocupe de agricultură. Autorităţile 
agricole spun că mai puţini oameni, folosind utilaje mari şi moderne, pot obţine recolte 
mai mari din aceleaşi suprafeţe. Acesta e considerat a fi progresul agricol. După război, 


€  Măcriș, traista ciobanului, rapità sălbatică, buruiana bumbacului, studenita, ridiche sălbatică, urzică [TEI]. 
7 Clopotel, arorut (kudzu), tàtàneasà, valeriană, tufă de trifoi, garoafà sălbatică, iarbă japoneză de pampas [TEI]. 

aproximativ 70 - 80% din populatia Japoniei erau fermieri. Repede, acestia au devenit 50%, 
apoi 30%, 20%, iar acum cifra e undeva în jur a 14%. Intentia Ministerului Agriculturii este 
sà atingà acelasi nivel ca în Europa si America, si sà pàstreze mai putin de 10% din populatie 
în agriculturà, descurajàndu-i pe ceilalti. 


În opinia mea, ar fi ideal dacà 100% din populatie ar fi implicatà în agriculturà. În 
Japonia, existà doar cate un sfert de acru® de teren arabil pentru fiecare persoana. Daca 
fiecarei persoane i s-ar da un sfert de acru, adicà un acru si un sfert? pentru o familie cu cinci 
membri, asta ar însemna suficient teren sà sustinà o familie tot anul. Dacà ar fi practicatà 
agricultura naturalà, tàranul ar avea, de asemenea, destul timp pentru odihnà si activitàti 
sociale în cadrul comunitàtii. Cred cà aceasta este cea mai directà cale spre a transforma 
această tara într-un tărâm fericit şi plăcut. 


3 1011,72 m? [TEI]. 
°% 5058,6 m2 [TEI]. 

URMAȚI NATURA ȘI TOTUL VA FI BINE 


Extravaganta dorințelor e cauza fundamentală care a adus lumea în situaţia proastă în care 
ne aflăm. 


„Repede“, în loc de încet, „mai mult“, în loc de mai putin — această „dezvoltare“ 
strălucitoare este legată direct de colapsul iminent al societăţii. Ea, „dezvoltarea“, a servit 
doar ca să-l separe pe om de natură. Umanitatea trebuie să înceteze să se răsfeţe cu dorinţa 
posesiunilor materiale şi a câştigurilor personale, îndreptându-se, în schimb, spre conştiinţa 
spirituală. 


Agricultura trebuie sà se schimbe, trecând de la uriasele asociaţii mecanizate la 
gospodăriile mici, apropiate de viaţa simplă, necomplicată. Viaţa materială şi alimentaţia ar 
trebui să-şi regăsească simplitatea pierdută. Dacă realizam asta, lucrul în propria gospodărie 
devine o plăcere şi avem mai mult timp liber pentru suflet şi dezvoltare spirituală. 


Cu cât ţăranul îşi măreşte preocupările materiale, cu atât mai mult corpul si spiritul 
său se risipesc, îndepărtându-se de o viaţă spirituală satisfăcătoare. Viaţa într-o gospodărie 
mică poate părea primitivă, dar, trăind o astfel de viaţă, devine posibil să contempli Marea 
Cale (Calea conştiinţei spirituale care implică atenţie şi grijă pentru activităţile obişnuite 
ale vieţii). Cred că, dacă cineva înţelege adânc mediul înconjurător în care îşi duce zilele, 
aceluia i se va revela cea mai frumoasă dintre lumi. 


Până de demult, la sfârşitul unui an, ţăranul „de un acru“ petrecea lunile ianuarie, 
februarie şi martie fugărind iepurii pe dealuri. Deşi era considerat un ţăran sărac, totuşi, 
el avea această libertate. Sărbătorile de Anul Nou durau vreo trei luni. Cu timpul, această 
vacanţă s-a scurtat la două luni, o lună, iar acum Anul Nou a ajuns să fie o sărbătoare de trei 
zile. 


Micsorarea vacanței de Anul Nou arată cât de ocupat a ajuns ţăranul si cum şi-a pierdut 
uşurinţa fizică şi bunăstarea spirituală. Pentru un ţăran, în agricultura modernă nu mai 
există timp liber în care ar putea să scrie o poezie sau să compună un cântec. 


Acum câteva zile, în timp ce curàtam micul altar al satului, am fost surprins să observ 
că, pe zidurile acestuia, atârnau câteva plăcuţe. După ce am şters praful de pe ele şi m-am 
uitat la literele şterse, am reuşit să văd zeci de poeme haiku. Chiar si într-un sat asa de mic 
ca acesta, 20 sau 30 de persoane au compus poeme haiku şi le-au expus aici ca ofrande. Aşa 
de mult timp liber aveau oamenii în vremurile de demult. Unele poeme erau vechi de sute de 
ani. Probabil că erau ţărani săraci, dar, totuşi, aveau răgazul necesar să scrie poeme. 


Acum, nu mai există nimeni în sat cu destul timp să scrie poezie. In timpul lunilor 
geroase de iarnă, doar câţiva săteni mai găsesc timp să alerge o zi sau două după iepuri. 
Acum, pentru petrecerea timpului liber, televiziunea este centrul atenţiei, și nu mai există 


10 4046, 86 m2 [TEI]. 

deloc timp pentru micile distractii care au adus bucurie în viata tàranului. La asta mà refer 
cand spun cà agricultura a ajuns saraca si slaba din punct de vedere spiritual; se mai preocupà 
doar de dezvoltarea materialà. 


Lao Tze", înteleptul taoist, spunea cà o viata împlinità si decentà poate fi tràità într-un 
mic sat. Bodhidharma”, fondatorul Zen”, a petrecut nouă ani locuind într-o peşteră fara sà 
se frământe pentru nimic. Să fii îngrijorat sà faci bani, sà te extinzi, să te dezvolti, sà cresti 
recolte pentru bani si sà le expediezi nu este calea tàranului. Sa fii aici, sà ai grija de un mic 
teren, stăpân pe propria-ti libertate si bucurandu-te de plenitudinea fiecărei zile, în fiecare 
zi — aceasta trebuie să fi fost calea originală a agriculturii. 


Să rupi această experienţă în două, numind-o parte fizică şi parte spirituală, e o cale 
îngustă şi confuză. Oamenii nu trăiesc dependenţi de mâncare. La nivel fundamental, noi nu 
putem şti ce este hrana. Ar fi mai bine dacă oamenii chiar ar înceta să se mai gândească la 
mâncare. În acelaşi mod, ar fi mai bine dacă oamenii ar înceta să-şi mai facă atâtea probleme 
ca să descopere „adevăratul sens al vieţii“; nu putem cunoaşte niciodată răspunsul la marile 
întrebări spirituale, şi e în regulă să nu intelegem. Ne-am născut şi trăim pe pământ pentru 
a face faţă direct realitàtilor vieţii. 


„Pentru un ţăran, în agricultura modernă nu mai există timp liber Viaţa nu e nimic mai mult 
în care ar putea să scrie o poezie sau să compună un cântec.“ 


decât rezultatul faptului că ne-am 
născut. Orice mănâncă oamenii, 
orice cred ei că ar trebui să 
mănânce, nu e nimic altceva decât 
o născocire a minţii lor. Lumea 
există în aşa fel încât, dacă oamenii 
şi-ar lasă la o parte propria voinţă, 
lăsându-se ghidaţi doar de natură, 
nu ar fi nici un motiv să crezi că vor 
muri de foame. 


Să trăieşti doar aici şi acum, 
acesta e adevăratul fundament al 
vieţii umane. Când viaţa ajunge să 
se bazeze pe cunoaşterea ştiinţifică naivă, oamenii ajung să trăiască de parca ar fi dependenţi 
de grăsimi, proteine, iar plantele de azot, fosfor şi potasiu. 


Mai mult decât atât, oricât ar cerceta şi ar investiga oamenii de ştiinţă natura, până la 
urmă nu ajung decât să realizeze, de fapt, cât de perfectă şi de misterioasă este ea. Să crezi că 
prin cercetare si invenţii umanitatea poate crea ceva mai bun decât natura, e o iluzie. 


u Filosof chinez („Bătrânul Maestru“), sec. VI î.Hr., fondator al taoismului si autorul cărţii de bază a acestuia, Tao Te 
Ching (Cartea Căii şi a Virtutii) [TEI]. 

12 Cel de-al douăzeci si optulea patriarh al buddhismului indian (470-534) şi primul patriarh al buddhismului Zen chi- 
nezesc (526), a adus artele marţiale în China, după care, prin călugări buddhisti, ambele au ajuns în Japonia [TEI]. 

3 Curent filosofico-religios al budismului Mahayana, numele provenind de la pronunția japoneză a cuvântului chinezesc 
„chan“, care derivă din sanscrită: „dhyâna“ („meditaţie“) [TEI]. 

Cred că oamenii se zbat să înţeleagă ceea ce am putea numi caracterul vast, de necuprins 
al naturii. 


Deci, pentru ţăran şi munca sa, există doar îndemnul: „slujeşte natura şi totul e bine“. 
Agricultura a fost, cândva, o munca sacră. Când umanitatea s-a îndepărtat de acest ideal, a 
apărut agricultura modernă, comercială. Când ţăranul a început să crească recolte ca să facă 
bani, el a uitat adevăratele principii ale agriculturii. 


Desigur, comerciantul are şi el un rol în societate, dar glorificarea vânzării tinde să 
distragă oamenii de la recunoaşterea adevăratei surse a vieţii. Agricultura, ca ocupaţie 
integrată în natură, e mai aproape de sursă. Multi țărani nu sunt conştienţi de natură, chiar 
dacă trăiesc şi muncesc într-un mediu natural, dar eu cred că agricultura oferă multe şanse 
de creştere a conştiinţei. 


„Nu pot şti dacă toamna va aduce vânt sau ploi, dar astăzi voi lucra la câmp.“ Acestea 
sunt versurile unui vechi cântec de la ţară. Ele exprimă adevărul despre agricultură ca mod 
de viaţă. Indiferent cum va fi recolta, indiferent dacă va fi sau nu suficientă hrană, există 
bucuria sădirii seminţelor, în grija delicată pentru plante sub îndrumarea naturii. 

DIFERITE SCOLI DE 
AGRICULTURA NATURALA 


Nu-mi place, in mod special, cuvântul „muncă“. Oamenii sunt singurele animale care trebuie 
să muncească, şi cred că ăsta e cel mai ridicol lucru din lume. Celelalte animale „îşi câştigă 
traiul“ trăind, dar oamenii muncesc ca nebunii, crezând cà, pentru a supravieţui, asa trebuie 
să facă. Cu cât este mai important serviciul, cu cât provocarea este mai mare, cu atât este 
mai minunat, cred ei. Ar fi mai bine să abandonăm acest mod de gândire şi să trăim o viaţă 
uşoară, confortabilă, cu mult timp liber. Cred că modul de viaţă al animalelor de la tropice, 
care dau câte o raita pe afară, dimineaţa şi seara, să vadă dacă e ceva de mâncare, şi care trag 
apoi un pui zdravăn de somn după-amiaza, trebuie să fie un mod minunat de viaţă 


Si pentru oameni ar fi posibilă o viaţă asa de simplă, dacă omul ar munci ca să-şi 
producă direct necesarul zilnic de hrană. Într-o astfel de viaţă, munca nu mai e muncă, aşa 
cum e considerată de oameni, ci e doar ceea ce trebuie făcut. 


Scopul meu e sà misc lucrurile în această direcţie. Şi e, de asemenea, scopul celor şapte 
sau opt oameni cu care trăiesc în comun în barăcile din munte, şi care ne ajută în lucru. 
Aceşti tineri vor să devină ţărani, să fondeze noi sate şi comunităţi şi să încerce acest mod 
de viaţă. Ei vin la ferma mea să înveţe deprinderile necesare de care au nevoie să ducă la 
îndeplinire acest plan. 


Dacă te uiţi prin ţară, s-ar putea să observi că, în ultima vreme, au apărut destul de 
multe comunităţi noi. Dacă sunt numite adunături de hippie, ei bine, cred că pot fi privite si 
aşa. Dar, în ceea ce priveşte traiul şi lucrul împreună - regăsirea drumului spre natură -, ei 
sunt modelul „ţăranului nou“. Ei înţeleg că, a fi adânc înrădăcinat, înseamnă să trăieşti din 
recolta propriului pământ. O comunitate care nu poate să îşi producă propria mâncare nu 
poate rezista mult. 


Multi din aceşti tineri călătoresc in India sau în satul francez al lui Gandhi, petrec ceva 
timp într-un kibbutz în Israel, sau vizitează comunităţi din munţii şi deşerturile din Vestul 
Americii. Sunt şi aceia, ca grupul de pe Insula Suwanose, din lanţul de insule Tokara, din 
sudul Japoniei, care încearcă noi forme de viata familială şi experimentează apropierea fata 
de modul de viaţă tribal. Cred că mişcarea acestor câţiva oameni deschide calea către un 
mod de viata mai bun. Printre aceşti oameni, agricultura naturală se răspândeşte rapid si 
prinde rădăcini. 

Mai mult, au venit diferite grupuri religioase ca să se apuce de agricultura naturală. 
Dacă vei căuta natura esenţială a omului, indiferent cum o priveşti, trebuie să începi cu 
sănătatea. Calea ce duce către cunoştinţele necesare implică să trăieşti fiecare zi deschis, să 
cresti si să mănânci hrană sănătoasă, naturală. Se pare că agricultura naturală a însemnat, 
pentru mulţi oameni, cel mai bun loc de unde să înceapă. 

Eu însumi, nu apartin nici unui grup religios si sunt dispus sà îmi discut opiniile cu 
oricine. Nu îmi prea bat capul sà fac diferenta între crestinism, buddhism, shintoism si alte 
religii, dar mi se pare interesant cà, oameni cu convingeri religioase adanci, sunt atrasi de 
ferma mea. Cred cà asta se întàmplà deoarece agricultura naturalà, spre deosebire de alte 
feluri de agriculturà, se bazeazà pe o filosofie care pàtrunde dincolo de analiza solului, pH- 
ului si randamentului recoltei. 


Cu ceva timp în urmà, un individ de la Centrul Organic de Gràdinàrit din Paris a venit 
la mine pe munte si am petrecut ziua povestind. Discutànd despre cum stau lucrurile în 
Franta, am aflat cà urmeazà sà se organizeze o conferintà despre agricultura organicà la scarà 
internationalà si, ca o pregàtire a acestui eveniment, acest francez vizita ferme organice si 
naturale din întreaga lume. I-am aratat livada si apoi ne-am asezat la o ceascà de ceai si am 
discutat câteva din observaţiile mele din ultimii treizeci si ceva de ani. 


Mai întài, i-am spus cà, dacà arunci o privire peste principiile agriculturii naturale 
populare în Vest, vei vedea cà nu difera prea mult de cele ale agriculturii traditionale orientale 
practicate în China, Korea si Japonia de multe secole. Toate fermele japoneze practicau acest 
gen de agriculturà în timpul perioadelor Meiji si Taisho (1868-1926) si chiar pana la sfarsitul 
celui de-al Doilea Război Mondial. 


Era un sistem care punea accent pe importanţa fundamentală a compostului, precum 
şi a resturilor umane şi animale. Forma de organizare era intensivă şi includea practici ca 
rotația culturilor, plantarea combinată şi folosirea nutretului verde. Deoarece spaţiul era 
limitat, câmpurile nu rămâneau niciodata nelucrate, iar plantarea si recoltarea se făceau cu 
regularitate. Toate resturile organice deveneau compost şi erau returnate câmpului. Folosirea 
compostului era încurajată oficial iar cercetarea agricolă era preocupată, în principal, de 
materia organică si tehnicile de compostare. 


Deci, o agricultură care combina animale, plante şi oameni într-o singură concepţie, 
exista, ca şi curent principal de agricultură în Japonia, până la începutul timpurilor moderne. 
Se poate spune că agricultura organică, practicată în Vest, are ca punct de plecare această 
agricultură tradiţională din Orient. 


Am continuat spunând că, printre metodele agriculturii naturale, se pot distinge 
două viziuni: una largă, agricultura naturală transcendentală, şi una restrânsă, agricultura 
naturală a lumii relative (aceasta este lumea inteleasà de intelect). Dacă as fi nevoit sà 
vorbesc despre ele în termeni buddhisti, cele două ar putea fi numite agricultura naturală 
Mahayana, respectiv Hinayana. 


Agricultura naturală largă, Mahayana, apare când există o unitate între om şi natură. 
Se conformează naturii aşa cum e ea, şi minţii aşa cum e ea. Îşi are originea în convingerea 
că, dacă individul îşi abandonează temporar voinţa umană si îşi permite sa fie ghidat de 
către natură, natura va răspunde furnizându-i tot ce are nevoie. Ca să fac o analogie simplă, 
în agricultura naturală transcendentală relaţia dintre om şi natură poate fi comparată cu o 
căsnicie perfectă între un bărbat şi o femeie. Căsnicia nu e nici oferită, nici primită; perechea 
perfectă trăieşte ca un organism de sine stătător. 

Agricultura naturalà îngustà, pe de alta parte, înseamnà cautarea naturii; inseamna 
căutarea conştientă a căii naturale prin metode „organice“ sau alte metode. Agricultura e 
folosită pentru a atinge un anume obiectiv. Deşi natura este iubită sincer şi ne dedicăm 
ei din convingere, relaţia este, totuşi, cumva provizorie. Agricultura industrială modernă 
îşi doreşte înţelepciunea cerurilor, fără să ştie ce înseamnă, şi, în același timp, vrea să se 
folosească de natură. Căutând fără odihnă, nu e în stare să găsească pe nimeni cu care să 
facă o înţelegere. 


Viziunea îngustă a agriculturii naturale spune că e bine ca ţăranul să folosească materie 
organică pentru sol şi e bine să crească animale, acesta fiind cel mai bun şi mai eficient 
mod de a pune natura la treabă. Ca să o spunem mai direct, această metodă e bună, dar 
adevăratul spirit al agriculturii naturale nu poate supravieţui doar prin ea. Acest gen de 
agricultura naturală e analoagă cu şcoala de spadasini cunoscută sub denumirea de „Şcoala 
unei singure lovituri““, care caută să obţină victoria prin aplicarea tehnicii măiastre, dar 
totuşi conştiente. Agricultura industrială modernă urmează „Şcoala multiplelor lovituri“, 
care crede că victoria poate fi obținută prin aplicarea unui complex de lovituri de sabie. 


Agricultura naturală pură, prin opoziţie, este „Şcoala fără lovituri“. Nu merge niciunde 
şi nu caută victoria. Singurul lucru pe care ţăranul trebuie să îl realizeze este să aplice regula 
„nu fă nimic“. Lao Tze vorbea despre natura non-activà! şi cred că, dacă era ţăran, ar fi 
practicat cu siguranţă agricultura naturală. Cred că metoda lui Gandhi, sà actionezi cu o 
atitudine de necâstig, de neopunere, este asemănătoare agriculturii naturale. Când se va 
înţelege că se pierde bucuria şi fericirea în încercarea de a le atinge, va fi realizată esenţa 
agriculturii naturale. Scopul esenţial al agriculturii nu este creşterea recoltelor, ci cultivarea 
şi desăvârşirea fiinţei umane (în acest paragraf, dl Fukuoka face o distincţie între tehnicile 
practicate conştient în urmărirea unor anumite obiective şi a celor care se nasc spontan, 
precum expresia unei armonii personale cu natura în timp ce omul îşi vede de treburile 
zilnice, liber de dominaţia voinţei raţionale). 


14 Sau „Şcoala Itto-ryu“, întemeiată de un misterios luptător în artele marţiale, Ito Ittosai Kagehisa (1560-1653?), care a 
transpus simplitatea Zen în lupta cu sabia (TEI). 

15 Sau „Şcoala nito-ryi“, apărută în perioada Muromachi (cca. 1447), folosea două săbii în luptă, cel mai strălucit repre- 
zentant fiind Miyamoto Musashi (1584-1645) (TEI). 

16 Wu wei, în doctrina taoistă [TEI]. 

Cartea a IV-a 
CONFUZIE PRIVIND HRANA 


Un tânăr, care locuise trei ani în una din baràcile de pe munte, a spus într-o zi: „Ştii, cand 
oamenii vorbesc despre 'hrană naturală”, în realitate nu ştiu de fapt la ce se referă“. 


Dacă te gândeşti, toată lumea e obişnuită cu expresia „hrană naturală“, dar nu e clar 
ce este de fapt asta. Mulţi cred că, în cazul în care mănânci hrană care nu conţine chimicale 
artificiale sau aditivi, urmezi o dieta naturală, iar alţii cred, vag, că o dieta naturală înseamnă 
să mănânci hrana exact aşa cum se găseşte în natură. 


Atunci când întrebi dacă folosirea focului sau a sării la gătit e natural sau nu, se prea 
poate să primeşti ambele răspunsuri. Dacă dieta oamenilor primitivi, care mâncau doar 
plante şi animale trăind în starea lor sălbatică, este „naturală“, atunci o dieta care foloseşte 
foc şi sare nu poate fi naturală. Dar, dacă se argumentează că, prin cunoştinţele acumulate în 
vremuri străvechi, folosirea focului şi sării a fost destinul umanităţii, atunci hrana preparată 
cu acestea este perfect naturală. Este bună hrana căreia i se aplică tehnici de preparare 
umane, sau ar trebui să fie considerate bune doar mâncărurile naturale, exact aşa cum se 
găsesc ele în natură? Recoltele cultivate pot fi considerate naturale? Unde este linia dintre 
natural şi nenatural? 


Se poate spune că termenul „dietă naturală“ a apărut în Japonia odată cu învăţăturile 
lui Sagen Ishizuka! în era Meiji. Teoria lui a fost apoi rafinată și dezvoltată de dl Sakurazawa 
(George Osawa)? şi dl Niki. „Calea nutriţiei“, cunoscută în vest ca Macrobiotica, se bazează 
pe teoria non-dualitàtii si pe conceptele de yin-yang? din I Ching’. Deoarece asta inseamna 
deseori mâncarea orezului brun, „dieta naturală“ e în general considerată ca fiind hrană cu 
legume si cereale integrale. Totuşi, hrana naturală nu poate fi redusă simplist la hrănirea cu 
orez brun şi legume. 


Deci, atunci ce e? 


! Doctor militar (6.03.1850-17.10.1909) în Armata Imperială japoneză, iniţiatorul concepţiei „educaţiei alimentare“ 
(shokuiku) si al dietei macrobiotice [TEI]. 

2 Filosof şi fondator al dietei macrobiotice (Yukikazu Sakurazawa, 18.10.1893-23.04.1966), a introdus conceptul orien- 
tal de hrană si sănătate, sub nume occidentalizat, în Europa de Vest [TEI]. 

3 Concepte fundamentale în filosofia, metafizica si cultura chineză, alcătuind Tao („Calea“) [TEI]. 


4 Sau Cartea Schimbărilor, vechi text clasic chinezesc ce conţine un complex sistem de divinatie [TEI]. 

Motivul pentru care existà confuzia e acela cà existà douà cài de cunoastere umanà: 
discriminatorie si nediscriminatorie (aceasta e o distinctie facutà de multi filosofi orientali. 
Cunoasterea discriminatorie deriva din intelectul analitic, care are vointà, intr-o incercare 
de a organiza experientele într-un cadru logic. DI Fukuoka crede cà, în acest proces, 
individul se pozitioneazà separat de naturà. Este vorba de limitarea existentà în judecata 
si adevàrul stiintific. 


Cunoaşterea nediscriminatorie apare fàrà vreun efort constient din partea individului, 
care acceptà experienta asa cum e, fàrà sà o interpreteze prin intelect. 


În timp ce cunoasterea discriminatorie este esentialà pentru analiza problemelor 
practice din lume, dl Fukuoka crede cà ea furnizeazà o perspectivà mult prea îngustà a 
lucrurilor). Oamenii cred, în general, cà o cunoastere fara greseala a lumii este posibilà doar 
prin metoda discriminatorie. Astfel, cuvântul „natură“, în general vorbind, denotă natura, 
aşa cum e ea percepută de intelectul discriminator. 


Eu neg imaginile goale ale naturii, aşa cum sunt ele create de intelectul uman, şi o 
deosebesc clar de natura însăşi, experimentată printr-o înţelegere nediscrimintorie. Dacă 
eradicăm înţelegerea falsă a naturii, cred că va disparea şi fundamentul confuziei despre 
acest cuvânt. 


În Vest, ştiinţele naturale s-au dezvoltat din cunoaşterea discriminatorie, în Est, 
filosofia lui yin-yang şi I Ching au apărut din aceeaşi sursă. Dar, adevărul ştiinţific nu poate 
egala niciodată adevărul absolut, iar filosofiile nu sunt decât interpretări ale lumii. Natura 
înțeleasă de cunoaşterea ştiinţifică este o natura care a fost distrusă; este o fantomă care are 
schelet, dar nu are suflet. Natura înţeleasă de cunoaşterea filosofică este o teorie creată prin 
gândirea umană, o fantomă cu suflet, dar fără structură. 


Nu există altă modalitate de realizare a cunoaşterii nediscriminatorii decât intuiţia 
directă, dar oamenii încearcă să o potrivească într-un cadru familiar numind-o „instinct“. 
Este, de fapt, cunoaştere dintr-o sursă care nu poate fi numită. Dacă vrei să cunoşti adevărata 
natură, abandonează mintea discriminatorie si transcende lumea relativitàtii,. Dar, la 
Masă de prânz: supă și orez cu legume murate. început, nu existau nici Est sau 
Vest, nici patru anotimpuri, nici 
yin sau yang. 


Când am ajuns aşa de departe, 
tânărul m-a întrebat: „Atunci nu 
negi doar ştiinţele naturale, ci şi 
filosofiile orientale bazate pe yin- 
yang şi I Ching?“ 


I-am răspuns că ele pot fi 
folosite ca nişte avantaje temporare 
sau ca nişte indicatori, dar nu 
trebuie considerate drept cele mai 

înalte realizàri. Adevarurile stiintifice si filosofiile sunt concepte ale lumii relative, iar acolo 
ele sunt adevarate si au valoare. De exemplu, pentru oamenii moderni, care traiesc in lumea 
relativa, care au intrerupt echilibrul naturii si care sunt in pragul colapsului propriului corp 
si suflet, sistemul yin-yang poate servi ca un indicator potrivit si eficient de redresare. 


I-am raspuns cà ele pot fi folosite ca niste avantaje temporare sau ca niste indicatori, 
dar nu trebuie considerate drept cele mai înalte realizari. Adevarurile stiintifice si filosofiile 
sunt concepte ale lumii relative, iar acolo ele sunt adevarate si au valoare. De exemplu, 
pentru oamenii moderni, care traiesc in lumea relativa, care au intrerupt echilibrul naturii 
si care sunt in pragul colapsului propriului corp si suflet, sistemul yin-yang poate servi ca un 
indicator potrivit si eficient de redresare. 


Un tanar, care tocmai venise, a spus: ,,Deci, daca devii o persoanà naturala poti sà 
mănânci ce vrei?“ 


Daca te astepti la o lume stralucitoare de partea cealaltà a tunelului, intunecimea 
tunelului va dura la nesfârşit. Când nu mai vrei sà mănânci ceva gustos, atunci poţi sà te 
bucuri de gustul adevarat a orice ai manca. Este usor sà pui pe masa hranà simplà pentru 
o dietà naturalà, dar sunt putini cei care se pot bucura cu adevarat de un asemenea festin. 

MANDALA HRANEI NATURALE 


Crezul meu despre hrana care-i naturală este la fel cu cel despre agricultura naturală. La fel 
cum agricultura naturală se adaptează naturii aşa cum e, adică naturii cuprinse de mintea 
nediscriminatorie, la fel dieta naturală e o cale în care hrana e adunată din sălbăticie, sau 
crescută prin agricultura naturală, iar peştele e prins prin metode naturale, toate fără acţiune 
intenţionată, ci doar cu ajutorul minţii nediscriminatorii. 


Desi vorbesc despre acţiune fără intenţie şi fără metodă, înţelepciunea acumulată în 
timp, în viaţa de zi cu zi este, desigur, recunoscută. Folosirea sării şi a focului la gătit poate fi 
criticată drept primul pas spre separarea de natură, dar ele sunt simple cunoştinţe acumulate 
de oamenii primitivi şi pot fi considerate ca oferite de către ceruri. 


Culturile agricole, care au evoluat de-a lungul miilor şi zecilor de mii de ani, convietuind 
cu ființele umane, nu sunt produse născute în întregime din mintea discriminatorie a 
ţăranului, ci pot fi considerate mâncăruri care au apărut natural. Dar speciile modificate, 
care nu au evoluat în împrejurări naturale, ci au fost dezvoltate prin ştiinţa agricolă care s-a 
separat de natură, la fel ca şi producţia masivă de peşte, animale domestice, acestea cad din 
această categorie. 


Agricultura, pescuitul, creşterea animalelor, necesitățile zilnice de hrană, îmbrăcăminte, 
adăpost, viaţă spirituală — tot ce există — trebuie să formeze o uniune cu natura. 

MANDALA HRANEI NATURALE DIAGRAMA UNU 
(vezi ANEXA 1, finalul cartii) 

Am desenat următoarele diagrame ca sà mă ajute la explicarea dietei naturale care 
transcende ştiinţa si filosofia. Prima, pune laolaltă mâncărurile pe care omul le poate obţine 
cel mai uşor, iar acestea sunt împărţite mai mult sau mai puţin în grupuri. A doua diagramă 
arată mâncărurile care sunt disponibile în cursul diferitelor luni ale anului. Aceste diagrame 
alcătuiesc mandala hranei naturale (o diagramă circulară care simbolizează, în arta 
orientală şi în religie, totalitatea şi unitatea subiectului discutat). Din această mandală, 
se poate observa că sursele de hrană disponibile pe suprafața Pământului sunt aproape 
nelimitate. Dacă oamenii s-ar hrăni prin „non-minte“ (un termen buddhist care descrie o 
stare în care nu mai e nici o diferenţă între individ şi lumea „exterioară“), chiar dacă nu ar 
şti nimic despre yin şi yang, ar putea obţine o dietă perfect naturală. 


Pescarii şi agricultorii dintr-un sat japonez nu au nici un interes pentru astfel de 
diagrame. Ei urmează direct indicaţiile naturii, alegând mâncarea sezonieră din apropierea 
lor imediată. 


Devreme, când răsar „cele şapte ierburi de primăvară“, ţăranul poate gusta cele şapte 
arome. Cu acestea merg foarte bine aromele gustoase ale melcilor de lac, moluștelor de mare 
şi altor crustacee marine. 


Sezonul verde vine în martie. Coada calului, feriga, osmundul, pelinul, precum şi alte 
plante montane, frunzele proaspete de curmal japonez şi de piersic, precum şi lăstarii de 
cartofi montani, toate pot fi mâncate. Având o savoare delicată şi uşoară, se pot găti clătite 
tempura®, sau se pot folosi ca şi condimente. La țărm, legumele de mare, precum varecii, 
algele roşii şi algele brune, sunt foarte gustoase, găsindu-se din abundență în lunile de 
primăvară. 

Atunci când încolteste bambusul, câţiva peşti oceanici (codul de stâncă gri, dorada 
roşie şi peştele porc-vărgat) sunt delicioşi. Momentul în care înfloresc irişii este sărbătorit 
tot cu peştele plat-dungat şi macrou sashimi”). Mazărea verde şi fasolea sunt, de asemenea, 
delicioase şi pot fi mâncate direct din păstaie sau se fierb cu cereale, precum orezul brun, 
grâu sau orz. 


Înspre sfârşitul sezonului ploios (în majoritatea Japoniei, sezonul ploios se întinde 
din iunie până la mijlocul lunii iulie), sunt conservate prunele japoneze, iar căpşunile si 
zmeura pot fi adunate din abundență. În acest timp, corpul îşi doreşte în mod natural arome 
proaspete, precum arpagicul, prazul, împreună cu fructe zemoase, ca moşmonul japonez, 
caisele şi piersicile. Fructul mosmonului japonez nu este singura parte comestibilă a acestei 
plante. Semințele pot fi zdrobite si se poate face „cafea“, iar când frunzele sunt folosite la 
prepararea ceaiului, acestea se află printre cele mai bune medicamente. Din frunzele mature 
ale caisului şi ale curmalului japonez se poate prepara un tonic care foloseşte longevitàtii. 


n 


Macris, traista ciobanului, rapita salbatica, buruiana bumbacului, studenità, ridiche salbatica, urzicà [TEI]. 

€ Aluat, cu sau fără ouă, prin care sunt trecute, pentru a fi prăjite, diferite sortimente de peşte, legume sau fructe, fiind o 
influenţă a bucătăriei portugheze (sec. al XVII-lea) [TEI]. 

7 Mackerel sashimi (Scrombridae niphonius); denumirea mai multor specii de peşte, de mare şi medie adâncime din 

largul coastelor japoneze, bogate în uleiul omega 3 şi folosite la prepararea mâncării tradiţionale sushi [TEI]. 

MANDALA HRANEI NATURALE DIAGRAMA DOI 
(vezi ANEXA 2, finalul cartii) 


Sub soarele strălucitor de la mijlocul verii, distracţia mea preferată este sà mananc 
pepene şi să-mi ling degetele de la mierea de albine, la umbra unui copac umbros. 
Numeroasele legume de vară, precum morcovul, spanacul, ridichea şi castravetele, se coc 
şi sunt gata de cules. Corpul are nevoie de asemenea de legume sau ulei de susan pentru a 
menţine departe trândăvia verii. 


Dacă ti se pare misterios, atunci misterul constă în faptul că cerealele de iarnă recoltate 
primăvara merg bine cu apetitul scăzut din timpul verii şi, aşa, în timpul verii sunt preparati 
destul de des tàiteii de orz, având diferite mărimi şi forme. Grâul negru este recoltat vara. 
Este o plantă sălbatică străveche şi o mâncare ce merge bine cu acest sezon. 


Toamna, devreme, este un anotimp plin de bucurii, cu soia şi boabe roşii mici de fasole 
azuki, multe fructe, legume şi diferite cereale galbene care toate se coc în acelaşi timp. Asistând 
la diferite sărbători, la lumina lunii de toamnă, sunt savurate prăjituri de mei. Boabe de soia 
opărite sunt mâncate alături de cartoful taro. Pe măsură ce înaintăm în toamnă, sunt des 
mâncate si savurate porumbul şi orezul fiert cu fasole roşie, ciuperci matsutake sau castane. 
Cel mai important, orezul, care a absorbit razele soarelui de-a lungul întregii veri, se coace 
toamna. Aceasta înseamnă că se poate obţine o recoltă principală îndestulătoare, bogată în 
calorii, de care va fi nevoie de-a lungul lunilor friguroase ale iernii. 


La început, primul îngheţ arată precum te-ai uita la un grătar cu peşte. De-a lungul 
acestui sezon, pot fi pescuiti peşti de mare adâncime, precum peştele coadă galbenă 

(Yellowtail) si ton. Este interesant faptul cà ridichea alba japoneza si legumele stufoase, care 
se gasesc din abundentà in acest sezon, se potrivesc de minune cu acesti pesti. 


Masa de Anul Nou este pregătită, în general, din mâncare care a fost muratà sau sărată 
special pentru aceasta mare sarbatoare. De multe secole, sunt servite, în fiecare an la aceasta 
sărbătoare, somon sărat, ouă de hering, macrou, doradà rosie®, homar, varec şi fasole neagră. 


Este o experienţă plăcută, pe tot parcursul iernii, să scoti ridichile şi napii care au rămas 
în pamânt, acoperiţi cu strat de pământ şi zăpadă. Ca feluri principale, sunt întotdeauna la 
îndemănă cereale si diferite varietăţi de fasole, crescute de-a lungul anului, sosuri de miso? 
şi soia. De-a lungul lunilor friguroase, împreună cu varza, ridichile, dovleceii si cartofii dulci, 
depozitate din toamnă, sunt disponibile şi o varietate de legume. Prazul şi arpagicul sălbatic 
se potrivesc cu aroma delicată a stridiilor şi a castravetilor de mare, care atunci pot fi adunate. 


Aştepând sosirea primăverii, poţi observa mlàdita de potbal şi frunzele comestibile 
ale „bărbii evreului“ (Saxifraga stolonifera) târându-se de sub zăpadă. Cu reîntoarcerea 
năsturelului, a traistei ciobanului, a studenitei şi a altor plante aromatice sălbatice, o mulţime 
de legume de primăvară pot fi culese de sub geamul bucătăriei. 


Astfel, urmând o dieta modestă, adunând hrana diferitelor anotimpuri din apropiere și 
savurând sănătatea şi aroma hrănitoare, sătenii acceptă ceea ce le oferă natura. 


Tăranii cunosc aroma delicioasa a hranei, dar nu pot gusta din aroma misterioasă a 
naturii. Nu, ei aproape că o simt, însă nu o pot exprima în cuvinte. 


O dietă naturală se află la îndemână fiecăruia. 


8 Red sea bream (Pagrus major) sau madai, în Japonia [TEI]. 
9 Sos traditional japonez, obţinut din orez fermentat, orz, soia, sare si ciuperci [TEI]. 

CULTURA MANCARII 


Cand suntem întrebaţi de ce mâncăm, puţini se gândesc mai departe la faptul că hrana este 
necesară pentru a susţine viaţa şi creşterea organismului uman. Dincolo de asta, se află 
totuşi întrebări mai profunde despre relaţia dintre hrană şi spiritul uman. Pentru animale, 
este suficient să mănânce, să se joace şi să doarmă. Pentru oameni, de asemenea, ar fi o 
mare realizare dacă ar putea să se bucure de o masă hrănitoare, de o zi simplă şi de un somn 
odihnitor. 


Buddha a spus: „Forma e deşertăciune şi desertàciunea e formă“. Din moment ce forma 
înseamnă, în terminologia buddhistă, materie, sau lucruri, iar deşertăciunea e mintea, el 
spune că materia şi mintea sunt acelaşi lucru. Lucrurile au diferite culori, forme şi arome, 
iar mintea oamenilor zboară dintr-o parte în alta, atrasă de diferitele calităţi ale lucrurilor. 
De fapt, materia şi mintea sunt una singură. 


Culoarea 


În lume există şapte culori de bază. Dar, dacă aceste şapte culori sunt combinate, ele se 
transformă în culoarea albă. Când este împrăștiată de o prismă, lumina albă redevine şapte 
culori. Când omul priveşte lumea cu „non-mintea“, culoarea din culoare dispare. Devine fără 
culoare. Doar, când sunt privite prin mintea discriminatoare în şapte culori, apar cele şapte 
culori. 


Apa suferă diferite schimbări, dar apa rămâne totuşi apă. La fel, deşi mintea conştientă 
pare că suferă schimbări, mintea originală, nemiscatà, nu se schimbă. Când cineva devine 
orbit de cele şapte culori, mintea e uşor zăpăcită. Sunt percepute culorile frunzelor, crengilor, 
fructelor, în timp ce esenţa culorii trece neobservată. 


Asta este valabil şi în privinţa mâncării. În această lume, sunt multe substanţe naturale 
care sunt bune ca hrană pentru om. Aceste mâncăruri sunt percepute de minte şi considerate 
ca având calităţi bune şi rele. Apoi oamenii selectează, conştient, ce cred ei că au nevoie. 
Acest proces de selecţie conştientă împiedică recunoaşterea esenței hranei umane, adică 
ceea ce chiar cerul prescrie pentru un loc sau anotimp. 


Culorile naturii, ca si înfloritul hortensiilor, se schimbă uşor. Organismul naturii e 
în continuă transformare. Din acelaşi motiv, pentru care e în mişcare continuă, poate fi 
considerată mişcare fără mișcare. Când aplicăm raţiunea pentru alegerea hranei, înţelegerea 
naturii devine rigidă, iar schimbările naturii, cum sunt schimbările anotimpurilor, sunt 
ignorate. 


Scopul dietei naturale nu este să creeze oameni atotştiutori, care pot ţine prelegeri şi 
pot alege cu talent din diferite mâncăruri, ci să creeze oameni neştiutori, care să îşi ia hrana 

fara să facă vreo distincţie conștientă. Asta nu e împotriva naturii. Realizând „non-mintea“, 
fără a ne pierde în forme subtile, acceptând culoarea fără culoare ca şi culoare, exact de aici 
începe dieta potrivită. 


Gustul 


Oamenii spun: „Nu ştii ce gust are până nu gusti“. Dar, şi când gusti, gustul s-ar putea 
să fie diferit în funcţie de timp, condiţii si dispoziţia persoanei care gustà. 


Dacă întrebi un om de ştiinţă care este substanţa gustului, el va încerca să îl definească 
separând diferitele componente si determinând proporţiile de dulce, acru, amar, sărat şi iute. 
Dar gustul nu poate fi definit prin analiză şi nici chiar prin atingerea cu limba. Chiar dacă cele 
cinci arome sunt percepute de limbă, impresia lor este culeasă şi interpretată de către minte. 


O persoană naturală poate obţine dieta potrivită deoarece instinctul îi funcţionează 
normal. El este mulţumit cu o hrană simplă: este hrănitoare, are gust bun si e ca un 
medicament zilnic. Hrana şi spiritul uman sunt unite. 


Omul modern şi-a pierdut claritatea instinctului şi, în consecinţă, nu mai e capabil 
să se bucure de cele „şapte ierburi de primàvarà“'°. El caută în permanenţă o varietate de 
arome. Dieta s-a dereglat, distanţa dintre ceea ce îi place şi ceea ce nu îi place a crescut, iar 
instinctul i-a devenit tot mai derutat. În acest punct, oamenii încep să-şi condimenteze tot 
mai mult hrana şi să folosească tehnici de gătire complicate, adâncindu-se și mai mult în 
confuzie. Hrana şi spiritul uman au devenit străine. 


Multor oameni din ziua de azi nu le mai place nici aroma orezului. Bobul integral este 
rafinat şi procesat, până rămâne fără gust. Orezului procesat îi lipseşte aroma şi mireasma 
orezului integral. În consecinţă, are nevoie de condimente şi trebuie suplimentat cu alte feluri 
de mâncare sau acoperit cu sos. Oamenii cred, greşit, că nu contează că valoarea hrănitoare 
a orezului e scăzută atâta timp cât suplimentele alimentare sau celelalte mâncăruri, precum 
carnea sau peştele, furnizează nutrientii care lipsesc. 


Mâncărurile gustoase nu sunt gustoase în sine. Mâncarea nu e delicioasă decât dacă o 
persoană crede că asa este. Desi cei mai multi oameni consideră carnea de vită sau de pui 
minunată, pentru o persoană care, din motive fizice sau spirituale a decis că nu îi plac, ele 
sunt respingătoare. 


Doar jucându-se sau nefăcând nimic, copii sunt fericiţi. Un adult care face comparații 
însă, decide ce îl face fericit, iar când aceste condiţii sunt îndeplinite se simte satisfăcut. 
Pentru el, mâncarea are gust bun nu neaparat pentru că are savoarea subtilă a naturii şi e 
hrănitoare, ci pentru că simţul lui gustativ a fost condiţionat de ideea că are gust bun. 


Tàiteii de grâu sunt delicioşi, dar o cană de tàitei instant de la un automat are un gust 
oribil. Dar, prin reclamă, se înlătură ideea că au gust oribil şi, pentru mulţi oameni, aceşti 
tàitei fără gust devin cumva foarte buni. 


10 Macris, traista ciobanului, rapita sălbatică, buruiana bumbacului, studenità, ridiche sălbatică, urzică [TEI]. 

Există poveşti cum cà, pacaliti de vulpe, oamenii au mâncat gunoi de grajd, de la cai. 
Nu e nimic de râs în asta. Oamenii din ziua de azi mănâncă cu mintea, nu cu trupul. Multor 
oameni nu le pasă dacă în hrana lor există tot felul de substanţe chimice nocive (de exemplu, 
monoglutamat de sodiu), pentru că ei gustă doar cu vârful limbii şi sunt uşor de păcălit. 


La început, oamenii mâncau pur si simplu pentru că erau în viata şi pentru că mâncarea 
era bună. Omul modern a ajuns să creadă că, dacă nu prepară hrana cu condimente speciale, 
masa va fi fără gust. Dacă nu te stràduiesti să faci mâncarea delicioasă vei afla că natura a 
făcut-o deja. 


Prima constatare ar fi să trăim în asa fel încât hrana, pur si simplu, să fie gustoasà, dar, 
azi, toate eforturile sunt îndreptate pentru a adăuga cât mai mult gust mâncării. Este o ironie 
a sorții, dar mâncarea gustoasà a dispărut. 


Oamenii au încercat să facă pâine gustoasà şi pâinea gustoasă a dispărut. Încercând să 
facă mâncăruri luxoase şi bogate, au făcut mâncare bună la nimic, iar apetitul oamenilor a 
ajuns să fie încontinuu nesatisfăcut. 


Cele mai bune metode de preparare păstrează aroma delicată a naturii. Înţelepciunea 
zilnică de demult i-a învăţat pe oameni să prepare, prin uscare la soare sau murare, diferite 
feluri de legume, astfel încât le era păstrată aroma. 


Arta gătitului începe cu folosirea sării marine şi a focului. Dacă hrana e gătită de cineva 
sensibil la esenţa gătitului, hrana isi păstrează aroma naturală. Dacă, prin gătire, hrana 
primeşte vreo aromă ciudată şi exotică, sau dacă scopul e doar datul în spectacol, asta nu 
mai înseamnă gătit. 


De obicei, cultura e considerată ca ceva creat, menţinut şi dezvoltat doar prin efortul 
uman. Dar, cultura își are, întotdeauna, rădăcinile în parteneriatul dintre om şi natură. 
Când se realizează uniunea dintre societatea umană şi natură, cultura prinde singură formă. 
Cultura a fost tot timpul legată de viaţa de zi cu zi, aşa că a fost transmisă generaţiilor 
următoare, păstrându-se până în ziua de azi. 


Ceva născut din mândria umană şi din goana după plăcere nu este cultură adevărată. 
Adevărata cultură s-a născut înăuntrul naturii, e simplă, umilă si pură. In absenţa culturii 
adevărate, umanitatea va dispărea. 


Când oamenii au refuzat hrana naturală şi au ales hrana rafinată, societatea a apucat-o 
pe un drum care duce la propria ei distrugere, deoarece o astfel de hrană nu e produsul 
culturii reale. Hrana e viaţa şi viaţa nu trebuie să se îndepărteze de natură. 

TRAIND DOAR CU PAINE 


Nu e nimic mai bine decât să mâncăm hrană gustoasă, dar, pentru multi oameni, mâncatul 
e doar o cale de a-şi hrăni corpul, pentru a avea suficientă energie în muncă şi pentru a trăi o 
viata lungă. Mamele, deseori, spun copiilor să îşi mănânce mâncarea — chiar dacă nu le place 
gustul — deoarece e bună pentru ei. 


Dar hrănirea nu poate fi separată de simţul gustului. Mâncărurile hrănitoare, bune 
pentru organism, stimulează apetitul şi sunt delicioase prin felul lor. Hrănirea potrivită este 
inseparabilă de gustul bun. 


Nu cu multă vreme în urmă, hrana zilnică a ţăranilor din zonă consta din orez, orz cu 
miso şi legume murate. Această dieta asigură o viaţa lungă, un corp puternic şi o sănătate 
zdravănă. Legumele fierte şi orezul fiert cu fasole roşie era un festin, care se întâmpla o dată 
pe lună. Corpul sănătos şi robust al ţăranului era capabil să se hrănească cu o dietă simplă 
cu orez. 


Dieta tradiţională din Orient, cu orez brun si legume, este foarte diferită de cele din 
Vest. Ştiinţa nutritionalà vestică crede că nu se poate obţine o dietă echilibrată şi o sănătate 
puternică dacă nu se mănâncă zilnic anumite cantităţi de grăsimi, proteine, minerale 
şi vitamine. Această credinţă a dat naştere mamei care îşi îndoapă copilul cu mâncăruri 
„hrănitoare“. 


Te-ai aştepta ca nutritionistii din Vest, cu toate teoriile elaborate si calculele lor, să nu 
mai aibă nici un dubiu asupra unei a odia 
diete potrivite. Adevàrul e însà 
cà, prin aceastà dietà, s-au creat 
mai multe probleme decât s-au 
rezolvat. 


O problema, în nutriția 
vestica, este faptul cà nu se face 
nici un efort pentru a adapta dieta 
la ciclul naturii. Astfel, dieta care 
rezultă îi îndepărtează pe oameni 
de natură. Rezultatele nefericite 
sunt deseori frica fata de natură si 
un sentiment de nesiguranţă. 


O altă problemă este aceea că 
valoarea spirituală si emoţională 
este complet uitată, deşi hrana este 
strâns legată de spiritul uman şi 

de emotii. Dacà fiinta umanà este prività strict ca un corp fizic, este imposibil sà rezulte 
o înţelegere coerentă a hranei. Cand aceste cràmpeie de informatie sunt adunate confuz, 
rezultatul este o dietă imperfectă, care se îndepărtează de natură. 


„In unul se află totul dar, dacă toate sunt adunate laolaltă, nu poate să apară unul.“ 
Stiinta vestică nu poate să înţeleagă aceasta învăţătură a filosofiei estice. O persoană poate 
analiza şi cerceta cât vrea un fluture, dar nu va putea să facă un fluture. 


Ce probleme credeţi că vor apărea dacă dieta stintificà vestică s-ar pune în practică 
la scară mare? Carne de vită, ouă, lapte, legume, pâine şi alte mâncăruri ar trebui să fie 
disponibile tot anul. Ar deveni obligatorie producţia pe scară mare si depozitarea pe termen 
lung. Deja, în Japonia, adoptarea acestei diete i-a făcut pe ţărani să producă iarna legume de 
vară, precum varză, castraveți, vinete şi roşii. Nu va mai dura mult până când ţăranilor li se 
va cere să recolteze curmale primăvara şi piersici toamna. 


Este lipsit de rațiune să crezi cà o dietă echilibrată si completa poate fi obținută doar 
prin asigurarea unei varietăți mari de mâncăruri, indiferent de sezon. Pe lângă plantele care 
se coc natural, legumele şi fructele crescute în extrasezon, în condiţii artificiale, conţin puţine 
vitamine şi minerale. Nu mai e nici o mirare de ce legumele de vară, crescute toamna sau 
iarna, nu mai au nimic din savoarea şi aroma celor crescute sub soare, prin metode naturale. 


Analizele chimice, rapoartele nutritionale si alte consideraţii de acest fel sunt sursa 
principală a erorii. Hrana prescrisă de ştiinţa modernă e departe de cea tradiţională din 
Orient şi subminează sănătatea poporului japonez. 

RECAPITULAREA DIETEI 


In aceastà lume, existà patru mari categorii de diete: 


1) O dietà vagà, ce este adaptatà la deprinderi si la preferinte de gust. Oamenii care 
urmeazà aceastà dietà oscileazà constant, în functie de pofte si toane. Aceastà dietà ar 
putea fi numită ca fiind o „hrănire golità de conţinut“; 


2) O dietă nutritionalà standard, pentru majoritatea oamenilor, care provine din 
concluziile biologice. Hrana nutritivă este mâncată pentru a menţine viaţa trupului. 
Poate fi numită „hrănirea materialist-stiintificà“; 


3) O dietă bazată pe principii spirituale si filosofie idealistă. Limitând hrana si tintind 
spre restrângere, cele mai „naturale“ diete cad în această categorie. Mai poate fi numită 
„dieta doctrinei“; 


4) O dietă naturală, care se supune dorinţei cerurilor. Renuntànd la toate cunostintele 
umane, această dietă mai poate fi numită „dieta non-discriminatorie“. 


Mai întâi, oamenii se îndepărtează de „dieta vagă şi goală de conţinut“, care e sursa 
a nenumarate boli. Apoi, ca scàpati de sub o vrajă a „dietei materialist-ştiinţifice“, ce se 
mulţumeşte să menţină viaţa biologică, mulţi oameni merg mai departe, la o „dieta bazată 
pe principiile spirituale“. În final, ridicându-se deasupra acesteia, se poate ajunge la „dieta 
non-discriminatorie“ a unei persoane naturale. 


Dieta non-discriminatorie 


Viaţa umană nu e susţinută de propria energie. Natura dă naştere fiinţelor umane și le 
menţine în viaţă. Aceasta e relaţia în care se află omul cu natura. Hrana e un dar al cerurilor. 
Oamenii nu creează hrana din natură, cerurile o oferă. 


Hrana e hrană şi hrana nu e hrană. E o parte din om şi e o parte diferită de om. 


Când hrana, corpul, inima şi mintea ajung în uniune perfectă cu natura, e posibilă dieta 
naturală. Corpul, aşa cum e, urmându-şi instinctul, mâncând dacă ceva e bun, abtinàndu-se 
în caz contrar, e cu adevărat liber. 


E imposibil să prescrii reguli şi proporţii pentru o dietă naturală (e imposibil un sistem 
bine definit prin care cineva să răspundă, în mod conştient, acestor chestiuni. Natura, sau 
corpul însuşi, serveşte drept cel mai bun ghid. Dar, această ghidare subtilă, e neauzită de 
majoritatea oamenilor din cauza larmei făcute de pofte şi de mintea discriminatoare). 
Această dietă se defineşte în funcţie de mediul local, de nevoile şi constituţia fiecărui corp în 
parte. 

Dieta doctrinei 


Toatà lumea ar trebui sà fie constientà cà natura este tot timpul completà, echilibratà 
si in perfectà armonie cu ea însàsi. Hrana naturalà e completa, iar înàuntrul ei se gasesc 
substante nutritive si arome subtile. 


Se pare cà, aplicand principiul yin-yang, oamenii pot explica originea Universului si 
transformarea naturii. Se pare, de asemenea, cà armonia trupului uman poate fi determinatà 
si mentinutà constient. Dar, dacà ne afundàm prea mult în doctrinà (asa cum e nevoie în 
studiul medicinei orientale), intram pe domeniul stiintei si nu mai reusim sà scàpàm de 
perceptia mintii discriminatoare, care comparà lucrurile. 


Furat de subtilitàtile cunostintelor umane si, fara sà le recunoascà limitele, practicantul 
„dietei doctrinare“ ajunge să se preocupe doar de obiecte separate. Dar, când încearcă sà 
înțeleagă sensul naturii, într-o viziune largă şi măreaţă, el eşuează, văzând doar micile 
miracolele care se întâmplă la picioarele sale. 


Dieta unei persoane bolnave tipice 


Boala apare când oamenii se îndepărtează de natură. Severitatea bolii e direct 
proporţională cu gradul de separare. Dacă o persoană bolnavă se întoarce într-un mediu 
sănătos, deseori boala va dispărea. Când separarea de natură devine extremă, numărul 
oamenilor bolnavi crește. Apoi, dorinţa de întoarcere la natură devine mai puternică. 
Dar, căutând să ne întoarcem la natură, nu înţelegem prea bine ce anume e natura, aşa că 
încercările se dovedesc inutile. 


Chiar dacă cineva duce sus, în munţi, o viata simplă, primitivă, e foarte posibil ca el 
să nu înţeleagă adevăratul obiectiv. Dacă încerci să faci aşa ceva, eforturile nu vor avea 
rezultatul dorit. 


Oamenii care locuiesc în oraşe se confruntă cu dificultăţi extraordinare în încercarea 
de a avea o dietă naturală. Mâncarea naturală, pur şi simplu, nu prea mai e disponibilă, 
deoarece ţăranii au încetat să o mai producă. Chiar dacă ar putea cumpăra hrană naturală, 
corpurile oamenilor ar trebui să se reobisnuiasca să poată digera un aşa meniu copios. 


În această situaţie, dacă încerci să mănânci hrană integrală sau să ajungi la o dietă 
echilibrată yin-yang, practic ai nevoie de posibilităţi supranaturale şi de multă hotărâre. 
Departe de a te întoarce la natură, rezultă, de fapt, o dieta „naturală“ foarte complicată şi 
ciudată, şi te trezeşti, de fapt, că te depărtezi tot mai mult de natură. 


Dacă arunci zilele acestea o privire în magazinele cu „hrană sănătoasă“, o să găseşti 
o grămadă de sortimente de hrană proaspătă, hrană ambalatà, vitamine si suplimente 
alimentare. În literatura de specialitate, multe feluri de diete sunt prezentate ca fiind 
„naturale“, hrănitoare şi cele mai bune pentru sănătate. Dacă apare cineva care spune că e 
sănătos să fierbi mâncarea laolaltă, apare altcineva care spune că fiertul la un loc e bun doar 

pentru a îmbolnăvi lumea. Unii pun accentul pe valoarea esenţială a sării in bucate; alţii spun 
că prea multă sare provoacă boli. Dacă cineva evită fructele, crezând că sunt bune pentru 
maimuțe, altcineva spune că fructele şi legumele sunt cele mai bune pentru longevitate si 
bunà-dispozitie. 


In diferite vremuri si circumstante, toate aceste opinii pot fi considerate corecte, asa 
cà oamenii devin confuzi. Sau, mai degrabà, pentru o persoanà confuzà, toate aceste teorii 
devin motiv pentru o confuzie si mai mare. 


Natura e în continuà mişcare, schimbându-se în fiecare moment. Oamenii nu pot 
cuprinde adevàrata manifestare a naturii. Fata naturii nu poate fi cunoscutà. Încercarea de a 
cuprinde în teorii si doctrine ceea ce nu poate fi cunoscut, e ca incercarea de a prinde vantul 
cu o plasà pentru fluturi. 


Daca ai ochit o tinta falsa, ai ratat. 


Omenirea e ca o persoană oarbă care nu ştie încotro se îndreaptă. Bâjbâie sprijinită in 
bastonul cunoaşterii ştiinţifice, depinzând de yin şi yang ca să găsească drumul. 


Ceea ce vreau sà spun este sà nu mâncaţi mâncarea cu capul, adică scapati de mintea 
discriminatoare care gândeşte şi compară. Am sperat că mandala hranei, pe care am 
prezentat-o mai devreme, ar putea servi ca un ghid care să ne arate să înţelegem relaţiile pe 
care diferite feluri de mâncare le au între ele şi cu oamenii, dar, după ce aţi văzut-o o dată, 
puteţi sà o aruncaţi si pe asta la cos. 


O primà observatie este ca individul sà-si dezvolte sensibilitatea de a làsa corpul sà- 
şi aleagă singur hrana. Să te gândeşti doar la hrana însăşi, lăsând spiritul deoparte, e ca 
şi când ai merge la un templu citind ziarul lăsându-l pe Buddha afară. Decât să studiezi 
teorii filosofice ca să înţelegi hrănirea, e mai bine să ajungi la o teorie internă, pornind de la 
propria dietă zilnică. 


Doctorii au grijă de oamenii bolnavi; oamenii sănătoşi sunt îngrijiţi de natură. In loc sà 
te imbolnavesti şi apoi să fii absorbit într-o dietă naturală ca să te faci bine, mai bine ai trai 
într-un mediu natural, astfel încât boala să nu apară. 


Tinerii, care vin să stea la munte, să trăiască o viaţă primitivă, să mănânce hrană 
naturală si să practice agricultura naturală, sunt conştienţi de scopul final al omului şi s-au 
hotărât să trăiască în acord cu el în cel mai direct mod. 

HRANA SI AGRICULTURA 


Aceastà carte despre agricultura naturalà cuprinde, în mod necesar, si o parte despre hrana 
naturalà. Asta, deoarece hrana si agricultura sunt fata si spatele aceleiasi monede. E mai clar 
decat lumina zilei cà, daca nu se practica agricultura naturalà, nici hrana naturalà nu va fi 
disponibilă. Dar, dacă dieta naturală nu e stabilită, ţăranul va rămâne confuz si nu va sti ce 
sà creascà. 


Dacà oamenii nu devin oameni ai naturii, atunci nu poate exista nici agriculturà 
naturală si nici hrană naturală. Într-unul din adăposturile de pe munte am lăsat următoarele 
cuvinte: „Hrană corectă, acţiune corectă, conştientizare corectă“ (motto formulat după 
Calea Octuplă buddhistă de iluminare spirituală), scrijelite pe o bucată de lemn deasupra 
focului. Cele trei nu pot fi separate una de alta. Dacă una lipseşte, niciuna nu poate fi atinsă. 
Dacă una e atinsă, toate sunt realizate. 


Oamenii, cu un aer de automultumire, privesc lumea ca pe un loc unde „progresul“ 
se naşte din dezordine şi confuzie. Dar progresul distructiv şi fără ţintă e cel care provoacă 
confuzia în gândire, ducând, nici mai mult nici mai putin, la degenerarea şi colapsul 
umanităţii. Dacă nu e bine înţeleasă care este sursa nemişcată a întregii activităţi — ce e 
natura — va fi imposibil sà ne recăpătăm sănătatea. 

PROSTIA APARE DEGHIZATÀ 
ÎN HAINA DEȘTEPTĂCIUNII 


Nopțile de toamnă sunt lungi şi răcoroase. Cel mai frumos e să le petreci uitandu-te la tàciunii 
fierbinţi cu o cană de ceai cald în mâini. Se spune că orice subiect de discuţie e potrivit când 
stai în jurul focului, si, crezând că invidia colegilor mei fermieri ar fi un subiect interesant, 
am adus discuţia pe acest făgaş. Dar se pare că o să apară probleme. 


Iată-mă acum aici, vorbind tot timpul despre faptul că nimic nu contează, că omenirea 
e ignoranta, că nu merită să te agiti pentru nimic si că, orice ai face, e un efort inutil. Cum pot 
să spun aşa ceva şi apoi să încep să îmi bârfesc colegii? Dacă tot m-am pus pe scris, singurul 
lucru de scris e că scrisul e inutil. Devine foarte complicat. 


Nu vreau să insist prea mult asupra propriului meu trecut astfel încât să scriu despre 
el, şi nu sunt destul de înţelept să prezic viitorul. Jucându-mă cu focul, la gura semineului, 
vorbind despre treburile zilnice, cum pot să cer cuiva să suporte prostiile unui ţăran bătrân 
ca mine? 


Pe coama celei mai înalte livezi se află câteva căsuțe cu pereţi de chirpici, de unde se vede 
Golful Matsuyama şi Câmpia Dogo. Acolo, s-au adunat câţiva oameni şi trăiesc împreună o 
viaţă simplă. Nu au deloc utilităţi moderne. Petrecând serile la lumina lumânărilor, trăiesc 
o viata simplă: orez brun, legume, un vesmânt si un bol de mâncare. Ei vin de undeva, stau 
pentru un timp, apoi merg mai departe. 


Printre oaspeţi, se numară cercetători agricoli, studenţi, oameni de ştiinţă, fermieri, 
hippioti, poeti şi rătăcitori, tineri şi bătrâni, bărbaţi şi femei, de diferite naţionalităţi. Cei mai 
multi dintre cei care stau pentru un timp mai lung sunt tineri care au nevoie de o perioadă 
de introspectie. 


Rolul meu este sà am grijà de acest han de la marginea drumului, sà servesc càte un 
ceai călătorilor care vin si pleacă. Iar, în timp ce ei mă ajută la muncile câmpului, eu mai 
ascult cu placere cum mai merg treburile prin lume. 


Sunà bine, dar, de fapt, nu e o viatà chiar asa de usoarà. Eu pledez în favoarea unei 
agriculturi „nu fă nimic“, asa cà multi vin aici crezând cà vor găsi o utopie, în care se poate 

trai fără sà te dai jos din pat. Pe aceşti oameni îi aşteaptă însă o mare surpriză. Caratul 
apei de la izvor prin ceata dimineţii, crăpatul lemnelor de foc până mâinile devin roşii si 
pline de bàsici, munca în nămolul până peste glezne, sunt destule motive pentru ca multi sa 
abandoneze. 


Astàzi, in timp ce priveam un grup de tineri care munceau într-un mic sàlas, a venit la 
mine o tanara femeie din Funashabi. 


Cand am întrebat-o de ce a venit, a răspuns: „Doar am venit, asta e tot. Nu mai ştiu 
nimic altceva“. 


Isteatà, tânăra femeie, nonsalantà si conştientă de valoarea ei. 


Apoi am întrebat-o: „Dacă ştii că nu esti iluminată, nu-i aşa că nu ai nimic de zis? 
Dorind să înţeleagă lumea prin puterea discernământului minţii, oamenii pierd din vedere 
înţelesul ei. Nu cumva din cauza asta lumea e într-un asemenea impas?“ 


Ea a răspuns uşor: „Da... dacă spuneţi d-voastră“. 
„Poate că nu ai o idee clară despre ce este iluminarea. Ce cărţi ai citit înainte să vii aici?“ 
A dat din cap că nua citit nimic. 


Oamenii studiază deoarece ei cred că nu înţeleg, dar studiul nu o să ajute pe nimeni să 
înțeleagă. Ei studiază din greu doar ca să ajungă la concluzia că oamenii nu pot şti nimic, că 
înţelegerea se află dincolo de limitele umane. 


De obicei, oamenii cred că termenul „neînțelegere“ înseamnă că, de exemplu, înţelegi 
nouă lucruri, dar este unul pe care nu îl înţelegi. Dar, încercând să înţelegi zece lucruri, de 
fapt tu nu întelegi nici măcar unul. Dacă ştii o sută de flori, nu „ştii“ nici una. Oamenii se 
chinuie din greu să înţeleagă, se conving că au înţeles, şi mor fără să ştie nimic. 


Tinerii s-au oprit din munca dulgheritului, s-au aşezat pe iarbă lângă un mandarin 
mare şi se uitau în sus, la norii dinspre sud. 


Oamenii cred că, atunci când 
Livadă și barăci, sus, pe munte. îşi întorc ochii de la pământ în sus, 
ei văd cerurile. Ei privesc separat 
mandarina portocalie de frunzele 
verzi şi spun cà vor cunoste 
verdele frunzelor şi portocaliul 
mandarinei. Dar, din momentul în 
care cineva face o deosebire între 
verde si portocaliu, adevăratele 
culori dispar. 


Oamenii cred că înțeleg 
lucrurile, deoarece se obişnuiesc cu 
ele. Aceasta este doar cunoaşterea 
superficială. Este cunoaşterea 

astronomului care stie numele stelelor, a botanistului care stie clasificarea frunzelor si a 
florilor, a artistului care stie estetica verdelui si a rosului. Astronomul, botanistul si artistul 
n-au facut decat sà-si facà o pàrere si sà o interpreteze, fiecare în interiorul propriei minti. Cu 
cat erau mai implicati în activitatea lor mentalà, cu atàt se îndepàrtau mai mult, devenindu- 
le mai greu sà tràiascà natural. 


Tragedia este cà, în aroganta lor fara temei, oamenii au încercat sà supunà natura 
propriei lor vointe. Oamenii pot distruge forme naturale, dar nu le pot crea. Discriminarea, o 
întelegere fragmentatà si incompletà, constituie tot timpul punctul de plecare al cunoasterii 
umane. Fara sà poatà cunoaste intregul naturii, oamenii pot, cel mult, sà-si imagineze un 
model incomplet si, apoi, sà se amageasca singuri în credinta cà au creat ceva natural. 


Tot ce trebuie sà facà cineva ca sà cunoascà natura este sà realizeze cà, de fapt, nu 
stie nimic si cà e incapabil sà stie ceva. Ne putem astepta cà isi va pierde interesul sà mai 
facă diferentieri si deosebiri. Când abandonează diferentierile, din interiorul lui se naşte 
cunoaşterea nediferentiatà a sinelui. Dacă încearcă sà nu se gândească la cunoaştere, dacă 
nu îl mai interesează să înţeleagă, va veni timpul când va înţelege. Nu există altă cale decât 
prin distrugerea ego-ului, lăsarea la o parte a gândului că omul există separat de cer şi de 
pământ. 

„Asta înseamnă să fii prost în loc să fii deştept“, i-am raspuns scurt unui tânăr a cărui 
expresie smechereasca trăda satisfacția. „Ce-i cu privirea asta din ochii tăi? Prostia apare 
deghizată în haina deşteptăciunii. Cu siguranţă, ştii dacă eşti deştept sau prost, sau încerci 
să devii genul prostut-destept? Când eşti blocat într-un impas, nu poţi deveni nici deştept, 
nici prost. Nu-i aşa că asta-i situaţia în care te afli acum?“ 


Imediat, s-a enervat pe mine că îi repet iar şi iar aceleaşi cuvinte, cuvinte care nu se 
potriveau cu înţelepciunea rămânerii în linişte, cuvinte pe care nici eu nu le-aş putea înţelege. 


Soarele de toamnă se scufunda la orizont. Lumina asfintitului dădea târcoale rădăcinilor 
copacilor bătrâni. Având în spate lumina care venea dinspre Marea Interioară, tinerii tàcuti 
s-au întors, încet, către adăposturi, pentru masa de seară. I-am urmat si eu în linişte. 

CINE E PROSTUL? 


Se spune cà nu existà fiinta asa de inteligentà ca omul. Prin folosirea inteligentei, oamenii au 
devenit singurele animale capabile de un razboi nuclear. 


Zilele trecute, seful magazinului de hranà naturala din fata Garii din Osaka a urcat la 
mine, pe munte, împreunà cu încà sapte însotitori, de parcà erau cei sapte zei ai Norocului. 
La amiazà, in timp ce ne desfatam cu un ghiveci improvizat cu orez brun, unul din ei spune: 
„Printre copii, este mereu unul care nu are nici o grijă şi râde fericit în timp ce priveşte, mai 
este unul care mereu ajunge ’cal’ atunci când se joacă de-a “calul si càlàretul’ si, mai este un 
al treilea, istet, care mereu îi păcăleşte pe ceilalţi luându-le gustarea de amiază. Înainte de a 
fi ales şeful clasei, învățătorul le vorbeşte foarte serios despre calităţile pe care ar trebui să le 
aibă un bun lider şi despre importanţa luării unei decizii înțelepte. Când se tin alegerile, cel 
ales este cel care râde fericit de pe marginea drumului“. 


Toată lumea s-a amuzat, dar eu nu am înţeles de ce râdeau. Mie mi se părea natural să 
fie aşa. 


Dacă lucrurile sunt privite în termeni de „câştig şi pierdere“, cel care ajunge să fie 
“cal“ trebuie privit ca fiind cel care pierde, dar măreţia şi mediocritatea nu se aplică în cazul 
copiilor. Profesorul l-a considerat pe cel istet ca fiind cel mai remarcabil, dar ceilalţi copii îl 
vedeau deştept, în sensul negativ, adică unul care profită de ceilalţi. 


Să credem cà cel istet şi capabil să aibă grijă de el este exceptional, si cà e mai bine să fii 
excepţional, înseamnă, de fapt, să urmăm sistemul de valori al adulţilor. Cel care îşi vede de 
treaba sa, mănâncă şi doarme bine, cel care nu are nici o grijă, îmi pare că trăieşte în modul 
cel mai satisfăcător. Nu există nici unul mai măreț decât cel care nu încearcă să realizeze 
ceva. 


În fabula lui Esop, când broaştele i-au cerut lui Dumnezeu un rege, el le-a indicat un 
bustean. Broştele s-au distrat pe seama buşteanului cel prost si, când i-au cerut lui Dumnezeu 
un rege mai măreț, acesta le-a trimis un cocor. Povestea ne spune apoi cum cocorul a mâncat 
toate broaştele. 


Dacă cel care iese în evidenţă în faţa este mare, cei care îl urmează trebuie să lupte şi 
să se strecoare. Dacă pui în fata un tip normal, cei ce îl urmează au o viata uşoară. Oamenii 
cred că cineva puternic şi istet este remarcabil, aşa că aleg un prim-ministru care conduce 
tara ca pe o locomotivă diesel. 


„Ce fel de persoană crezi că e bună pentru funcţia de prim-ministru?“ 


„Un buştean tâmpit“, am răspuns. „Nu există nimeni mai potrivit decât daruma-san“ 
(daruma-san, o jucărie japoneză populară, este un balon mare, cu o greutate la bază în 
forma unui călugăr care stă în postură de meditaţie). „Este un tip atât de relaxat încât poate 
să stea în meditaţie ani întregi fără să spună nimic. Dacă îi dai un brânci, se răstogoleşte, 

dar, prin persistenta non-rezistentei, el se ridicà tot timpul. Daruma-san nu doar stà alene 
cu mainile si picioarele incrucisate. Stiind cà si tu ar trebui sà le tii asa, el priveste supàrat la 
cei care vor sà si le intindà.“ 


„Dacă nu faci absolut nimic, lumea nu ar mai funcţiona. Ce ar fi lumea fără dezvoltare?“ 


„Dar de ce trebuie să te dezvolti? Dacă creşterea economică creşte de la 5% la 10%, 
asta înseamnă că fericirea se va dubla? Ce e rău într-o “creştere” de 0%? Nu e mai degrabă 
un model de economie stabilă? Poate exista ceva mai bun decât să trăieşti simplu si lejer?“ 


Oamenii descoperă ceva: învaţă cum funcţionează si pun natura la treabă, crezând că 
e pentru binele umanităţii. Rezultatul tuturor experimentelor de până acum este că toată 
planeta a devenit poluată, oamenii au devenit confuzi si am pregătit terenul pentru haosul 
timpurilor moderne. 


La această fermă, noi practicăm agricultura „nu fă nimic“ şi mâncăm cereale integrale 
şi delicioase, legume şi citrice. Există sens şi satisfacţie doar în a trăi aproape de sursa 
lucrurilor. Viaţa este cântec şi poezie. 


Țăranul devine prea ocupat atunci când oamenii cercetează lumea si decid că ar fi 
„bine“ să se facă asta sau cealaltă. Toate cercetările mele au fost în direcţia de a nu face nici 
asta, nici cealaltă. Aceşti 30 de ani m-au învăţat că ţăranilor le-ar fi fost mai bine dacă nu ar 
fi făcut aproape nimic. 


Cu cât oamenii fac mai multe, cu atât societatea se dezvoltă şi apar mai multe probleme. 
Devastarea intensificată a naturii, epuizarea resurselor, neliniştea şi dezintegrarea spiritului 
uman, toate au apărut datorită eforturilor umanităţii de a realiza ceva. Iniţial, nu era nici un 
motiv sà progresàm si nu exista nimic ce trebuia făcut. Am ajuns în punctul în care nu mai 
există altă cale decât să initiem o „mişcare“ pentru a nu mai face nimic. 


„Am ajuns în punctul în care nu mai există altă cale 
decât să initiem o “mișcare pentru a nu mai face nimic.“ 


95 


Masanobu Fukuoka - Revolutie într-un spic 


M-AM NASCUT CA SA MERG LA CRESA 


Un tânăr cu un mic bagaj pe umăr a venit fără grabă sus, unde noi munceam pe câmp. 
„De unde esti?“, l-am întrebat. 
„De acolo.“ 
„Cum ai ajuns aici.“ 
„Am mers.“ 
„De ce ai venit aici?“ 
„Nu ştiu.“ 


Majoritatea celor care ajung aici nu se grăbesc să îşi dezvăluie identitatea sau trecutul. 
Nici nu îşi fac cunoscut scopul prea clar. Si e şi normal, din moment ce majoritatea nici nu 
ştiu de ce vin, ci doar vin. 


La început, omul nu ştie de unde vine sau unde se duce. Să spui că te-ai născut din 
pântecul mamei şi că te întorci în pământ, e o explicaţie biologică, dar nimeni nu ştie de fapt 
ce este înainte de naştere şi ce fel de lume ne aşteaptă după moarte. 


Născut fără să ştie motivul, doar ca să închidă ochii şi să plece spre infinitul necunoscut, 
omul este, într-adevăr, o fiinţă tragică. 


Zilele trecute, am găsit o pălărie tesutà, lăsată de un grup de pelerini care a vizitat 
templele din Shikoku. Pe ea era scris: „La origine nici Est, nici Vest / Zece direcţii infinite“. 
Acum, ţinând pălăria în mână, l-am întrebat din nou pe tânar de unde a venit, iar el a răspuns 
că este fiul unui preot din Kanazawa şi, din moment ce e o prostie să citeşti scripturi până la 
moarte, a venit ca să devină agricultor. 


Nu există nici Est, nici Vest. Soarele răsare în Est, apune în Vest, dar astea sunt doar 
nişte observaţii astronomice. Să ştii că nu cunoşti nici Estul, nici Vestul e mai aproape de 
adevăr. Adevărul e că nimeni nu ştie de unde vine Soarele. 


Printre zecile de mii de scripturi, cea mai de seamă, cea în care se fac toate precizările 
importante este Sutra Inimii. Conform acesteia, Buddha a declarat: „Forma este goliciune, 
goliciunea e formă. Materia şi spiritul sunt una, dar totul este vid. Omul nu e viu, nu e mort, 
e nenăscut si e nemuritor, fără vârstă şi boală, fără mărire si micşorare“. 


Zilele trecute, în timp ce recoltam orezul, le-am spus tinerilor care se odihneau pe o 
grămadă de paie: „Mă gândeam că primavăra, când plantăm orezul, seminţele încoltesc 
la viaţă, iar acum, recoltându-le, ele par că mor. Faptul că acest ritual se repetă an de an 
înseamnă că viaţa continuă pe acest câmp şi că moartea anuală este ea însăşi o naştere 
anuală. Putem spune că orezul pe care noi îl culegem acum trăiește încontinuu“. 


Fiintele umane văd viaţa şi moartea mai degrabă dintr-o perspectivă îngustă. Ce 
însemnătate poate să aibă, pentru această iarbă, naşterea de primăvară şi moartea de 

toamnă? Oamenii cred că viata este bucurie şi moartea tristeţe, dar sămânţa de orez, stand 
sub pământ si încoltind primăvăra, cu frunzele si tulpina ofilindu-se toamna, încă păstrează 
în micuțul ei miez întreaga bucurie a vieţii. Bucuria vieţii nu dispare odată cu moartea. 
Moartea nu e nimic mai mult decât o trecere de moment. Nu vi se pare că acest orez, deoarece 
posedă bucuria deplină a vieţii, nu cunoaşte durerea morţii? 


Acelaşi lucru, care se întâmplă cu orezul și secara, se întâmplă încontinuu și în corpul 
uman. Zi de zi părul şi unghiile cresc, zeci de mii de celule mor, zeci de mii de noi celule se 
nasc; sângele din corp de acum o lună nu mai este acelaşi cu cel de azi. Dacă te gândeşti că 
propriile tale caracteristici se vor transmite în corpul copiilor şi nepoților tai, ai putea spune 
că mori si renasti în fiecare zi, şi cà ai să trăieşti multe generaţii după moarte. 


Dacă participarea la aceste cicluri poate fi trăită şi savurată în fiecare zi, nimic altceva 
nu mai e necesar. Dar, majoritatea oamenilor, nu sunt capabili să se bucure de viaţa care 
trece şi se modifică de la zi la zi. Ei se agaţă de viaţa pe care deja au trăit-o, şi acest ataşament, 
devenit obisnuintà, le induce frica de moarte. Fiind atenţi doar la trecut, care deja s-a dus, 
sau la viitor, care trebuie să vină, ei uită că trăiesc pe pământ aici şi acum. Zbătându-se în 
confuzie, ei privesc cum viaţa lor trece ca într-un vis. 


„Dacă viaţa şi moartea sunt realităţi, nu cumva suferinţa umană e de neocolit?“ 
„Nu există viaţă sau moarte.“ 
„Cum poţi spune asa ceva?“ 


Lumea însăşi este o unitate a materiei cuprinsă în fluxul vieţii, dar mintea oamenilor 
împarte totul în dualitàti, cum sunt viaţa şi moartea, yin si yang, fiinţa si nefiinta. Mintea 
ajunge să creadă în adevărul absolut a ceea ce percep simţurile si atunci, pentru prima dată, 
materia aşa cum e ea, se transformă în obiecte, aşa cum oamenii le percep în mod normal. 


Formele lumii materiale, conceptele de viaţă si de moarte, sănătate şi boală, bucurie si 
durere, toate îşi au originea în mintea umană. În Sutra Inimii, când Buddha spunea că „totul 
este pustiu, gol“, el nega nu doar realitatea intrinsecă a orice este conceput de intelectul 
uman, dar declara, de asemenea, că emoţiile umane sunt iluzii. 


„Vrei să spui că totul e o iluzie. Nu mai rămâne nimic?“ 


„Să nu rămână nimic? Se pare că ideea de ‘vid’ và rămâne în minte“, le-am spus tinerilor. 
„Dacă nu ştiţi de unde veniţi sau unde mergeţi, atunci cum puteţi fi siguri că sunteţi aici, 
stând în fata mea? Existenţa sà n-aibà nici un sens?“ 


Dimineaţa următoare, am auzit o fetiță de patru ani intrebandu-si mama: „De ce m-am 
născut pe lume? Ca să merg la cresà?“ 


Normal, mama ei nu putea să răspundă: „Da, asa-i, acum du-te“. Si, totuşi, s-ar putea 
spune că oamenii din zilele astea se nasc ca să meargă la cresà. 


Până la colegiu, oamenii studiază cu sàrguintà de ce s-au născut. Savanti şi filosofi, chiar 
dacă îşi ruineaza vieţile în încercarea lor, spun cà vor fi mulţumiţi să înţeleagă acest singur lucru. 

La origine, fiintele umane nu aveau nici un scop. Acum, visand la unul sau altul, ele se 
străduiesc să găsească sensul vieţii. Este o luptă cu tine însuţi. Nu există nici un scop la care 
să ne gândim, sau pe care să îl căutăm. Aţi face bine să îi întrebaţi pe copii dacă o viaţă fără 
scop are vreun sens sau nu. 

Din momentul în care ajung la cresà, pentru oameni începe suferinţa. Fiinţa umană era 
o fiinţă fericită, dar a creat o lume dură şi acum se luptă încercând să se elibereze. 


In natură, există viaţa şi moarte, dar natura e plină de bucurie. 


În societatea umană, există viaţa şi moarte, dar oamenii trăiesc în tristeţe. 

NORI PURTATI DE VANT 
SI ILUZIA STIINTEI 


În această dimineaţă spăl la râu cutiile in care depozitez citricele. În timp ce mà aplec de pe 
o piatră, mâinile mele simt răcoarea de toamnă a râului. Frunzele roşii ale copacilor de pe 
malul râului se evidenţiază pe cerul albastru senin de toamnă. Sunt copleşit de admiraţie 
pentru splendoarea neaşteptată a crengilor pe fundalul cerului. 


In această scenă întâmplătoare e cuprinsă întreaga lume a trăirii. Curgerea apei, curgerea 
timpului, malurile stâng şi drept, soarele şi umbra, frunzele roşii dar si cerul albastru — toate 
apar în cartea sacră, silentioasà a naturii. Iar omul e subţire şi gândeşte firav. 


Din momentul în care se întreabă ce e natura, el trebuie să se întrebe ce este acest „ce“, 
şi cine e acel om care se întreaba ce este „ce“. Se îndreaptă, ca să spun aşa, către o lume a 
întrebărilor fără sfârşit. 


În încercarea de a obţine o explicaţie clară despre ce e ceea ce îl uimeste, el are două căi. 
Prima este să se uite adânc în interiorul său, la cel care întreabă „Ce e natura?“ 


A doua cale este să examineze natura, separată de om. 


Prima cale duce pe tàràmul filosofiei şi religiei. Privind în gol, neatent, nu e anormal sà 
vezi apa curgând de sus în jos, dar nu e nimic greşit în a percepe apa ca stând pe loc şi podul 
ca plutind. 


Dacă, pe de altă parte, urmăm a doua cale, scena este împărţită într-o varietate de 
fenomene, apa, viteza râului, valurile, vântul şi norii albi, toate acestea devin obiecte separate 
de observat, ducând la mai multe întrebari care se ramifică la nesfârşit în toate direcţiile. 
Aceasta este calea ştiinţei. 


Lumea obişnuia să fie simplă. Era de ajuns să observi că te-ai udat de la stropi, rătăcind 
prin lunca râului. Dar, din momentul în care oamenii au încercat să explice acest strop de 
apă în mod ştiinţific, ei s-au încarcerat în iadul fără sfârşit al intelectului. 


Moleculele de apă sunt făcute din atomi de hidrogen şi oxigen. Oamenii credeau, odată, 
că cele mai mici particule din lume erau atomii, dar au aflat că există un nucleu în interiorul 
atomilor. Acum au descoperit că în nucleu există particule mai mici. Printre aceste particule 
nucleare, există sute de varietăţi diferite şi nimeni nu ştie unde se va termina examinarea 
acestei lumi minuscule. 


Se spune că modul în care electronii orbitează la viteze foarte ridicate în interiorul 
atomului este exact ca şi zborul cometelor prin galaxie. Pentru fizica atomică, lumea 
particulelor elementare este o lume la fel de vastă ca însuşi Universul. Si, totuşi, s-a dovedit 
că pe lângă galaxia în care noi trăim, există un număr nelimitat de alte galaxii. Şi astfel, în 
ochii cosmologului, întreaga noastră galaxie devine infinit de mică. 

Adevărul e că oamenii care cred că o picătură de apă e simplă sau cà o piatră e inerta 
şi nemiscatà sunt niste proşti ignoranti fericiţi, iar oamenii de ştiinţă care ştiu cà o picătură 
de apă e un mare univers şi că piatră e o lume activă de particule elementare care aleargă ca 
nişte rachete sunt niste proști inteligenţi. Privită cu simplitate, lumea e reală și la îndemână. 
Văzută complex, lumea devine înfricoşător de distantă şi abstractă. 


Oamenii de ştiinţă, care s-au bucurat când au fost aduse pietre de pe Lună, înţeleg mai 
putin Luna decât copii care canta „Câti ani ai, doamnă Luna?“ Basho - (un faimos poet japonez 
de haiku-uri (1644-1694) -, putea înţelege minunea naturii privind reflectia Lunii pline în 
liniştea unui iaz. Tot ce au făcut oamenii de ştiinţă, când au plecat în spaţiu în navele lor, a fost 
să fure puţin din splendoarea Lunii pentru milioane de îndrăgostiţi şi copii din lume. 


Cum de cred oamenii că ştiinţa e benefică pentru umanitate? 


Iniţial, în acest sat, cerealele erau transformate în făină de o piatră de moară care era 
rotită încet, manual. Apoi, moara pe apă, care avea incomparabil mai mare putere decât 
moara cea veche, a fost construită ca să utilizeze puterea râului. După mai mulţi ani, un 
baraj a fost construit ca să producă energie electrică, aşa că s-a construit o moară alimentată 
electric. 


Cum credeţi că această maşinărie avansată lucrează pentru binele fiinţelor umane? 
Pentru a face făină din orez, acesta este mai întâi decorticat, adică făcut orez alb. Aceasta 
presupune decojirea bobului, îndepărtarea taratelor, care sunt de bază pentru o hrană 
sănătoasă, şi păstrarea resturilor (în japoneză, cuvântul pentru „resturi“ — pronunţat „kasu“ 
- este compus din radicali care înseamnă „alb“ şi „orez“; cuvântul pentru „tărâţe“ — „muka“ 
— este compus din „orez“ si „sănătate“). Şi iată că rezultatul tehnologiei este descompunerea 
bobului de orez în subproduse incomplete. Dacă acest orez alb, uşor digerabil ajunge să fie 
folosit zilnic, dieta devine lipsită de nutrienti, şi devin necesare suplimentele alimentare. 
Moara pe apă şi moara electrică fac treaba stomacului şi a intestinelor, iar consecinţa este că 
aceste organe ajung să fie leneşe. 


€ 


La fel este cu combustibilii. Petrolul neprelucrat se formează când tesutul plantelor 
străvechi, îngropate adânc în pământ, e transformat la presiune mare si căldură. Aceasta 
substanță este extrasă din desert, trimisă în port prin conducte, si apoi transportată cu 
vaporul în Japonia, iar apoi transformată în kerosen si motorină în rafinării mari. 


Care variantă crezi că e mai rapidă, mai călduroasă si mai convenabilă: arderea 
kerosenului sau arderea crengilor de cedru si pin care cresc în fata casei? (în momentul de 
fatà, întreaga lume se confruntă cu un deficit de lemn de foc. Necesitatea de a planta copaci 
devine implicită în argumentul d-lui Fukuoka. 


Mai pe larg, dl Fukuoka sugerează răspunsuri modeste, directe, la nevoile vieții de zi 
cu zi). Combustibilul rămâne aceeaşi materie. Dar petrolul si kerosenul urmează o cale mai 
lungă pentru a ajunge până la noi. 


Acum, se spune că aceşti combustibili fosili nu mai sunt de ajuns şi că avem nevoie sà 
dezvoltăm energia atomică. Sa cauti uraniul, greu de găsit, să il comprimi în combustibil 

radioactiv si sà îl arzi într-un furnal nuclear imens nu este la fel de simplu ca si aprinderea 
frunzelor uscate cu un chibrit. Mai mult, după focul din semineu rămâne doar cenuşa, dar, 
după un foc nuclear, deşeurile radioactive rămân periculoase pentru mii de ani. 


Acelaşi principiu se aplică şi în agricultură. Dacă creşti o plantă de orez „îmbunătăţit“ 
într-un câmp inundat, vei obţine o plantă care va fi uşor atacată de insecte şi boală. Dacă se 
folosesc seminţe „îmbunătățite“, atunci trebuie să te bazezi pe ajutorul insecticidelor chimice 
şi a fertilizatorilor. 


Pe de altă parte, dacă vei creşte o planta mică şi puternică într-un mediu sănătos, aceste 
chimicale devin inutile. 


Dacă ari cu plugul sau tractorul un câmp de orez, solul va deveni sărăcăcios. Structura 
lui este ruptă, râmele şi alte animale mici sunt distruse, iar pământul devine greu şi fără 
viaţă. Odată ce asta se întâmplă, solul trebuie arat an de an. 


Dar, dacă se adoptă o metodă în care solul se cultiva singur, natural, atunci nu e nevoie 
de plug, sau de utilaje agricole. 


După ce solul este ars şi curăţat de materie organică şi microorganisme, se impune 
folosirea fertilizatorilor care acţionează rapid. Dacă se folosesc fertilizatori chimici, orezul 
creşte repede și înalt, dar la fel şi buruienile. Apoi se aplică ierbicide şi se crede că asta e o 
măsură bună. 


Dar, dacă s-ar planta trifoi pe lângă cereale iar toate paiele şi resturile organice ar fi 
reîmpràstiate pe suprafaţa câmpului, ca mulci, recoltele ar putea fi crescute fără ierbicide, 
fertilizatori chimici sau compost preparat. 


În agricultură, sunt foarte puţine lucruri care nu pot fi eliminate. Fertilizatorii, 
ierbicidele, utilajele nu sunt necesare. Dar, dacă se crează condiţiile ca ele să devină necesare, 
atunci ajungem la mila puterii ştiinţei. 


Am demonstrat, pe terenurile mele, că agricultura naturală produce recolte comparabile 
cu cele ale agriculturii ştiinţifice moderne. Dacă rezultatele unei agriculturi non-active sunt 
comparabile cu cele ale ştiinţei, cu doar o fracțiune din investiţia în muncă şi resurse, atunci 
unde este beneficiul tehnologiei ştiinţifice? 

TEORIA RELATIVITATI 


In lumina orbitoare a cerului de toamnă, eram uimit privind câmpurile din jurul meu. Pe 
toate, mai puţin pe al meu, existau utilaje de recoltat orez sau combine care lucrau din greu. 
In ultimii trei ani, acest sat a devenit de nerecunoscut. 


Cum era de aşteptat, tineretul de la munte nu invidiază această schimbare în favoarea 
mecanizării. Ei se bucură de recoltarea tăcută, paşnică, făcută cu unelte manuale. 


În acea noapte, pe când 
terminam masa de seară, mi-am 
reamintit, la un ceai, cum la noi în 
sat, mai demult, pe vremea când 
ţăranii săpau pământul manual, 
unul din ei a început să folosească 
o vacă. Era foarte încântat de 
uşurinţa si viteza cu care putea să 
termine o muncă aşa de dificilă 
precum aratul. Acum 20 de ani, 
când şi-a făcut apariţia primul 
utilaj agricol mecanic, sătenii s-au 
adunat cu toţii şi au dezbătut cu 
seriozitate care era mai bună: vaca 
sau utilajul. În doi sau trei ani a devenit clar că aratul cu utilaje agricole era mai rapid şi, fără 
să se mai uite si la alte elemente în afara timpului si comoditàtii, cu toţii şi-au abandonat 
animalele de tracţiune. Motivația era pur si simplu să termine treaba mai repede decât 
ceilalţi țărani. 


Ascutind o coasă cu mâner lung. 


Țăranul nu a realizat că, astfel, a devenit doar un factor în ecuaţia agricolă a creşterii 
vitezei şi eficienţei. L-a lăsat pe cel care vindea utilajele agricole să facă toate calculele în 
locul lui. 


La origini, oamenii se uitau pe cerul nopţii, plin de stele, si simțeau fiori în fata 
Universului. Acum, chestiunile legate de timp şi spaţiu sunt lăsate în totalitate la aprecierea 
oamenilor de ştiinţă. 


Se spune cà Einstein a primit premiul Nobel pentru fizică în semn de respect pentru 
neobişnuita sa teorie a relativităţii. Ar fi fost lăudabil dacă teoria sa ar fi explicat clar 
fenomenul relativităţii şi, astfel, ar fi eliberat umanitatea de limitele timpului şi spaţiului, 
creând o lume mai plăcută si mai pașnică. Explicaţia lui este, totuşi, tulburătoare şi îi face pe 
oameni să creadă că lumea este complexă, dincolo de posibilităţile noastre de înţelegere. Ar 
fi trebuit să primească mai degrabă o amendă pentru „deranjarea liniştii publice“. 

În naturà, nu existà lumea relativitàtii. Ideea fenomenelor relative este o constructie 
creatà de intelectul uman. Celelalte animale tràiesc într-o lume a realitàtii nedivizate. În 
màsura în care cineva tràieste în lumea relativà a intelectului, el pierde din vedere timpul 
care existà dincolo de timp si spatiul care existà dincolo de spatiu. 


„Poate vă întrebaţi de ce am obiceiul sà mà leg tot timpul de oamenii de ştiinţă“, am 
spus, luând o gura de ceai. Tinerii s-au uitat zâmbind, cu feţele strălucind în bătaia focului. „E 
din cauza faptului că rolul unui om de ştiinţă în societate e asemănător cu rolul discriminării 
din minţile voastre.“ 

UN SAT FARÀ RAZBOI SI PACE 


Un sarpe însfacà o broascà în gura si dispare în iarbà. O fetità tipa. Un flàcàu curajos isi aratà 
sentimentul de dezgust si aruncà o piatrà catre sarpe. Ceilalti rad. Ma întorc catre bàiatul 
care a aruncat piatra: ,,Ce crezi cà ai realizat cu asta?“ 


Vulturul vânează şarpele. Lupul atacă vulturul. Omul omoară lupul si mai târziu moare 
din cauza tuberculozei. Bacteriile se înmulţesc în rămăşiţele omului şi alte animale, plante şi 
copaci se hrănesc din nutrientii produşi prin activitatea bacteriilor. Insectele atacă copacii şi 
broasca mănâncă insectele. 


Animale, plante, microorganisme — toate fac parte din ciclul vieţii. Mentinànd un 
echilibru potrivit, toate au o existenţă adaptată. Oamenii pot alege între a vedea această 
lume fie ca un model în care cel mai tare îl mănâncă pe cel mai slab, fie ca o coexistentà 
în beneficiul tuturor. În ambele cazuri, este o interpretare arbitrară, care produce vânt şi 
valuri, care aduce dezordine şi confuzie. 


Adulții cred că broasca e demnă de milă si le pare rău de moartea ei, in timp ce îl 
dispretuiesc pe şarpe. Acest sentiment poate părea natural, un lucru normal, dar aşa-i oare? 


Un tânăr a spus: „Dacă viaţa e văzută ca o competiţie în care cel mai puternic îl mănâncă 
pe cel mai slab, fata pământului devine un iad al măcelului şi distrugerii. Dar e inevitabil ca 
cel slab să fie sacrificat pentru ca cel puternic să poată trăi. E o lege a naturii ca cel puternic să 
câştige si să supravieţuiască iar cel slab să moară. După milioane de ani, vietàtile care trăiesc 
acum pe pământ au ieşit victorioase în lupta pentru viata. Ai putea spune că supraviețuirea 
celui mai adaptat este o providentà a naturii“. 


Un al doilea tânăr a spus: „Aşa pare pentru cel mai puternic. Eu cred că această lume 
e una a coexistentei şi a beneficiului reciproc. La baza cerealelor, pe câmp, creşte trifoi si 
atât de multe specii de ierburi şi buruieni care trăiesc în beneficiul mutual. Tufişuri care 
apără copacii de vânt; muschi si licheni lipiti de crengile şi trunchiul copacilor. Ferigile 
se răspândesc sub bolta pădurii. Păsări şi broaşte, plante, insecte, mici animale, bacterii, 
ciuperci - toate creaturile au rolul lor esenţial şi beneficiază totodată de existenţa celorlalte“. 


AI treilea a spus: „Pământul e o lume în care cel mai puternic îl mănâncă pe cel mai 
slab şi, totodată, o lume a coexistentei. Creatura mai puternică nu ia mai multă hrană decât 
are nevoie; deşi atacă alte vietàti, este menţinut echilibrul natural. Chibzuinta naturii este o 
regulă de fier, care menţine pacea şi ordinea pe Pământ“. 


Trei oameni şi trei puncte de vedere diferite. 


Le-am întâmpinat pe toate cu o negare absolută. Lumea, în sine, niciodată nu se întreabă 
dacă se bazează pe un principiu al competiţiei sau al cooperării. Văzută prin perspectiva 
relativă a intelectului uman, lumea e împărțită în cei puternici şi cei slabi, mari sau mici. 

Acum, nimeni nu neagà ca existà aceasta perspectiva relativà, dar, daca ar fi sà 
presupunem cà relativitatea perceptiei umane e o gresealà - de exemplu, cà nu existà mare si 
mic, sau sus şi jos —, dacă am presupune cà nici măcar nu există un astfel de punct de vedere, 
judecatile şi valorile umane s-ar pràbusi. 


„Acest mod de a vedea lumea nu-i doar un zbor inutil al imaginaţiei? În realitate, există 
tari mari şi tari mici. Dacă există sărăcie şi bogăţie, puternici şi slabi, inevitabil vor exista 
dispute şi, în consecinţă, învingători şi învinşi. Nu am putea spune, mai degrabă, că aceste 
percepții relative şi emoţiile care rezultă sunt umane, şi atunci e normal cà sunt un privilegiu 
unic al fiinţelor umane?“ 


Celelalte animale luptă, dar nu pornesc „În natură, nu există lumea relativităţii.“ 
războaie. Dacă spui că războiul, care depinde | inci = 
de ideea de puternic si slab, este un „privilegiu“ ` Ve oe 
special al umanitatii, atunci viata e o farsa. 
Faptul ca nu stim ca farsa e o farsa — iata 
adevarata tragedie umana. 


Cei care tràiesc in pace, intr-o lume 
fără contradictii si fara distincţii, sunt copiii. 
Ei percep lumina si intunericul, puterea si 
slabiciunea, dar nu emit judecati. Chiar daca 
sarpele si broasca exista, copilul nu intelege 
notiunile de puternic si slab. Aceasta este 
bucuria originară a vieţii, dar urmează sà 
apară frica de moarte. 


Iubirea şi ura, care se nasc în ochii 
adulţilor, iniţial nu erau două lucruri diferite. 
Sunt acelaşi lucru văzut din fata si din spate. 
Iubirea da substanta urii. Daca intorci moneda 
iubirii, devine ura. Doar patrunzand in lumea 
absolutului, cea fara aparente, este posibil sa 
eviti ratacirea din lumea dualitatii. 


Oamenii fac distinctia intre ,sine“ si 
„ceilalţi“. În măsura in care ego-ul există, în 
măsura în care există „altul“, oamenii nu vor fi 
eliberaţi din lumea iubirii şi a urii. Inima care 
iubeşte ego-ul crează dușmanul pe care-l urăşti. Pentru oameni, cel mai mare duşman este 
„sinele“, pe care îl îndrăgesc atât de mult. 


Oamenii aleg să atace sau să se apere. În lupta care decuge de aici, ei se acuză unii pe 
alţii că instigă la conflict. Este ca şi când baţi din palme şi apoi te întrebi cine face sunetul: 
mâna stângă sau mâna dreaptă. În toate disputele, nu există nici corect, nici greşit, nici bine, 
nici rău. 

E gresit, din start, sà construiesti o fortàreatà. Chiar dacà se spune cà e pentru apàrarea 
orasului, fortàreata e o expresie a personalitàtii conducatorului, si exercità o fortà de 
constrângere asupra zonei. Spunând că îi este frică de atac si că e pentru protecţia oraşului, 
acesta îşi face stoc de arme şi încuie uşile. 


Actul de apărare e deja un atac. Armele de apărare sunt tot timpul un pretext pentru cei 
care instigă la războaie. Calamitatea războiului provine din accentuarea unor diferenţe seci 
între „sine“ şi „alţii“, „puternic“ şi „slab“, „atac“ şi „apărare“. 


Nu există alt drum spre pace decât ca toţi oamenii să se depărteze de uşa castelului 
percepţiei relative şi să coboare pe pajişte, să se întoarcă la inima naturii non-active. Altfel 
spus, să ascută secera, în locul sabiei. 


Ţăranii de demult erau oameni pașnici, dar acum se ceartă cu Australia pentru carne, 
cu Rusia pentru peşte şi depind de grâul şi soia americană. 


Am sentimentul că Japonia trăieşte în umbra unui copac uriaş, şi nu există loc mai 
periculos în care să te afli în timpul unei furtuni decât sub un copac uriaş. Şi nu există nimic 
mai prostesc decât să cauţi adăpost sub o „umbrelă nucleară“, care va fi prima ţintă în 
următorul război. Acum arăm pământul de sub aceasta umbrelă întunecată. Simt cum criza 
se apropie de dinăuntru în afară. 


Scapati de aspectele de „înăuntru“ şi „în afară“. Ţăranii din toată lumea sunt, la bază, 
aceeaşi țărani. Putem spune că cheia păcii se află aproape de pământ. 

REVOLUTIA UNUI SPIC 


Printre tinerii care ajung în aceste sàlase montane sunt si unii sàraci la trup si spirit, care au 
renunţat la orice speranţă. Eu sunt doar un ţăran bătrân, întristat cà nu le pot da măcar o 
pereche de sandale, dar totusi existà un lucru pe care il pot oferi. 


Un spic. 


Am cules cateva paie din fata casei si am spus: ,,De la acest singur spic ar putea porni 
o revoluţie“. 


»Cu autodistrugerea omenirii, aproape iminentà, tu inca speri sà te agati de un spic?“ a 
întrebat un tànàr, cu un ton amar în voce. 


Acest spic pare mic si firav, si majoritatea oamenilor nu stiu cu adevàrat importanta 
lui. Dacà oamenii ar cunoaste adevarata valoare a acestui spic, ar putea incepe o revolutie 
asa de puternica incat sà schimbe întreaga tara si chiar lumea. 


Pe când eram copil, era un om care trăia lângă Trecătoarea Inuyose. Tot ce făcea 
era să încarce cărbuni pe un cal și să le ducă două mile din vârful muntelui până în portul 
Gunchu. Şi, totuşi, a ajuns bogat. Dacă întrebaţi cum, oamenii vă vor spune că, pe drumul de 
întoarcere din port, el aduna paiele si balega de pe margine şi le imprastia pe câmpurile lui. 
Motto-ul său era: „Tratează fiecare spic cu importanţa cuvenită şi nu fă nici un pas inutil“, 
iar asta l-a făcut un om bogat. 


„Chiar dacă ai arde spicul, nu cred că va produce scânteia care să pornească o revoluţie.“ 


Prin livada de pomi adia un vânticel uşor iar lumina soarelui sclipea prin frunzele verzi. 
Am început să povestesc despre folosirea paielor la creşterea orezului. 


Au trecut aproape 40 de ani de când am realizat cât de importante puteau fi paiele 
pentru creşterea orezului şi a secarei. Pe atunci, trecând pe lângă un câmp vechi de orez 
din Prefectura Kiochi, care rămăsese nelucrat şi necultivat de mulţi ani, am văzut un spic 
sănătos de orez răsărit semet dintr-o grămadă de buruieni şi paie care se acumulaserà pe 
suprafaţa câmpului. După ce am rumegat mulţi ani implicaţiile acestei întâmplări, am ajuns 
să susțin o metodă complet nouă de a creşte orez şi secară. 


Crezând că aceasta este o metodă naturală şi, totodată, o cale revoluţionară de a face 
agricultură, am scris despre ea în cărţi şi reviste, şi am vorbit de multe ori la televizor şi 
radio. 


Pare un lucru foarte evident si simplu, dar se pare că ţăranii sunt atât de rigizi în 
gândirea lor despre cum trebuie folosite paiele încât e puţin probabil ca ei să accepte cu 
uşurinţă schimbarea. Împrăştierea paielor proaspete pe câmp poate fi riscantă, deoarece pot 
apărea boli. În trecut, aceste boli au creat pagube imense, şi acesta este unul din motivele 
pentru care ţăranii au făcut compost din paie, înainte să le arunce pe câmp. Cu mult timp în 

urma, se practicau, deseori ca o màsura impotriva bolilor, metode de a inlatura paiele de pe 
camp si au existat chiar timpuri, în Hokkaido, cand arderea tuturor paielor din recolta era 
ceruta de lege. 


De asemenea, unele insecte intrau în paie ca să treacă peste iarnă. Pentru a preveni 
infestarea cu aceste insecte, țăranii obişnuiau să composteze paiele cu grijă toată iarna 
pentru a fi siguri că sunt complet descompuse până în primăvară. Acesta este motivul pentru 
care japonezii îşi ţineau câmpurile atât de curate si îngrijite. Se credea că, dacă ţăranul ar 
lăsa paiele întinse pe câmp, va fi pedepsit de ceruri pentru neglijenţă. 


După ani de experimente, chiar şi experţii au confirmat acum teoria mea că împrăştierea 
paielor proaspete pe câmp, cu şase luni înainte de însămânţare e complet sigură. Aceasta a 
răsturnat toate ideile precedente despre acest subiect. Dar va trece mult timp până ţăranii 
vor deveni receptivi la folosirea paielor în acest fel. 


Ţăranii lucrează de secole încercând să crească producţia de compost. Ministerul 
Agriculturii obişnuia să ofere bani pentru a încuraja producţia acestuia, şi se ţineau anual 
chiar expozitii-concurs de compost. Ţăranii au ajuns să creadă în compost de parcă ar fi 
zeitatea protectoare a solului. Acum, există o mişcare pentru producerea a mai mult 
compost „mai bun“, cu ajutorul râmelor. Nu sunt motive să mă aştept la o acceptare uşoară a 
sugestiilor mele, că prepararea compostului nu e necesară si că tot ce e de făcut e să imprastii 
paiele proaspete pe câmp. 


Călătorind la Tokyo, uitându-mă pe geamul trenului de Tokaido, am putut vedea 
transformările zonei rurale a Japoniei. Privind la recoltele de iarnă, al căror aspect s-a 
schimbat complet în ultimii zece ani, simt o mânie pe care nu o pot exprima. Vechile 
peisaje, pline de câmpuri îngrijite, cu orz verde, cu milk-veteh: chinezesc si alte plante 
care înfloresc, sunt de negăsit. În schimb, paiele pe jumătate arse sunt îngrămădite si 
lăsate să putrezească în ploaie. Neglijarea acestor paie e dovada dezordinii care domneşte 
peste agricultura modernă. Starea acestor câmpuri arată starea spiritului ţăranului. Pune 
sub semnul întrebării responsabilitatea guvernului şi arată clar absenţa unei politici 
agricole înțelepte. 


Ce ar mai zice oare acum, văzând aceste câmpuri goale, omul care, acum câţiva ani, 
vorbea despre „o moarte demnă“ a recoltelor de iarnă? Privind câmpurile sterile ale Japoniei 
pe timp de iarnă nu mai pot rămâne calm. Cu acest spic, eu, de unul singur, voi începe o 
revoluţie! 


Tinerii care mă ascultau în linişte au izbucnit în râs: „Revoluţia unui om! Mâine, hai 
să luam un sac cu seminţe de secară, orez şi trifoi şi să pornim la drum, cu el pe umeri ca şi 
Okuninushi-no-Mikoto (legendarul zeu japonez al vindecării, care călătoreşte aruncând 
noroc dintr-un sac pe care îl căra pe umeri) şi să împrăştiem seminţe pe toate câmpurile 
din Tokaido“. 


„Asta nu-i revoluţia unui om,“ am râs eu, „e revoluţia unui spic!“ 


1 Astragalus, denumire a peste 3000 de specii din familia Fabaceae, subfamilia Faboideae, a leguminoaselor [TEI]. 

Iesind afarà din casa, în lumina amiezii, m-am oprit pentru un moment si m-am uitat 
în jur la livada cu pomi plini de fructe, la gàinile care ciuguleau printre buruieni si trifoi. 
Apoi am început sà cobor, ca de obicei, către câmpuri. 


SFÂRŞIT 

Cartea lui Masanobu Fukuoka se încheie aici. 


Inainte de a încheia, 


te rugam sa dai si tu mai departe. 
Nu neaparat (sau nu numai) cartea, 
ci si ideile si informatiile continute de ea. 


Si, de ce nu, din roadele obtinute ca urmare a punerii ei în practica. 


Credem ca numai asa putem face tara si lumea putin mai bune. 


Dar din dar... Spor! 


Membrii 


Traduceri Ecologice Independente AN 


TEI 


care au contribuit la 


această lucrare: 


ad.rian, dan.graphicube si alții. 


